(13 ޑިސެމްބަރ 2020 އާ ގުޅޭ)\n"ޔެސް... މީ އަހަންނޭ... އައި އޭމް ހިއާ... ކެންއާއެކު... އެއީ ހުވަފެނެކޭ." ކެންޒާ ހިއްލާލައި ބައްދާލަމުން ލައިތު ބުންޏެވެ.\n"މިތަނުން ދާން ހިނގާ." ލައިތުގެ އަތުގެތެރެއިން ރައްކާތެރިކަން ލިބުނު ހިނދު ކެންޒާއަށް ބުނެވުނެވެ.\n"ކޮންތާކަށް ދާން ބޭނުމީ." ލައިތު އަހާލިއެވެ.\n"މިތަނުން ދާން ބޭނުމީ." ކެންޒާ ބުންޏެވެ.\n"އޯކޭ... އޯކޭ..." ލައިތު އަވަސް އަވަހަށް ބުނެލިއެވެ. އޭނާ މާދަމާ މާލެދާން ދަތުރު ހަދާނެއެވެ.\nކެންޒާއަށް ހަމަހޭވެރިކަން ލިބުމާއެކު އޭނާގެ ރުއިން ވެސް ހުއްޓިއްޖެއެވެ. އެހެންވިޔަސް ލައިތުގެ އަތުގެ ތެރެއިން ދުރަކަށް އޭނާ ނުދިޔައެވެ. އިރުއަރަން ކައިރިވެފައި ވަނިކޮށް ލައިތަށް ނިދުނީ ވެސް ކެންޒާ ހޭލާ އޮއްވައެވެ. އޭނާ މަޑުމަޑުން ލައިތުގެ އަތުގެ ތެރެއިން ދުރަށް ޖެހިލީ ދެނެވެ. ހަފަރާތުން އައިސް ފިކުރުތަކުގެ ތެރޭ އޭނާ ބައްދާލައިފިއެވެ.\nކައިވެނީގެ ވާހަކަ އަޑުއިވުމުން ލައިރާއަށް ފުރަތަމަ ވެސް ކުރެވުނީ ޝަކުވާއެވެ. ކެންޒާ ފެނިއްޖެކަން އެނގިގެން އޭނާ ހުރީ ލައިތުމެން ގާތަށް ދާން ނުހަނު ބޭނުންވެފައެވެ. ނަމަވެސް ބައްޕަގެ އެދުމާ ޚިލާފުނުވެވުނީއެވެ. ކެންޒާގެ ހާލާމެދު ވިސްނާ ފިކުރުކޮށްކޮށް ލައިރާގެ ހާސްކަންވަނީ އިތުރެވެ. ލޮލަށް ކެންޒާ ނުފެންނަނީސް އޭނާއަށް ހަމަޖެހުމެއްނެތްކަން ޒުބިން ގާތު ވެސް ލައިރާ ބުންޏެވެ. ފޯނުކުރިޔަސް ކެންޒާއާ ބައްދަލުކޮށްދޭން ލައިތު ދެކޮޅުހެދިއެވެ.\n"ޔަގީންތަ އަންނަނީކަން." ޝަކުވާ ކުރަމުން ދެކޮޅަށް ހިނގަހިނގާ ހުރެފައި ކުއްލިއަކަށް ހުއްޓި، ލައިރާ އެނބުރިލީ ސޯފާގަ ތިބި ޖިނާނާއި ޒުބިންއަށެވެ.\n"މާމައާއި މަންމަ ކެންގެ ވާހަކަދައްކަން މިހާރުވެސް ތިބީ. އައި އޭމް ޝުއާ... އެންމެން އަންނަނީކަން، ބައްޕަ ކުއްލިއަކަށް ފުރައިގެން އެދިޔައީ އެމީހުންގެ މެރިއޭޖަށް، ދޮން ދޭބަލަ މަންމަ ކައިރިއަށް... މާމައަށް ފޮޓޯދައްކާތީ ދުށީން." ޖިނާނު ބުންޏެވެ.\n"ފޮޓޯއޭ... ކެންގެ... ހިނގާ..." މަޑުކުރުމެއްނެތި ލައިރާ އަވަސްވެގަތެވެ. އޭނާގެ ފަހަތުން ހަލުވިކޮށް ޖިނާނު ނުކުތެވެ. އަނބިމީހާގެ ހަރަކާތްތަކުން ހިނިއައި ނަމަވެސް އެ ހިނިތުންވުން ޒުބިންގެ ތުންފަތުން ނުހަނު އަވަހަށް ފިލައިފިއެވެ. ލައިރާ ފަދައިން އުދާސްތައް ބޭރުނުކުރި ނަމަވެސް، އޭނާ ވެސް ކެންޒާއާ މެދު ކަންބޮޑުވެ ހާސްވެފައިވެއެވެ. ކެންޒާގެ ޚަބަރެއް އެނގެން ޒުބިން ވެސް ބޭނުންވެއެވެ. ހިތުގެ އަޑިން ކެންޒާއާއި ލައިތަށް ކައިވެނީގެ ތަހުނިޔާކިޔުމަށް ވެސް އޭނާ އެދެއެވެ.\nހަރުކޮށް އަންނަ ދެބެން ފެނި ސަރަފީނާއަށް އެމަންޒަރު ދައްކާލީ ކަސްތޫރީއެވެ. ލައިރާ އައިގޮތަށް މަންމަގެ ގާތު ސޯފާގައި އިށީނެވެ. ސިކުންތެއް ވެސް ބޭކާރުނުކޮށް ކެންޒާއާއި ލައިތު ކައިވެނިކުރީތޯ އޭނާ ސުވާލުކުރިއެވެ. ކަސްތޫރީއާއި ސަރަފީނާ އެކަކުއަނެކަކަށް ބަލާލިއެވެ. ދެން ސަރަފީނާ އެނބުރިލީ ލައިރާއާ ދިމާއަށެވެ. ކެންޒާ ގޮވައިގެން އެންމެން މާލެ އަންނަކަން ސަރަފީނާ ޔަގީންކޮށްދިނެވެ. ކެންޒާގެ ހާލު ރަނގަޅެއްނޫނޭ ސަރަފީނާ ބުނެލިއެވެ.\n"ކެންއަށް ކިހިނެއްވީ؟ އެމީހާގެ ގޭގަތަ ކެން ގޮސްގެން ގެންގުޅުނީ." ލައިރާއަށް އެނގިފައި އޮތް މިންވަރުން އޭނާ ހާލަތު ދެނެގަނެވޭތޯ އުޅުނެވެ. ސަރަފީނާ މަޑުމަޑުން ބޯޖަހާލީއެވެ. ދުރުގައި ހުރެ ވެސް ފަރުޒީނު އައީ އަސަދާއި ޢާއިލާއަށް ހުރިހާކަމެއް އޮޅުންފިލުވާދެމުންނެވެ.\n"ބައްޕަ އެދުނީ އެއްވެސް ކުއްޖަކު ކެންއާ ސުވާލުނުކުރަން، ކުއްލިގޮތަކަށް ލައިތު ކައިވެނި ކުރަން ނިންމިޔަސް، އެ ނިންމުން ރަނގަޅު، ކެންއާ ވަކިވުމުގެ ޚިޔާލެއް ލައިތުގެނެތް، އެ ދެމީހުން ދުރުކުރާކަށް މިޢާއިލާއިން ވެސް ބޭނުމެއްނުވޭ، ކެންއަށް ބޭނުންވަނީ ލޯތްބާއި އަޅާލުން." ސަރަފީނާ ވިސްނައިދޭ ފަދައަކުން ވާހަކަދެއްކިއެވެ.\n"މާމައަށް އެނގޭ ލައިއަށް ވަރަށް ކަމުދާ ކުއްޖެއްކަން ކެންޒާއަކީ."\n"އާން މާމާ، އަހަރުތަކަކަށްފަހު ލިބުނު ވަރަށް ރަނގަޅު ރަޙުމަތްތެރިއެއް ކެންއަކީ، ލައިކް އަ ސިސްޓަރ." ލައިރާ ބޯޖަހާލަމުން ބުންޏެވެ.\n"ކެންއަކީ ގާތްކުއްޖެއް، ރަނގަޅުކުއްޖެއްކަން ފުރަތަމަ ބައްދަލުވި ދުވަހުވެސް އެނގުނު... މިހާރު އެއީ ލައިތުގެ އަންހެނުން، ހުރިހާ ގޮތަކުންވެސް މިގޭ ކުއްޖަކަށް ވެއްޖެ، ކެންޒާއެކޭ އެހެންކުދީންނެކޭ މާމަ ތަފާތެއްނުކުރާނަން، އަހަރެމެން އެ ދެކުދީންނާ ބައްދަލުކުރަންވާނީ ހިނިތުންވެފައިވާ މޫނަކައިގެން، ކައިވެނީގެ ތަހުނިޔާއާއި ކެންޒާ މިގޭގައި ދިރިއުޅެން އަންނާތީ އެކަމާ ގުޅުވާ ހޫނު މަރުޙަބާއެއް ކިޔަންވާނެ، އެކަމަކު ބުނަން، އެހާބޮޑުވަރު ނުކުރާތި، ލައިތު ގަޔާނުވެދާނެ... އެ ދެކުދިން އެކުގައި ފެންނާނެކަން އެނގުނީއްސުރެ އަހަރެން މިހުންނަނީ އުފަލުން." ކަސްތޫރީ ހިނިތުންވިއެވެ.\n"ކޮންއިރަކު އަންނަނީ؟ އަޅުގަނޑު މިހާރުމި ޕްލޭންތައް ފަށަނީ." ޖޯޝާއެކު ލައިރާ ބުނެލިއެވެ.\nލައިތުމެން އަންނަނީ ކޮންއިރަކުކަން އެނގުމުން ދާން ވެގެން ތެދުވެފައި ވެސް ލައިރާ އަލުން އިށީނެވެ. މަންމައަށް ބަލާލަމުން ކައިވެނީގެ ފޮޓޯތައް ބައްޕަ ނުފޮނުވާހޭ އަހާލިއެވެ. އެއާއެކު ސަރަފީނާ އަވަހަށް ފޯނު ނެގިއެވެ. ކެންޒާއާއި ލައިތު ކައިވެނި ހެދުމުގައި ފެންނަލެއް ހިތްގައިމުކަން ސަރަފީނާ ފާހަގަކުރިއެވެ.\n"މީ ކެންތަ ހަމަ؟" އުފާވުމުގެ ބަދަލުގައި ފޮޓޯގަނޑަށް ބަލަން ލައިރާއަށް އިދެވުނީ އަޖައިބުވެފައެވެ.\n"ކެން! ކިހިނެއްވެފަ ތިއިނީ؟" ހިތާހިތުން ލައިރާއަށް ސުވާލުކޮށްލެވުނެވެ. ޚިޔާލުކުރެވުނު ގޮތާއި ފޮޓޯއިން ކެންޒާ ފެނުމުން ހިތަށް ސިފަކުރެވުނު ގޮތް އުޑާބިމާހާ ތަފާތެވެ. ކެންޒާއަށް އަނިޔާއެއްލިބިފައި ނުވެޔޭ ބުނާތީ އަޑުއިވިފައި ވިޔަސް އެކަން ޤަބޫލުކުރަން ލައިރާއަށް ދަތިވެއްޖެއެވެ. މަންމަގެ ފޯނުން ކައިވެނީގެ ފަހަރަކު ފޮޓޯއެއް ލައިރާ ބަލަމުންދިޔައެވެ.\nއިރުއޮއްސުމާ ކައިރިވެފައި ވަނިކޮށް ގެއިން ފޮނުވި ދެ ކާރުގައި ލައިތުމެން އަތުވެއްޖެއެވެ. ކޮންމެވެސް ކަމަކާ ކެންޒާ ހާސްވެފައި ހުރިކަން އެނގޭތީ ކާރުން ފޭބިއްސުރެ ލައިތު ހުރީ އަނބިމީހާގެ އަތުގައި ހިފާލައިގެންނެވެ. ފަރުޒީނާއި އަސަދު ކުރިއަށް ތިބެ ޕޯޓިކޯގެ ހަރުފަތްތަކުން އެރިއެވެ. ކެންޒާ ގޮވައިގެން ލައިތު އެރީ އެމީހުންގެ ފަހަތުންނެވެ. ގޭގެ ދެ ޚާދިމަކު ނުކުމެ ކާރުން ލަގެޖުތައް ބޭލުމުގައި އުޅެއެވެ.\nބޮޑުކޮޓަރިތެރޭ ސޯފާތަކުގައި ތިބި އެންމެން ދޮރުކައިރިއަށް ޖަމާވިއެވެ. ގާތްގާތުގައި ތިބި ލައިތާއި ކެންޒާ ފެނުމުން އެކުދީންނާ ފުރަތަމަ ވެސް ބައްދަލުކުރީ ކަސްތޫރީއެވެ. އެ ދެމަރިންގެ ގައިގާ ކަސްތޫރީ ބައްދާލީ ނުހަނު ލޯބިންނެވެ. ކެންޒާގެ ކޯތާފަތުގައި ފިރުމާލުމާއެކު ލުއި ހިނިތުންވުމެއް ކަސްތޫރީ ބަދަލުކޮށްލިއެވެ.\n"ހުރިހާކަމެއް ވެސް ދެން އިރާދަކުރެއްވިއްޔާ ރަނގަޅުވެދާނެ." ތުންފަތުގައިވި ހިނިތުންވުމާއެކު ކަސްތޫރީގެ ނަޒަރު ކެންޒާއާއި ލައިތަށް ދަތުރުކޮށްލިއެވެ. މަޑުމަޑުން އެ ދެކުދީންގެ ކޮނޑުގައި ފިރުމާލައި އެތެރެއަށް އައުމަށް ބުންޏެވެ.\nއިސްޖަހާލައިގެން ބަސްމަދުވެފައި ހުރި ކެންޒާއަށް އެތަނުގައި ލައިރާއާއި ޒުބިން ހުރިކަން ފާހަގަވީ ހެނެއް ހިޔެއްނުވެއެވެ. އެއަށްވުރެ އޭނާ ހުރީ ހާސްވެފައެވެ. ނަމަވެސް އެ ނުތަނަވަސްކަމަށް ލައިރާ ފުރުޞަތެއް ނުދިނެވެ. އެންމެން ހައިރާންކޮށްލާފައި ލައިރާ އައިސް ބައްދާލީ ކެންޒާގެ ގައިގައެވެ. ލައިތަށް ހަރަކާތެއް ކޮށްލާކަށް ނޭނގުނެވެ. އޭނާގެ އަތާއި ކެންޒާގެ އަތް ވަތްކެއްނުވެއެވެ. ލައިރާގެ ގައިގާ ބައްދާލަން ނުކެރިފައި ކެންޒާ ހުރީއެވެ. ލައިރާ ރޮއިފާނޭ އެކަކުވެސް ހިޔެއްނުކުރެއެވެ. ހަޤީޤަތުގައި އޭނާގެ އަމިއްލަ ނަފްސު ނުހިފެއްޓުނީއެވެ.\n"ކެން..." ރޮވިފައިވާ އަޑުން މަޑުމަޑުން ލައިރާ ގޮވާލިއެވެ.\nރޯން ވެސް ނުކެރިފައި ކެންޒާ ހުރި ފަދައެވެ. ކުށުގެ އިޙްސާސެއްގައި ބަނދެވިފައި ހުރި ފަދައެވެ. ލައިރާގެ އެކުވެރިކަމާއި ގާތްކަން ލިބުމުން އުފާވީ ނަމަވެސް ކެންޒާއަށް ރަނގަޅު ރަޙުމަތްތެރިއަކަށް ނުވެވުނޭ ހިތުގައިވިއެވެ. ސިއްރުކޮށްދޭން އެއްބަސްވެފައި ވެސް އެ ސިއްރުތައް ހާމަކުރީ ޚުދު ކެންޒާކަން ހަނދާނެއްނުނެތެވެ.\n"ލައި..." ޒުބިން ކައިރިއަށް ޖެހިލައި ލައިރާގެ ބުރަކަށީގައި ފިރުމާލިއެވެ. ލައިތުއާ ދެމީހުން އެކަކުއަނެކަކަށް އަވަސް ނަޒަރެއް ބަދަލުކޮށްލުމާއެކު ބޯޖަހާލީ ކޮށްލި ސަލާމެއް ފަދައިންނެވެ. ޒުބިންގެ ނަޒަރު ބޮޑުކޮޓަރިއަށް ކެންޒާ ވަނީއްސުރެ އެހެން ދިމާއަކަށް ދީލައިނުލައެވެ. ކެންޒާއާ މެދު ކަންބޮޑުވެގެން އެންމެންނަށްވުރެ ބޮޑަށް ހާސްވެ ރުއި މީހަކީ ލައިރާކަން ޒުބިންއަށް އެނގެއެވެ. ކެންޒާ ފުރައިގެން ދިއުމުގެ ކުރީން އޭނާއާމެދު ކަންތައްވީ ކިހިނެއްކަން ނޭނގޭ މީހަކު އެގެއަކުނެތެވެ.\nދުރަށް ޖެހިލައި ލޯ ފުހެލާފައި އަވަހަށް އަންނާށޭ ބުނެ ކެންޒާގެ އަތުގައި ލައިރާ ހިފާލިއެވެ. ދެން ވެސް ކެންޒާއަށް ބަހެއް ނުބުނެވުނެވެ. ކެންޒާގެ ދެފަރާތުގައި އަތުގައި ހިފާލައިގެން ލައިރާއާއި ލައިތު ތިބެ ސޯފާތަކާއި ދިމާއަށް އައެވެ. ނަމަވެސް ލައިތުގެ އަތަށް ކެންޒާ ބާރުކޮށްލުމާއެކު އެ ހަރަކާތް ލައިތު ދެނެގަތެވެ. މާމައަށް ގޮވާލައި ކެންޒާ ގޮވައިގެން ކޮޓަރިއަށް ދިއުމުގެ ހުއްދައަށް ލައިތު އެދުނެވެ. އަރާމުކޮށްލުމަށްފަހު އެންމެންނާ ބައްދަލުކުރަން ލައިތު ޚިޔާލު ފާޅުކުރިއެވެ. ފަރުޒީނު އެ ޚިޔާލަށް އެއްބަސްވެ މަންމައާ ލޮލުން ސިއްރު މެސެޖެއް ބަދަލުކޮށްލިއެވެ.\n"ކެން ވަރުބަލިވެފަ ހުންނާނީ، ދޭ ދެކުދީން... ކޮޓަރި ވެސް ސާފުކޮށްފަ ހުންނާނީ." ކަސްތޫރީ ބުނެލިއެވެ.\nއެ ދެމަފިރިންނަށް ފުރުޞަތު ދީފައި ޢާއިލާގެ އެހެން މެންބަރުން ޖަމާވީ ސޯފާތަކަށެވެ. އެންމެންނަށް ވެސް ހާލަތު އެނގިފައި އޮތުމުން އެއްވެސް ކަމަކަށް ކެންޒާއަށް ބާރުއަޅަން ބޭނުންނުވަނީއެވެ. އެލެވޭޓާއަށް އެރުމާއެކު ލައިތުގެ ކޮނޑުގައި ކެންޒާ ލައްވެލިއެވެ. އޭނާ ފުންނޭވާއެއް ލިއެވެ.\n"ކެން... އޯކޭތަ؟" ގަޔާ ކައިރިކޮށްލަމުން ލައިތު އަހާލިއެވެ. ކެންޒާ މަޑުމަޑުން ބޯޖަހާލީއެވެ.\nލައިތުގެ ކޮޓަރިއަށް އައިސް ވަދެވުމުން ކެންޒާގެ ނަޒަރު ހުރިހާ ދިމާއަކަށް ހިންގާލެވުނެވެ. އެ ކޮޓަރިއަށް އޭނާ ވަންފަހުން އެތައް އަހަރެއް ފާއިތުވެފައިވާ ކަހަލަ އިޙްސާސެއް ކުރެވުނެވެ. ގާތްކަމަށްވުރެ ނަފްސަށް ވެރިވީ ބީރައްޓެހިކަމެވެ. ލައިތުގެ ކުދިކުދި ގޯނާތަކާއި ސަމާސާތަކުން ކެންޒާ ލަދުންނާއި، ރުޅިންނާއި، އުފަލުން ހީނ އުޅުނު ހަނދާން އާވިއެވެ. ހަޔާތަށް ބިންދާލާނެ ރާޅުގެ ނުރައްކާކަމުގެ އިންޒާރެއްގެ ހިލަން އޭރަކުނެތެވެ. ތަސައްވުރު ވެސް ނުކުރެވޭފަދަ ބޮޑު މުސީބާތަކާ ދުވަހަކުވެސް ކުރިމަތިލާން ޖެހިދާނޭ ހީކުރެވޭނީ ވެސް ކިހިނެއް ހެއްޔެވެ. ލައިތަކީ ދުނިޔެކަމުގައި ޤަބޫލުކުރެވުނު ހިނދު އެ ދުނިޔެ ފުނޑުފުނޑުވުމުން ކެންޒާއަށް ވާނީ ކިހިނެއް ހެއްޔެވެ. ދިރިހުންނަން އޭނާ މަސައްކަތް ކުރިއެވެ. ހާލަތާ ކުރިމަތިލާ ސާބިތުވެ ހުންނަން ހިތްވަރު ވެސް ލިއެވެ. ނަމަވެސް ކެތްކުރަން ދަތިވީއެވެ. ސަލާމަތުގެ އައްސޭރިއެއް ހޯދާހޯދާ ވަރުބަލިވީއެވެ. ހައްޔަރުން ސަލާމަތްވުމަށް ފަސޭހަ މަގު ޚިޔާރުކުރީ އެކަމުގައި ހުރި ނުބައިކަން އެނގިހުރެއެވެ. އެހިސާބަށް އޭނާ ގެންދިޔަ މީހަކީ މިފްރާހެވެ. އޭނާގެ ހުރިހާ އެއްޗެއް ފޭރިގަތީއެވެ. ކެންޒާއަށް ދުނިޔެއާ ކުރިމަތިލައި، އަލުން ދިރިއުޅެން ބިރުގަންނަ ވަރަށް ނަފްސު ބަލިކަށީވީއެވެ. ދެކޮޅު ހަދާފައި ވެސް މިފްރާހުއާ އަމިއްލަ ނަފްސު ހަވާލުކުރީ ޚުދު ކެންޒާ އަމިއްލައަށޭ ޤަބޫލުކުރެވޭތީއެވެ. އޭނާގެ ވަށައިގެން ބައްދަމުން އަންނަ ކުށްވެރިކަމުގެ އިޙްސާސަކީ އެއީއެވެ.\nކެންޒާއަށް ދިރިއުޅުމުގެ ދުވެލި ލަސްވެ މަޑުޖެހިފައިވާ ކަހަލައެވެ. މާލެ އައިފަހުން ދެ ދުވަސްވީއެވެ. ކެންޒާއާ ވާހަކަދައްކަން މަސައްކަތް ނުކުރާ މީހަކު ޢާއިލާގެ ތެރޭގައި ނެތެވެ. އެކަހެރިކަމަށް ކެންޒާ ހޭނިފައިވާ ކަހަލައެވެ. ކޮޓަރިން ނުކުންނަނީ ކާގަޑިތަކުގައި އެކަންޏެވެ. މީހަކަށް ފެންނަން އޭނާ ނޭދެއެވެ. ލައިރާއަށް އެ ކޮޓަރިއަށް އަންނަން ނުކެރިފައި ހުރީ ލައިތު އެކަމަށް މަނާކުރާ ވަރުންނެވެ. އެންމެންގެ ތެރޭގައި ވެސް ދެކެވެނީ ކެންޒާގެ ވާހަކައެވެ. ކަސްތޫރީއާއި އަސަދުމެންގެ ދެމަފިރިންނާއި ފަރުޒީނު ދިރިއުޅޭ ފަންގިފިލާގައި މަޝްވަރާތައް ކުރިއަށް ދެއެވެ. ނަފްސާނީ އެހީތެރިކަން ކެންޒާއަށް ހޯދާދިނުމާމެދު ފަރުޒީނު ޚިޔާލު ފާޅުކުރިއެވެ. އެތަނުން އެކަކަށް ވެސް ކެންޒާއާ ވާހަކަދައްކާނޭ ގޮތެއް ނޭނގެއެވެ. ބުނެވޭ އެއްޗަކުން ކެންޒާގެ ހާލަތު ގޯސްވެދާނެތީ އެންމެން ވެސް ކަންބޮޑުވެއެވެ.\nރޭގަނޑުގެ ވަގުތެވެ. ބެލްކަނީގައި ހުރެފައި ލައިތު އައިސް ކޮޓަރިއަށް ވެނެވެ. އުދާސްކަން ބޮޑު ރެއަކަށް ވާތީ ހޫނު މަޑުކުރުމަށް ލައިތު ވެސް ގަސްދުކުރީ ފެންވަރާލައިގެން ނިދަން އޮށޯންނާށެވެ. އޭރު އަދި ކެންޒާ ފާޚާނާއިން ނުނިކުމެވެ. ލައިގެން ހުރި ކަނޑުނޫކުލައިގެ ޓީޝާޓު ބާލައި ވަށިގަނޑަށް ވައްޓާލާފައި ލައިތު އައިސް ޓަކިޖެހީ ފާޚާނާ ދޮރުގައެވެ. ސިކުނޑި މަސައްކަތްކުރީ ޓަކި ޖެހުނު ފަހުންނެވެ. މަޑުކޮށްލާފައި އެނބުރިލަން އުޅެނިކޮށް ކެންޒާ ދޮރުހުޅުވިއެވެ. ދޮރުފަތް ދުރުކޮށްލެވިފައި ހުރިއިރު އެ ދޭތެރެއިން ކެންޒާ ބޯއަރިކޮށް ބަލާލިއެވެ. އެމޫނުގައި ވިދާ ފެންތިކިތައް އެކި ދިމާއިން ފައިބަމުންދެއެވެ. ވަގުތުކޮޅަކަށް ހަރަކާތެއްކުރަން ނޭނގިފައި ލައިތަށް ހުރެވުނެވެ. ހިތުގެ ހިނގުން އަވަސްވެލިއިރު، ދޮރުފަތުގެ ފަހަތުގައި ފޮރުވިފައިވާ މަންޒަރު ބެލުމަށް ލައިތުގެ ހިތް ޝައުގުވެރިވެލީ ނުހަނު އަވަހަށެވެ. ޙިއްސުތަކަށް އެނގުންވާން ފެށިއެވެ.\n"އަހަރެން ވަންނަންތަ؟" މޭގައި އެއްއަތުން ފިރުމާލަމުން ދޮރުކަނީގައި އަނެއްއަތް ވިއްދާލައި ކުރިއަށް ހަށިގަނޑު ޖައްސާލެވުނީ އޭގެ އަމިއްލަ ޒާތުގައި ކަހަލައެވެ.\nބުނަންވީ ކީކޭކަމެއް ކެންޒާއަށް ނުވިސްނުނެވެ. ދޮރުފަތް ހުޅުވައެއް ވެސް ނުލެވުނެވެ. ގަނޑުވެފައި ހުރެވުނީއެވެ. ލައިތުގެ ދެ ލޮލުން އޭނާ އެދެނީ ކޮންކަމެއްކަން ކެންޒާގެ ހިތް ފަހުމްކޮށްދިނެވެ. ކަޅުކޮފީ ކުލައިގެ ދެ ކަޅިއަށް އަރާ ފައިބާ ކުލަތަކަކީ ކެންޒާ ދަންނަ ބަހުރުވައެކެވެ. އާނއެކޭ ބުނެ ހާމަވެފައިވާ ލައިތުގެ މޭގައި ފޮރުވިލަން ހިތް ގޮވާލި ނަމަވެސް ސިކުނޑި ދިނީ އިންޒާރެކެވެ. ފިރިމީހާކަން އެނގޭއިރު ވެސް އެ ފިރިމީހާގެ ގޮވާލުމަށް ޖަވާބެއް ނުދެވުނީތީ މޭގައި ގަދަ ރިހުމެއް އުފެދުނެވެ. ދެމެދުގައި އޮތޯ ފުން ލޯތްބަކަށް ވިޔަސް މީ ކޮންކަހަލަ ދުރުކަމެއް ހެއްޔެވެ.\n"އިޓްސް އޯކޭ... އަވަސްކޮށްލައިގެން ނުކުމޭ." ލައިތު ބުނެލިއެވެ. އޭނާ އެނބުރި ކޮޓަރިތެރެއަށް އައީއެވެ. އެނދުގެ ފައިލާކޮޅުގައި ހުރި ލައުންޖުގައި އިށީނދެ ފައިގެ ދެފަރާތުން ގޮނޑީގައި ދެއަތް ވިއްދާލިއެވެ. އެނދުދަށާއެކު އަޅާފައި އޮތް ރަގަށް ނަޒަރު ހުއްޓާލައިގެން އޭނާ އިނެވެ.\nގައި ހިއްކަން ހުރެފައި އިސްތަށިގަނޑު ތެމިދާނޭތީ އަޅާފައި އޮތް "ޝަވާކެޕް" ކެންޒާ ނެގިއެވެ. އެ ހުންނަންވާ ތަނުގައި އަޅުވާލުމާއެކު ފާޚާނާގައި ހުރި ލޯގަނޑުން އަމިއްލަ ހަށިގަނޑަށް ކެންޒާ ބަލާލިއެވެ. އެ ހަށިގަނޑަށް ލައިތު ޝައުގުވެރިކަން އުފެދިދާނެތޯ ސުވާލު ކޮށްލެވުނެވެ. ދެއަތަށް ހުއްޓި ހަށިގަނޑަށް ކެންޒާ ބެލިއެވެ. އޭނާއަށް ލައިތު ހިތްހަމަޖައްސައި ދެވިދާނެބާއެވެ. ލައިތު އުންމީދުކުރާފަދަ ތަޒާކަން އެ ހަށިގަނޑުގައި މިހާރު ވެސް އެބަހުރިބާއެވެ. އުނުގައި ތުވާލި އަނދެލުމާއެކު ނިދަން ލާން ނެގި ޓީޝާޓު ކެންޒާގެ ގަޔަށް މަހާލީ އިންތިހާއަށް މާޔޫސްވެފައި ހުރެއެވެ. ފާޚާނާއިން ނުކުމެ "ވޯކިން ވޯޑްރޮބް" ތެރޭ މަޑުކޮށްލައިގެން ހުރެ އޭނާ ހަރުވާޅުލިއެވެ. ކޮޓަރިއަށް ނުކުތީ ދެނެވެ. ލައިތަށް ކެންޒާ ފެންނައިރަށް ތެދުވިއެވެ. ފެންވަރާލައިގެން މިއަންނަނީއޭ ބުނެ ކެންޒާގެ ގާތުން އަޅާފައި އޭނާ ހިނގައްޖެއެވެ.\nލައިތު ފާޚާނާއިން ނުކުމެގެން އައިރު ކެންޒާ އޮތީ އެނދަށް އަރައެވެ. ދިގު ރެއަކަށްވާނޭކަން ކެންޒާއަށް އެނގެއެވެ. ނިދަން ބޭނުންވެ ނުނިދުމަކީ ވެސް ތަކުލީފެކެވެ. ޚިޔާލުތައް އަތްނުފޯރާހާ ދުރަށް ދިއުމާއެކު ހިތްބިރުގަތުން އާދައަކަށް ވެފައިވެއެވެ. ލައިތު އައިސް އެނދަށް އެރިއެވެ. މަރާލެވިފައިވާ ދެ ލޯ ކެންޒާ ނުހުޅުވިއެވެ. މަޑުމަޑުން އައިސް އަރިއަކަށް އޮތް ކެންޒާގެ ފަހަތުން ލައިތު ބައްދާލައިފިއެވެ. އެއްފަރާތަކަށް ގަތާފައި އޮތް އިސްތަށިގަނޑު ކޮނޑުމަތިން ކުރިމައްޗަށްވާހެން އެއްފަރާތްކޮށްލުމާއެކު ކެންޒާގެ ކަނދުރާގައި ލައިތު ބޮސްދީފިއެވެ. ތުންފަތް ޖައްސާލައިގެން އޮވެ ވަރަށް ލޯބިވެޔޭ އޭނާ ބުނެލިއެވެ. ކެންޒާގެ އަތްފައި ފިނިވާ ގޮތްވިއެވެ. މިނޫނީ ލައިތުގެ ބީހުން އިޙްސާސްވެ ކެންޒާ ޖެހިލުމެއްނުވެއެވެ. ގާތްކަމަށް ލައިތު ގޮވާލައިފިނަމަ ނޫނެކޭ މިހާތަނަށް ބުނެފައެއްނެތެވެ. ނަމަވެސް ކެންޒާގެ ހިތުގެ ހިނގުން އަވަސްވަމުން އައީ އެ ބީހުންތަކަށް އެދިގެންނެއްނޫނެވެ. މަރުޙަބާކިޔުމެއްނެތިއެވެ. ކޮނޑުގައި ހިފައި ލައިތާ ދިމާއަށް ކެންޒާ އަނބުރާލީ ނުހަނު ބަލައިގެން މަޑުމަޑުންނެވެ. ކުރުއަތްމައްޗަށް ތެދުވެލި ލައިތު ފަރުވާތެރިކަމާއެކު ކެންޒާގެ މޫނަށް ބަލާލިއެވެ. ކުރިއަށް ދާންވީކަމެއް ޚުދު ލައިތަށް ވެސް ނޭނގެއެވެ. ހިތުގެ މިސްރާބުގައި ހިފުމަށް ޟަމީރު ޚިޔާލު ދިނެވެ. ލައިތު ކަންތައްކުރީ އެފަދައިންނެވެ. ނޭވާ އިޙްސާސްވާހާ މޫނު ކައިރިކޮށްލެވުމާއެކު ކެންޒާގެ ތުންފަތުގައި ބޮސްދީފިއެވެ. ބަނޑުމަތީ ބާއްވާލެވިފައި އޮތް ލައިތުގެ އަތްތިލަ ކެންޒާގެ ޓީޝާޓުގެ ދަށުން ހަމުގައި ބީހިލިއެވެ. ކެތްކުރަން ދަތިވެ، ކުއްލިއަކަށް ފުރަގަސްދެމުން ކެންޒާ އެނދުއަރިމަތީ ހުރި މޭޒުމަތީ ބޮކި ނިވާލިއެވެ. މުޅި ކޮޓަރިއަށް ކަޅުކަން ގަދަ އަނދިރިކަމެއް ވެރިވިއެވެ. ކެންޒާގެ ނެގިނެގިފައި ޖެހެމުންދިޔަ ހިތުގެ ތެޅުން ގާތުގައި އޮތް ލައިތަށް ވެސް އިޙްސާސް ކުރެވުނެވެ.\n"ކެން... ކީއްވެ ލައިޓު ތި ނިވާލީ." ލައިތު ބުންޏެވެ.\nކެންޒާއަށް ކަންތައްކުރެވުނު ގޮތް ވިސްނައިލެވުނީ ދެނެވެ. މީހާއަށް ހަރުކަށިކަމެއް ވެރިވިއެވެ. ވޭތުވެދިޔަ ތިންމަސް އޭނަ ހުރީ އެގޮތަށް ހޭނިފައެވެ. އަނދިރީގައި އެ ހަށިގަނޑު ފިއްސަމުންދިޔައިރު އެ ދިލައާއި ވޭނަށް ހޭނުނީ ކޮންއިރަކުކަމެއް ޚުދު ކެންޒާއަށް ވެސް ނޭނގެއެވެ. އެއިން ކޮންމެ ރެއަކު އަނދިރިކަމުގެ ތެރެއިން ކެންޒާ ސިފަކުރަން ބޭނުންވި ސޫރައަކީ ލައިތެވެ. ވީއިރު މިހާރު އޭނާގެ ގާތުގައި ލައިތުކަން އޮތީ ޔަގީންވާއިރު ވެސް ކެންޒާއަށް ކަންތައް ކުރެވުނީ އިހު އާދަވެފައިވާ ފަދައިންނެވެ. ކެންޒާ އަނގައިން ނުބުނުމުން ލައިތު ފުރޮޅިލައި އޭނާ އޮތް ފަރާތުން ބެޑުލައިޓް ޖައްސާލިއެވެ. އޭގެ އަލި ފަނޑުކޮށްލައި އަލުން އޮށޯތީއެވެ. ދެމެދަށް ހިމޭންކަން ވެރިވީއެވެ. ކެންޒާ ގާތްކޮށްލުމާއެކު ލައިތު ވެސް އެއްވެސް ހަރަކާތެއް ނުކުރިއެވެ.\nގަޑިންވީ ކިހާއިރެއްކަމެއް ކެންޒާ ނުދެނަ ހުއްޓެވެ. ކަންތައް ހިނގައިދިޔަ ގޮތުން ކެންޒާގެ ހިތުގައި ޖެހިފައިވިއެވެ. ކިޔާދޭން ބޭނުންވިޔަސް ސިކުނޑި ވިސްނައިދެނީ އެކަމުން ނުކުންނާނޭ ނަތީޖާއެވެ. އެއްވެސް ކަމެއް ރަނގަޅުނުވާނޭ ކަމެވެ. ހިތަށް ވައްދަނީ ބިރުވެރިކަމުގެ ވަހުމްތަކެވެ. މަންމަގެ މަރާއެކު ދުލުގައި އެޅުނު ކަސްތޮޅުތަކުން މިންޖުވާނޭ ގޮތެއް ކެންޒާއަށް އަދި ނުފެނެއެވެ. މަޑުމަޑުން އެނދުން ތެދުވަން އުޅުނު ކެންޒާ އުނަގަނޑުމަތީ އޮތް ލައިތުގެ އަތް ހިއްލާލީ ނުހަނު ބަލައިގެންނެވެ. ތެދުވެ އިރުކޮޅަކު އެނދުގައި އިނެވެ. ދެން އޭނާ ނުކުތީ ކޮޓަރިން ބޭރަށެވެ. ހާމަފަޒާއިން ހިތަށް ފިނިކަމެއް ލިބޭތޯއެވެ. ބެލްކަންޏަށް ނުކުމެވެން ހުރި ދޮރު ކަހާލައި އެތަނުގައި ކެންޒާ މަޑުކޮށްލިއެވެ.\nރޭގަނޑު ހޭލާ އުޅޭ ސެހްރާނު ކޮޓަރިން ނުކުތީ ކޮފީ ޖޯޑު ހުސްވެގެންނެވެ. އެލެވޭޓާއަށް ދިމާއަށް އައިސްފައި އޭނާއަށް ހުއްޓެވުނީ ރޯއަޑު އިވޭތީއެވެ. އަތުކުރީ އޮތް ސްމާޓްގަޑިއަށް ބަލާލިއެވެ. ފަތިހު ފަހެއް ޖަހައިފިއެވެ. ޢާއްމުކޮށް އޭނާ ނިދާނީ ހެނދުނު ނާސްތާގައި ބައިވެރިވެފައެވެ. އެހެންވެ އެންމެން ނިދާފައި ތިއްބަސް ގޭގައި ހޭލާ އުޅޭ މީހަކަށް ސެހްރާނުވާނެއެވެ. ބެލްކަނިން އިވިއިވި ހުރި އަޑަށް ސަމާލުވެ އެދިމާއަށް ސެހްރާނު އައެވެ. ދޮރުހުޅުވާފައި ހުރުމުން ސިއްރުން އޭނާ ބަލާލިއެވެ. ފާރުގައި ލެނގިލައިގެން މެޔާ ދެކަކޫ ކައިރިކޮށްލައިގެން އިނީ ކެންޒާއެވެ. މޫނުގައި ދެއަތް އަޅައި ފޮރުވާލައިގެން އިނދެ އޭނާ ގިސްލަނީއެވެ. ލައިތު ކޮބާބާއޭ ވަގުތުން ސެހްރާނުގެ ހިތަށް އެރިއެވެ. ހަލުވިކޮށް އައިސް ލައިތުގެ ކޮޓަރި ކައިރިއަށް ސެހްރާނު މަޑުކޮށްލިއެވެ. ޓަކި ޖަހަން އުޅެފައި ކެންޒާއަށް ހިލަން ވެދާނޭތީ އެ ޚިޔާލު ދޫކޮށްލީއެވެ. ކޮޓަރިއަށް ސެހްރާނު ވަންއިރު ނިދާފައި އޮތް ލައިތު އޭނާއަށް ފެނުނެވެ. އަވަހަށް އައިސް ލައިތަށް ގޮވިއެވެ.\n"ކެން..." ސެހްރާނު ކެންއޭ ބުނެލަންވީއިރަށް ލައިތު ފުންމައިގެން ތެދުވެއްޖެއެވެ. ނިދާފައި އޮތް މީހެއްހެން ހީނުވެއެވެ.\n"ކޮބާ؟" އެނދުމަތީ ކެންޒާ ނެތްކަން އެނގި ލައިތަށް ބުނެލެވުނެވެ. އޭނާގެ ނިދިފިލުވާލީ ކެންޒާ ނެތުމުން ލިބުނު ސިހުމެވެ.\n"ބެލްކަނީގަ... ރޮނީ." ސެހްރާނު ބުންޏެވެ.\n"ނުދަންތަ؟" ލައިތު ހަރަކާތެއްނުކުރުމުން ސެހްރާނު އަހާލިއެވެ.\n"އޭނާ ރޯނެނަމައޭ އަހަރެން ހިތަށް އެރި، އެ ހުރިހާ ކަމަކަށްފަހު ވެސް އޭނާ ނުރޯކަން އަހަންނަށް ފާހަގަވީ... ހުރިހާކަމެއް ހިތުގައި ފޮރުވައިގެން އެ ހުންނަނީ، އޭނާއަށް އެއްވެސް ކަމަކަށް ޔަގީންކަމެއްނެތް ކަހަލަ." ލައިތަށް އިސްތަށިގަނޑުގައި އިނގިލިތައް ހިންގާލެވުނެވެ.\n"ޝީ ނީޑްސް ޔޫ." ލައިތުގެ ކޮނޑުގައި މަޑުމަޑުން ސެހްރާނު ޖަހާލިއެވެ.\nބެލްކަން ލައިތު އައެވެ. ސެހްރާނު އެނބުރި ކޮޓަރިއަށް ދިޔައީއެވެ. ކެންޒާއަށް އެހީވެވޭނެ މީހަކީ ލައިތުކަން އޭނާ ވެސް ޤަބޫލުކުރެއެވެ. ކުޑަކަކޫ ޖަހާލުމާއެކު ކެންޒާގެ ކޮނޑުގައި ލައިތު އަތްލުމުގެ ކުރީން ގޮވާލިއެވެ. މޫނުން އަތް ނަގާފައި ލައިތަށް ކެންޒާ ބަލާލިއެވެ.\n"އައި އޭމް ސޮރީ..." ރިހުމާއެކު ކެންޒާއަށް ބުނެލެވުނެވެ.\n"ކެން މަޢާފަށް ތިއެދެނީ ކޮންކަމާ؟ އަހަންނަށްވެސް ކިޔާދީބަލަ... އޭގެފަހުގަ މަޢާފަށް އެދެންޖެހެންޏާ އަހަރެން ބުނާނަން." ކެންޒާގެ ކޯތާފަތް ދެއަތުން ފުހެދެމުން ލައިތު ބުންޏެވެ. އަދި ކެންޒާ ކޮޅަށް ނެގުވިއެވެ. ނަމަވެސް ކެންޒާއަށް ހުއްޓައެއްނުލެވުނެވެ.\n"އައި ވޯޒް ސްކެއާޑް... ޓެރިފައިޑް ފޯ ވެރީ ލޯންގްޓައިމް... ހުރިހާކަމެއް ކްރުއެލް ނައިޓްމެއާއަކަށް ބަދަލުވީ... އެކަކުވެސް ނެތް، އޭނާ ދެއްކި އަޑުއެހިން... ހުރިހާ އެއްޗެއް އަޑުއިވުނު، ލައިތު ފޫހިވާނެވަރު އެނގޭ، އެވާހަކަތައް ދޮގަކަށްވާން ބޭނުންވި، ބަޓް އިޓްސް ޓްރޫ، އިޓްސް ކިލިން މީ... އައި ޑިޑް އެވްރިތިންގް، އައި ބިޓްރެއިޑް އެވްރިވަން... ދެއާ އިޒް ނޯ ރިޑެމްޕްޝަން..." ކެންޒާގެ އަޑު ގިސްގެ އަޑާ އެކުވެފައިވިއެވެ. އެހެންވިޔަސް ލައިތަށް ކުރިން ނުލިބުނު ހިތްހަމަޖެހުމެއް ލިބުނެވެ. ކެންޒާ ވާހަކަދައްކާތީއެވެ. އޭނާއަށް ތަކުލީފު ލިބެމުންދަނީ ކީއްވެކަން ހާމަކުރާތީއެވެ.\n"އަނތްބަކަށްވާނީ ކިހިނެއްކަމެއް ނޭނގޭ، ނަތިންގް އިޒް ލެފްޓް... އެންޑް އިޓް ހާޓްސް... ހިއާ..." ލައިތުގެ އަތްތިލަ ގެނެސް ކެންޒާގެ މޭގައި ޖެއްސިއެވެ. އެހިތް ޒަޚަމްވެފައިވާވަރު ލައިތަށް އިޙްސާސްވެއެވެ. ދެ ލޯ ފެންކަޅިވާން ފެށުމުން ކެންޒާ ގެނެގެސް ލައިތުގެ މޭގައި ބޮނޑިކޮށްލިއެވެ. ކެންޒާގެ ބޮލުގައި ބޮސްދިނެވެ. ސިއްރުން ލޯކައިރިން ކަރުނައިގެ އަސަރު ފުހެލިއެވެ.\n"މިތާ ހުއްޓަ ފިނިވެދާނެ." ކެންޒާ ގޮވައިގެން ކޮޓަރިއަށް ދާން ލައިތު ގަސްދުކުރިއެވެ. އޭނާ ހިނގައިގަތުމުން އޭނާއާ އެއްވަރަށް ކެންޒާ ވެސް ފިޔަވަޅު އެޅިއެވެ. ކޮޓަރިއަށް ވަދެވުމުން ވެސް ކެންޒާގެ ގައިން ލައިތު ދޫކޮށެއްނުލިއެވެ.\n"އަސްލު މަންމަ މަރުވީ އަހަންނާ ހެދި... އެންމެންނަށް ހުރިހާކަމެއްމިވީ އަހަންނާ ހެދި." ލައިތުގެ މޫނަށް ބަލާލަމުން ކެންޒާ ބުނެލީ އެކަން ލައިތަށް ޔަގީންކޮށްދޭން އުޅޭ ފަދައިންނެވެ.\n"ކެން... އިނަފް، މީ އޭނާގެ އަމިއްލަ އެދުން ހާސިލުކުރަން އޭނާ ކުރިކަމެއް، އެންމެންގެ ލައިފްއާ ކުޅުނު މީހަކީ އެއީ، ކެންއަށް މިހެން ހެދީ ވެސް ހަމަ އޭނާ." ލައިތު ބުންޏެވެ.\n"ކިޔައިދޭން ބޭނުންވި، ބައިވަރުކަންތައް... އޭނާ ކުރި ހުރިހާކަމެއް... ލައިތު، އަހަރެން... ގެންދިޔައީ... ގޭގަހުއްޓަ މީހުންތައްވަނީ، ވޭނަށް އަރުވައިގެން އެގެއަށް ގެންދިޔައީ... ލޯމަތީ..." ކެންޒާ ލޮލުގައި އަތްތިލަ ޖައްސާލިއެވެ. ވާހަކަނުދެއްކިގެން އުޅޭ ކަހަލައެވެ. އެ ހަނދާންތަކަކީ ކެންޒާގެ ހިތަށް ލިބުނު ފުރަތަމަ ޒަޚަމްއެވެ.\n"ރޭޕްކުރަނީ ގަދަކަމުން ނުރުހުމުގަ... ވީޑިއޯގަ ފެންނަނީ އެހެންނެއްނޫން... އަހަރެން... ކުރާތީ..." ކެންޒާއަށް އަނގަމަތީ އަތްއަޅާލެވުމާއެކު އިސްޖަހާލެވުނެވެ.\n"ބޭބީ، އެއީ ވެސް ރޭޕް... ކެންގެ ރުހުން އެކަމުގައި ކޮބާ؟ އަހަރެންނަށް އެނގޭ ކެން ހަމަހޭގަ ހުރެގެން އެފަދަކަމެއް ނުކުރާނެކަން."\n"އެއްގޮތަކީ ކައިވެނިކުރުން، އަނެއްގޮތަކީ އޭނާ ބޭނުންކަމެއްކުރަން ދިނުން... އަހަރެން ބަލާ އެކަކުވެސް ނައި، ހާދަ ވެއިޓް ކުރީމޭ... ހީ... ހީ ޓަޗް މީ ހިއާ... ހިއާ... އެންޑް ހިއާ... ކޮންމެރެއަކު... ހަމަކޮންމެރެއަކު..." ކެންޒާ ހަށިގަނޑުގެ އެތަން މިތަނުގައި އަތްލަމުންދިޔައެވެ. އެމަންޒަރު ބަލަން ލައިތަށް ކެތެއްނުވިއެވެ.\n"ޕްލީޒް ކެން... އައި އޭމް ސޮރީ، އަވަހަށް ބަލާ ނުދެވުނީމަ." ކެންޒާގެ މޫނުގެ އެތަން މިތަނުގައި ލައިތު ބޮސްދިނެވެ. އެ ދެލޯ ފުރި ބަންޑުންވަނީއެވެ. މޭގައި ޖައްސާލުމާއެކު ކެންޒާގެ ބޮލުގައި ބޮސްދީ ތުންފަތް ޖައްސާލަމުން އޭނާގެ ބުރަކަށީގައި ލައިތު ފިރުމިއެވެ. މަސަލަސްކުރާ ފަދައިންނެވެ.\n"އިޓްސް ގުޑް ޓު ފީލް ނަތިންގް... ބަޓް އިޓްސް ނޮޓް ހެލްޕިން... ސްޕެޝަލީ ނައު... ވެން އައި އޭމް ބެކް ވިތް ޔޫ." ކެންޒާގެ ގިސްލުމުގެ އަޑު ބާރުވިއެވެ. ރޯ ފާރުގަނޑެއްގައި ރިހޭ ފަދައިން ތަކުލީފާއި ގަދަވޭން ކެންޒާއަށް ލިބެމުންދިޔައެވެ.\n"ކަމޯން... ލެޓް ޔޯ ސެލްފް ގޯ." ލައިތު އޯގާތެރިކަމާއެކު މަޑުމަޑުން ބުނެލިއެވެ.\n"ހައު ކެން އައި... ލައި ބުނީ އެންމެ ކަމެއް ސިއްރުކޮށްދޭން، އެކަންވެސް ނުވި... އިލީ... އެ ކުޑަކުޑަ ފުރާނަ، ލޯބި ކުޑަކުޑަ ކުއްޖާ، އެއްވެސް ކުށެއްނެތް ފުރާނައެއް، އެނގޭތަ!... ލައިތުގެ ފުރާނައާއެކު ދުއްވާލާނެކަން މުބީން ބުނީ، އެއީ އިންސާނުންތަކެއްނޫން... މި ޢާއިލާގައި ހުރި ހަމައެކަނި އަންހެންކުއްޖާ، އަހަރެންގެ އެންމެ ގާތް އެކުވެރިޔާގެ މަސްގަނޑު ޢާއިލާއާ ހަވާލުކުރާނޭކަން ބުނި، ލައިތަށް އެވަރުކުރިއިރު އެހެންމީހަކަށް ގޮތެއް ހަދަން ނުކެރިއެއް ނުހުންނާނެ... އަހަރެން ބިރުގަތީ... ވަރަށް ބޮޑަށް ބިރުގަތީ... ލޭތަކުތެރޭ އެގޮތަށް އެ ދެމީހުން ވާތަން ދުށުމަށްވުރެ އެމީހުންގެ ބަދަލުގައި އަހަރެން މަރުވުން މާރަނގަޅު، އަހަރެން މަރުވުމުން އެކަމާ ވިސްނާނޭ މީހަކުވެސް ނެތް... މަންމައެއް ދޮންބެއެއް ހުރީއެއްނޫން." ލައިތާ ދުރަށް ޖެހިލައި ކެންޒާ ވާހަކަދެއްކިއެވެ. އަތްއުކަމުން އޭނާ ވާހަކަދެއްކިއިރު ހަދާނޭ ގޮތެއް ނޭގި ގޮތްހުސްވެފައިވާ މީހަކު ފަދައެވެ. މުބީންއާއި މިފްރާހަށް އޭނާ ކުރާ ނަފުރަތާއި ލިބިފައިވާ ހިތްދަތިކަމުގެ އިތުރުން އެތައް އަސަރެއް އެއްފަހަރާ ކެންޒާގެ ފުށުން ފެންނަމުންދިޔައެވެ.\n"ބޭބީ ލިސެން... އިޓްސް އޯވާ، ލެޓް ޔޯ ސެލްފް ގޯ." ހުރިހާ ހިތްދަތިކަމުން ކެންޒާ ނުކުންނަން ލައިތު އެދެއެވެ. ކެތްނުކުރެވިގެން އުޅޭފަދައަކުން ދެފަރާތަށް ބޯއަނބުރާލާފައި ލައިތުގެ ގައިގާ ކެންޒާ ބައްދައިގަތެވެ. ބާރަށް ލައިތުގެ ގައިގާ އޭނާ ހިފަހެއްޓިއެވެ. އެއާއެކު މުޅި ކޮޓަރިތެރެއަށް ފެތުރިގެން ދިޔައީ ކެންޒާގެ ބާރު ރުއިމެވެ. ހިފެހެއްޓުމެއްނެއް ފަދައިންނެވެ. އެ ނަފްސުގައި ބަންދުވެފައިވާ އުދާސްތަކެއް ފަދައިންނެވެ. ދެކަކުލުން ވާގިނެތި ކެންޒާ ތިރިވި ހިނދު އޭނާއާއެކު ލައިތު ވެސް ދެކަކޫ މައްޗަށް ތިރިވެއްޖެއެވެ.\n"ލަ..އި..ތު..." ހިތްދަތިކަމާއި ވޭނުން ފުރިވާ ފަދައިން ލައިތުގެ ނަން ކެންޒާގެ ގަދަ ރުއިމާ އެކުވިއެވެ. މަންމައާއި ބޭބެގެ ކުއްލި ވަކިމުގެ ހިތްދަތިކަމާއި އެކަނިވެރިކަން އައިސް ކެންޒާ ވަށާލިއެވެ.\n"ދެއާ އިޒް ނޯ ވަން ލެފްޓް." ދުރަށް ޖެހިލުމާއެކު ބޭއިޚްތިޔާރުގައި ކެންޒާއަށް ބުނެވުނެވެ. އެހިނދު ކެންޒާގެ މޫނުގައި ދެއަތުން ހިފަހައްޓާލަމުން ކޯތާފަތް ތެތްމަމުންދިޔަ ކަރުނަތައް ލައިތު ފުހެދޭންފެށިއެވެ. އަދި ކެންޒާ ގެނެސް އަލުން ގާތްކޮށްލިއެވެ.\n"އައި އޭމް ހިއާ ފޯ ޔޫ..." ހިތަށް ކުޅަދާނަނުވެގެން ލައިތު ދެ ލޯ މަރާލިއެވެ. ކެންޒާ ހުއްޓައެއް ނުލިއެވެ. އޭނާގެ ކޯތާފަތުގައި ލައިތު އެތައް ފަހަރަކު ބޮސްދިނެވެ. ފިރުމިއެވެ. ބޮލުގައި ބޮސްދީފިއެވެ. އެ ކަރުނައަށް އެހާ ފަސޭހައިން ނިމުމެއްނާންނާނޭކަން ލައިތަށް އެނގެއެވެ. އެހެންވިޔަސް ކެންޒާ ރޯތަން ބަލަން ފަސޭހަކަމަކަށް ނުވަނީއެވެ. ކެންޒާގެ ނިތްކުރީގައި ނިތްކުރި ޖައްސާލައިގެން އިރުކޮޅަކަށް ލައިތުނެވެ. ދެން އަނެއްކާ ވެސް ކެންޒާ ގާތްކޮށްލައި ބުރަކަށީގައި ފިރުމަން ފެށީ ބޮލުގައި ތުންފަތް ޖައްސާލައިގެން އިނދެއެވެ.\nއެތައް އިރެއްފަހުން ކެންޒާ ހަމައަކަށް އެޅުމުން ލައިތު އޭނާ ގެނެސް އެދުގައި ބޭއްވިއެވެ. ރަޖައިން އެ ހަށިގަނޑު ނިވާކޮށްލުމާއެކު ކެންޒާގެ މަގަތުން އިށީނެވެ. ކެންޒާގެ ނިތްކުރީގައި ބޮސްދީފައި އަތުގައި އޮތް އޭނާގެ އަތްތިލައިގަ ވެސް ލައިތު ބޮސްދިނެވެ. މަޑުމަޑުން އިސްތަށިތައް އޮމާންކޮށްލާފައި ފަދައިން ކެންޒާގެ ނިތްކުރިމަތީ ލައިތު އިނގިލިތައް ހިންގާލިއެވެ. އޭނާ އުންމީދުނުކުރި ނަމަވެސް ކެންޒާއަށް ނިދެން ގިނައިރެއް ނުނެގިއެވެ. މަޑުމަޑުން ކެންޒާގެ ގާތުން ތެދުވެގެން އައިސް ކޮޓަރީގައި ހުރި ގޮނޑީގައި ލައިތު އިށީނެވެ. ކެންޒާއަށް ބަލަން އިންއިރު އޭނާގެ ދެ ލޮލުން ކަރުނަ ފައިބަންފަށައިފިއެވެ. ހިމޭންކަމުގެ ތެރޭ އެކަނި އިނދެ އޭނާ ރުޔެވެ. ދެން ދެ ލޯ ފުހެލާފައި އައިސް އެނދަށް އަރައި އޮށޯވެލީ ކެންޒާ ގާތްކޮށްލައިގެންނެވެ. ކެންޒާގެ ބޮލުގައި ބޯޖައްސާލައިގެން އޮވެ ފުންނޭވާއަކާއެކު ދެ ލޯ މަރާލިއެވެ.


Dharinnakee rangalhu tharubihyatheh libifaivaa harudhanaa bayakah hedhumakee varah muhinmukameh: Naib Raees – Iru\nދަރިންނަކީ ރަނގަޅު ތަރުބިއްޔަތެއް ލިބިފައިވާ ހަރުދަނާ ބަޔަކަށް ހެދުމަކީ ވަރަށް މުހިންމުކަމެއް ކަމުގައި ރައީސުލްޖުމްހޫރިއްޔާގެ ނައިބު ފައިޞަލް ނަސީމް ވިދާޅުވެއްޖެއެވެ. ރައީސުލްޖުމްހޫރިއްޔާގެ ނައިބު މިހެން ވިދާޅުވީ އިންގްލިޝް ޕްރެޕަރޭޓަރީ އެންޑް ސެކަންޑަރީ ސްކޫލް (އީ.ޕީ.އެސް.އެސް) އިން ތަޢުލީމު ހާސިލުކުރި ދަރިވަރުންތަކެއް އިސްނަގައިގެން “އީ.ޕީ.އެސް. ހަނދާން” ގެ ނަމުގައި ތައްޔާރުކުރި މަޖައްލާ ނެރެދެއްވުމާއި، އީ.ޕީ.އެސް. ފައުންޑޭޝަންގެ ވެބްސައިޓް އިފްތިތާޙްކުރުމަށް މިއަދު ބޭއްވި ޖަލްސާ ޝަރަފުވެރިކޮށްދެއްވައި ވާހަކަފުޅު ދައްކަވަމުންނެވެ.\nމިއަދު ހެނދުނު ސްޓެލްކޯގެ ޖަލްސާކުރާ މާލަމުގައި ބޭއްވި ޖަލްސާގައި ވާހަކަފުޅު ދައްކަވަމުން ރައީސުލްޖުމްހޫރިއްޔާގެ ނައިބު ވަނީ އެ މަނިކުފާނުގެ ސްކޫލު ދައުރުގެ ހަނދާންތައް އައުކުރައްވާ، އީ.ޕީ.އެސް. ސްކޫލުން ދަރިވަރުންގެ ތަރުބިއްޔަތަށް ކުރެއްވި ގިނަގުނަ މަސައްކަތްތައް ފާހަގަކުރައްވާފައެވެ. އެ ގޮތުން، އީ.ޕީ.އެސް. ސްކޫލުން ދަރިވަރުވި އެތަކެއް ބަޔަކު މިއަދު ޤައުމުގެ ޒިންމާދާރު އެކިއެކި މަޤާމުތަކާއި މަސައްކަތްތަކުގައި ޚިދުމަތްކުރަމުންދާކަން އެ މަނިކުފާނު ފާހަގަކުރެއްވިއެވެ. އެހެންކަމުން، ދަރިވަރުންގެ ތަޢުލީމާއި ތަރުބިއްޔަތަށް އީ.ޕީ.އެސް. ސްކޫލުން ކޮށްދީފައިވާ މަސައްކަތްތައް ފާހަގަކުރައްވައި އެ ސްކޫލުގެ ކުރީގެ ހިންގުންތެރިންނާއި މުދައްރިސުންނަށް އެ މަނިކުފާނު ޝުކުރު އަދާކުރެއްވިއެވެ.\nމިއަދު ބޭއްވި ޖަލްސާގައި ރައީސުލްޖުމްހޫރިއްޔާ ވަނީ އީ.ޕީ.އެސް. ސްކޫލުގެ ކުރީގެ ދަރިވަރުންގެ ހަނދާނުގައި ނެރުނު “އީ.ޕީ.އެސް. ހަނދާން” މަޖައްލާ ވެސް ރަސްމީގޮތުން އިފްތިތާޙުކޮށްދެއްވާފައެވެ. އީ.ޕީ.އެސް. ސްކޫލް އުފެދުނީ 1968 ވަނަ އަހަރުގެ ޖޫން މަހުގެ 21 ވަނަ ދުވަހުއެވެ. އެ ސްކޫލުން 26,000 އަށްވުރެ ގިނަ ދަރިވަރުން ތަޢުލީމު ހާސިލުކޮށްފައިވެއެވެ.


(2) މިއީ رحمنވަންތަ رحيمވަންތަ ރަސްކަލާނގެ حضرةން ބާވައިލެއްވި ފޮތެކެވެ.\n(3) އެފޮތުގެ آيةތައް تفصيلކޮށްދެއްވާފައިވާ ފޮތެކެވެ. عربބަހުންވާ قرآنއެއްގެ ގޮތުގައެވެ. (އެއީ އެކަން) ދަންނަ ބަޔަކަށްޓަކައެވެ.\n(4) އުފާވެރިކަމުގެ خبرދޭ، އަދި ބިރުވެރިކަމުގެ خبرދޭ ފޮތެއްކަމުގައެވެ. ފަހެ، އެއުރެންކުރެ ގިނަމީހުން ފުރަގަސްދީ އެނބުރިގަތޫއެވެ. ފަހެ، އެއުރެން އަޑެއް ނާހަތެވެ.\n(5) އަދި އެއުރެން ބުނޫއެވެ. ތިމަންމެންގެ ހިތްތައްވަނީ، ކަލޭގެފާނު ތިޔަ ގޮވައިލައްވާ އެއްޗަކަށް ބަންދުކަމެއްގައެވެ. އަދި ތިމަންމެންގެ ކަންފަތްތަކުގައި ބީރުކަމެއްވެއެވެ. އަދި ތިމަންމެންނާއި، ކަލޭގެފާނާ ދެމެދުގައި ފަރުދާއެއްވެއެވެ. ފަހެ (ކަލޭގެފާނުގެ ގޮތުގައި) ކަލޭގެފާނު މަސައްކަތްކުރައްވާށެވެ! ހަމަކަށަވަރުން، ތިމަންމެންވެސް (ތިމަންމެންގެ ގޮތުގައި) މަސައްކަތް ކުރާނޫއެވެ.\n(6) ކަލޭގެފާނު ވިދާޅުވާށެވެ! ތިމަންކަލޭގެފާނު ވާކަންކަށަވަރީ، ތިޔަބައިމީހުންކަހަލަ آدمގެދަރިޔަކު ކަމުގައެވެ. ތިމަންކަލޭގެފާނަށް وحىއިއްވަވަނީ، ތިޔަބައިމީހުންގެ إلهއަކީ، އެއް إلهއެއްކަމުގައެވެ. ފަހެ، ތިޔަބައިމީހުން އެކަލާނގެއަށް ސީދާވާށެވެ! އަދި ފާފަފުއްސެވުންއެދި، އެކަލާނގެއަށް ދަންނަވާށެވެ! އަދި شريكކުރާ މީހުންނަށް ހަލާކުހުށްޓެވެ.\n(7) އެއުރެންނީ زكاة ނުދޭ މީހުންނެވެ. އަދި އެއުރެންނީ (ހަމަ) آخرةދުވަހަށް كافرވާ މީހުންނެވެ.\n(8) ހަމަކަށަވަރުން، إيمانވެ صالح عملތައް ކުޅަމީހުންނަށް ކެނޑިގެންނުދާނޭ ދަރުމަހުށްޓެވެ.\n(9) ކަލޭގެފާނު ވިދާޅުވާށެވެ! ހަމަކަށަވަރުން، ދެދުވަހުގެ ތެރޭގައި، ބިން ހެއްދެވި ރަސްކަލާނގެއަށް ތިޔަބައިމީހުން كافرވެ، އަދި އެކަލާނގެއަށް ތިޔަބައިމީހުން شريكންތަކެއް ލަނީހެއްޔެވެ؟ އެކަލާނގެއީ، عالمތަކުގެ ވެރިރަސްކަލާނގެއެވެ.\n(10) އަދި އެކަލާނގެ، ފުރިހަމަ ހަތަރު ދުވަހުގެ ތެރޭގައި، އެ ބިމުގެ މަތީގައި އުފުލިފައިވާ، ހަރުލައިހުންނަ ފަރުބަދަތައް ލައްވައި، އަދި އެ ބިމުގައި ބަރަކާތްލައްވައި، އަދި އެ ބިމުގައި ވާހާތަކެތީގެ رزق މިންވަރުކުރެއްވިއެވެ. (އެއީ) سؤالކުރާ މީހުންނަށްޓަކައެވެ.\n(11) ދެން ދުމެއްގެ ސިފައިގައި އުޑުވަނިކޮށް، އުޑުހައްދަވައި، ފުރިހަމަކުރެއްވުމަށް އެކަލާނގެ އިރާދަކުރެއްވިއެވެ. ފަހެ، އެކަލާނގެ އެ އުޑަށާއި، ބިމަށް وحىކުރެއްވިއެވެ. ރުހުމުގައި، ނުވަތަ ނުރުހުމުގައިވިޔަސް (ފުރާފުރިހަމަވެގެން) އަންނާށެވެ! އެ އުޑާއި ބިން ދެންނެވިއެވެ. ތިމަންމެން ރުހުމުގައި އަތުވެއްޖައީމުއެވެ.\n(12) ފަހެ، ދެދުވަހުގެ ތެރޭގައި އެކަލާނގެ ހަތް އުޑު ހެއްދެވިއެވެ. އަދި ކޮންމެ އުޑަކަށް، އެ އުޑެއްގެ ކަންތައް (تدبيرކުރައްވައި) އެންގެވިއެވެ. އަދި ބައްތިތަކަކުން ތިމަންރަސްކަލާނގެ އެންމެ ކައިރި އުޑު ޒީނަތްތެރިކުރައްވައި، އަދި އެ އުޑު ރައްކާތެރި ކުރެއްވީމެވެ. އެއީ عزيزވަންތަ، މޮޅަށް ދެނެވޮޑިގެންވާ ރަސްކަލާނގެ މިންވަރު ކުރައްވާފައިވާ ގޮތެވެ.\n(13) ފަހެ، އެއުރެން ފުރަގަސްދީ އެނބުރިގެންފިނަމަ، ފަހެ، ކަލޭގެފާނު (އެއުރެންނަށް) ވިދާޅުވާށެވެ! عادބާގައިމީހުންނާއި ثمودބާގައިމީހުންނަށް އައި ހޮނުގުގުރީގެ عذابފަދަ عذابއެއް، ތިޔަބައިމީހުންނަށް އަތުވެދާނެކަމަށް إنذارކުރައްވަމެވެ.\n(14) އެއުރެންގެގާތަށް، އެއުރެންގެ ކުރިމަތިންނާއި، އެއުރެންގެ ފަހަތުން رسولން ވަޑައިގެން اللَّهއަށް މެނުވީ އަޅުކަން ނުކުރުމަށް އެންގެވިހިނދު، އެއުރެން ބުނޫއެވެ. ތިމަންމެންގެ ވެރިރަސްކަލާނގެ (رسولން ފޮނުއްވެވުމަށް) އިރާދަކުރެއްވިނަމަ، ފޮނުއްވީހީ ملائكةންނެވެ. ފަހެ، ހަމަކަށަވަރުން، ތިޔަބޭކަލުން އެކަންތަކާއިގެން ފޮނުއްވެވި ކަންތަކަށް، ތިމަންމެން كافرވަމުއެވެ.\n(15) ފަހެ، عادބާގައިމީހުން ދަންނާށެވެ! އެއުރެން حقއަކާ ނުލައި ބިމުގައި ބޮޑާވެގަތޫއެވެ. އަދި އެއުރެން ބުނޫއެވެ. ތިމަންމެންނަށްވުރެ ބާރުގަދައީ ކާކުހެއްޔެވެ؟ އެއުރެން ހެއްދެވި اللَّه، އެއުރެންނަށްވުރެ ބާރުގަދަކަން އެއުރެންނަށް ނޭނގެނީހެއްޔެވެ؟ އަދި ތިމަންރަސްކަލާނގެ آيةތަކަށް ދެކޮޅުހަދާ ބަޔަކުކަމުގައި އެއުރެންވޫއެވެ.\n(16) ފަހެ، ތިމަންރަސްކަލާނގެ އެއުރެންގެ މައްޗަށް ސުންޕާދުވަސްތަކެއްގައި، ގަދަ އަޑާއި، ގަދަ ފިނީގެ ވަޔެއް ފޮނުއްވީމެވެ. ދުނިޔޭގެ حياةގައި ނިކަމެތިކަމުގެ عذابގެ ރަހަ، ތިމަންރަސްކަލާނގެ އެއުރެންނަށް ދެއްކެވުމަށްޓަކައެވެ. އަދި ހަމަކަށަވަރުން، آخرةގެ عذابގެ ނިކަމެތިކަން މާބޮޑެވެ. އަދި އެއުރެންނަކަށް نصرއެއް ނުލިބޭނެތެވެ.\n(17) އަދި ثمودބާގައިމީހުން ދަންނާށެވެ! ފަހެ، ތިމަންރަސްކަލާނގެ އެއުރެންނަށް ތެދުމަގު ދެއްކެވީމެވެ. ފަހެ، އެއުރެން ތެދުމަގު ލިބުމުގެ ބަދަލުގައި، ކަނުކަން (އެބަހީ: މަގު ފުރެދުން) اختيارކުރޫއެވެ. އެއުރެން ހޯދައިއުޅުނު عملތަކުގެ ސަބަބުން، އިހާނަތްތެރި عذابގެ ހޮނުގުގުރި އެއުރެންގައި ހިފިއެވެ.\n(18) އަދި إيمانވެ، تقوىވެރިވާކަމުގައިވިމީހުން، ތިމަންރަސްކަލާނގެ ސަލާމަތް ކުރެއްވީމެވެ.\n(19) އަދި اللَّهގެ عدوّން އެންމެން އެކުގައި ނަރަކަޔަށް އެއްކުރައްވާދުވަސް ހަނދުމަކުރާށެވެ!\n(20) އެ ނަރަކަޔަށް އެއުރެން حاضرވެއްޖައުމަށް ދާނދެނެވެ. އެހިނދު އެއުރެންގެ ކަންފަތާއި، އެއުރެންގެ ލޯތަކާއި، އެއުރެންގެ ހަންތައް، އެއުރެން ކޮށްއުޅުނު عملތަކަށް ހެކިދޭނެތެވެ.\n(21) އަދި އެއުރެންގެ ހަންތަކަށް އެއުރެން ބުނާނެތެވެ. ކަލޭމެން ތިމަންމެންގެ މައްޗަށް ހެކިދިނީ ކީއްވެގެންހެއްޔެވެ؟ އެތަކެތި ބުނާނެތެވެ. ކޮންމެ އެއްޗަކަށްވެސް ބަސްމޮށުންދެއްވި اللَّه، ތިމަންމެންނަށް ބަސްމޮށުންދެއްވީއެވެ. އަދި އެކަލާނގެއީ، ފުރަތަމަ ފަހަރަށް ތިޔަބައިމީހުން ހެއްދެވި ރަސްކަލާނގެއެވެ. އަދި ތިޔަބައިމީހުން އެނބުރި رجوعކުރައްވާހުށީ އެކަލާނގެ حضرةއަށެވެ.\n(22) ތިޔަބައިމީހުންގެ ކަންފަތާއި، ތިޔަބައިމީހުންގެ ލޯތަކާއި، ތިޔަބައިމީހުންގެ ހަންތައް، ތިޔަބައިމީހުންގެ މައްޗަށް ހެކިދީފާނެކަމަށް ތިޔަބައިމީހުން (އެއްވެސްކަމެއް) ވަންހަނާކޮށެއް ނޫޅެމުއެވެ. އެހެނެއްކަމަކު ތިޔަބައިމީހުންހީކުރީ، ތިޔަބައިމީހުން ކޮށްއުޅޭ عملތަކުން ގިނަކަންތައް اللَّه ދެނެވޮޑިގެންނުވާނޭ ކަމަށެވެ.\n(23) އެއީ ތިޔަބައިމީހުންގެ ވެރިރަސްކަލާނގެއާމެދު ތިޔަބައިމީހުން ހީކުރި ހީކުރުމެވެ. އެ ހީކުރުން ތިޔަބައިމީހުން ހަލާކުކޮށްލައިފިއެވެ. އަދި ގެއްލެނިވެގެންވާ މީހުންގެ ތެރެއިން ތިޔަބައިމީހުން ވެއްޖައީމުއެވެ.\n(24) ފަހެ، އެއުރެން ކެތްކުރާނަމަވެސް، އެއުރެން ތިބެނިވިތަނަކީ، ނަރަކަޔެވެ. އެއުރެން عذرދެއްކުމަށް އެދޭނަމަ، ފަހެ عذر قبولކުރައްވާނެ މީހުންގެ ތެރެޔަކުން އެއުރެން ނުވެތެވެ.\n(25) އަދި ތިމަންރަސްކަލާނގެ އެއުރެންނަށް އެކުވެރިންތަކެއް ލެއްވީމެވެ. ފަހެ، އެ އެކުވެރިން އެއުރެންނަށް، އެއުރެންގެ ކުރިމަތީގައިވާ ކަންތަކާއި، އެއުރެންގެ ފަހަތުގައިވާ ކަންތައް ޒީނަތްތެރިކޮށްދިނެވެ. އަދި އެއުރެންގެކުރިން އިސްވެ ގޮސްފައިވާ (ފުރެދުނު) ޖިންނީންނާއި، އިންސީންގެ أمّةތަކުގެ ތެރޭގައި އެއުރެންގެ މައްޗަށް عذابގެ ބަސްފުޅު حقވެއްޖެއެވެ. ހަމަކަށަވަރުން، އެއުރެންވީ ގެއްލެނިވިގެންވާ މީހުން ކަމުގައެވެ.\n(26) كافرވިމީހުން ބުނޫއެވެ. ތިޔަބައިމީހުން މި قرآن އަޑުނާހާށެވެ! (އަދި قرآنކިޔެވޭހިނދު) ތިޔަބައިމީހުން އަޑުގަދަކުރާށެވެ! އެއީ ތިޔަބައިމީހުންނަށް ގަދަވެގަނެވޭތޯއެވެ!\n(27) ފަހެ، ހަމަކަށަވަރުން، كافرވިމީހުންނަށް ތިމަންރަސްކަލާނގެ ގަދަވެގެންވާ عذابގެ ރަހަ ދައްކަވާހުށީމެވެ. އަދި ހަމަކަށަވަރުން، ތިމަންރަސްކަލާނގެ އެއުރެން ކޮށްއުޅުނު ނުބައި عملތަކަށް ޖަޒާ ދެއްވާހުށީމެވެ.\n(28) އެއީ اللَّهގެ عداوةތެރިންގެ ޖަޒާއެވެ. (އެއީ) ނަރަކަޔެވެ. އެތާނގައި އެއުރެންނަށް ދެމިތިބެނިވި ގޮވައްޗެއްވެއެވެ. ތިމަންރަސްކަލާނގެ آيةތަކަށް އެއުރެން ދެކޮޅުހަދައި އުޅުނުކަމުގެ ޖަޒާއެއްގެގޮތުގައެވެ.\n(29) كافرވިމީހުން ބުނާނެތެވެ. އަޅަމެންގެ ވެރިރަސްކަލާކޮ! ޖިންނީންނާއި، އިންސީންގެ ތެރެއިން އަޅަމެން މަގުފުރެއްދި ދެބައިމީހުން އަޅަމެންނަށް ދައްކަވާނދޭވެ! އެ ދެބައިމީހުން އަޅަމެންގެ ފައިތިލަތަކުގެ ދަށަށް ލާހުށީމެވެ. (އެއީ) އެ ދެބައިމީހުން (عذابގެ) އެންމެއަޑީގައި ވުމަށްޓަކައެވެ.\n(30) ހަމަކަށަވަރުން، ތިމަންމެންގެ ވެރިރަސްކަލާނގެއީ اللَّهއޭ ބުނެ، ދެން ސީދާމަގުގައި ދެމިތިބިމީހުން (ދަންނާށެވެ!) އެއުރެންގެ މައްޗަށް ملائكةން ފައިބައިވަޑައިގަންނަވާނެތެވެ. ވިދާޅުވަމުންނެވެ. ތިޔަބައިމީހުން ބިރުނުގަންނާށެވެ! އަދި ހިތާމަނުކުރާށެވެ! އަދި ތިޔަބައިމީހުންނަށް وعدކުރައްވާކަމުގައިވާ ސުވަރުގޭގެ އުފާވެރިކަމުގެ خبرލިބިގަންނާށެވެ!\n(31) ތިމަންބޭކަލުންނީ ދުނިޔޭގެ حياةގައްޔާއި، آخرةގައި ތިޔަބައިމީހުންގެ އެހީތެރިންނެވެ. ތިޔަބައިމީހުންގެ نفسތައް އެދޭހާކަމެއް އެދުވަހުން، ތިޔަބައިމީހުންނަށްޓަކައިވެއެވެ. އަދި (އުފަލާއި، އަރާމުގެތެރެއިން) ތިޔަބައިމީހުން ދަންނަވާހާކަމެއް ތިޔަބައިމީހުންނަށްވެއެވެ.\n(32) ގިނަގިނައިން ފާފަފުއްސަވާ، رحيمވަންތަ ކަލެއްގެ މެހުމާންދާރީއެއްގެ ގޮތުގައެވެ.\n(33) اللَّهގެ حضرةއަށް (އައުމަށް) ގޮވާލައި، އަދި صالح عملކޮށް، އަދި ހަމަކަށަވަރުން، ތިމަންނާވަނީ (اللَّهއަށް) ކިޔަމަންވާމީހުންގެ ތެރެއިންނޭ ބުނާމީހަކަށްވުރެ ރަނގަޅު ބަސްބުނާ މީހަކީ ކާކުހެއްޔެވެ؟\n(34) ރަނގަޅު ކަންތަކާއި، ނުބައިކަންތައް ހަމަހަމަވެގެނެއް ނުވެތެވެ. އެންމެހެޔޮ، ރިވެތިގޮތުން ތިބާ (ނުބައިކަންތައް) ދުރުކުރާށެވެ. ފަހެ، އެހާރުން ތިބާއާ އޭނާއާ ދެމެދުގައި عداوةތެރިކަމެއްވާ މީހާ، ގާތް رحمةތެރިޔަކު ފަދައިން ވެދާނެތެވެ.\n(35) އަދި ކެތްތެރިވި މީހުންނަށްމެނުވީ، އެ މާތްސިފަ ލިބިއެއް ނުގަނެވޭނެތެވެ. އަދި ބޮޑުވެގެންވާ ނަސީބުވެރިޔަކަށްމެނުވީ، އެ މާތްސިފަ ލިބިއެއް ނުގަނެވޭނެތެވެ.\n(36) އަދި ހަމަކަށަވަރުން، شيطانއާގެ ފަރާތުން ވަސްވާސްތެރިކަމެއްއައިސް ކަލޭގެފާނުގެ ހިތްޕުޅަށް ވަންނަނަމަ، اللَّهގެ ރައްކާތެރިކަމަށް އެދިވަޑައިގަންނަވާށެވެ! ހަމަކަށަވަރުން، އެކަލާނގެއީ، މޮޅަށްއައްސަވާވޮޑިގެންވާ، މޮޅަށްދެނެވޮޑިގެންވާ ރަސްކަލާނގެއެވެ.\n(37) ރޭގަނޑާއި ދުވާލާއި، އިރާއި، ހަނދަކީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިން ވާތަކެއްޗެވެ. ތިޔަބައިމީހުން އިރަށާއި، ހަނދަށް سجدة ނުކުރާށެވެ! އަދި އެތަކެތި ހެއްދެވި اللَّهއަށް سجدةކުރާށެވެ! (އެއީ) ހަމައެކަނި އެކަލާނގެއަށް ތިޔަބައިމީހުން އަޅުކަންކުރާ ކަމުގައިވާނަމައެވެ.\n(38) ފަހެ، އެއުރެން (اللَّهއަށް سجدةކުރުމަށް) ބޮޑާވެގެންފިނަމަ، ފަހެ، ކަލޭގެފާނުގެ ވެރިރަސްކަލާނގެ حضرةގައިވާ ملائكةން އެކަލާނގެއަށް ރެޔާއިދުވާލު تسبيحދަންނަވަތެވެ. އަދި އެބޭކަލުން އެކަމަކަށް ފޫހިފުޅެއްނުވެތެވެ.\n(39) ގަހެއްނެތި ހިކިފައިވާ ބިން، ތިބާ ދެކޭނޫއެވެ. ފަހެ، އެ ބިމުގެ މައްޗަށް ތިމަންރަސްކަލާނގެ ވާރޭ ވެއްސަވައިފިހިނދު، އެބިމުގެ ގަސްތަކުގެ حركاتފެށި، ގަސްތައް އިތުރުވެއެވެ. އެއީ އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. ހަމަކަށަވަރުން، އެ ބިންގަނޑު ދިރުއްވި ރަސްކަލާނގެއީ، މަރުވެފައިވާ ތަކެތި ދިރުއްވާ ރަސްކަލާނގެއެވެ. ހަމަކަށަވަރުން، އެކަލާނގެއީ، ކޮންމެކަމެއްގެ މައްޗަށްމެ ކުޅަދުންވަންތަ ރަސްކަލާނގެއެވެ.\n(40) ހަމަކަށަވަރުން، ތިމަންރަސްކަލާނގެ آيةތަކާމެދުގައި ދެކޮޅުހަދައި، އެއްކިބާވާމީހުން ތިމަންރަސްކަލާނގެއަށް ވަންހަނާވެގެންނެއްނުވެތެވެ. ފަހެ، ހެޔޮކަންބޮޑީ ނަރަކަޔަށް އެއްލައިލެވޭ މީހާހެއްޔެވެ؟ ނުވަތަ قيامةދުވަހު أمانކަމާއެކުގައި އަންނަމީހާ ހެއްޔެވެ؟ ތިޔަބައިމީހުން އެދޭކަމެއްކުރާށެވެ! ހަމަކަށަވަރުން، އެކަލާނގެއީ، ތިޔަބައިމީހުން ކުރާކަންތައް މޮޅަށް ބައްލަވާވޮޑިގެންވާ ރަސްކަލާނގެއެވެ.\n(41) ހަމަކަށަވަރުން، އެއުރެންގެގާތަށް قرآن އައިހިނދު، އެ قرآنއަށް كافرވިމީހުންނަށް (ގަދަވެގެންވާ عذابހުށްޓެވެ.) ހަމަކަށަވަރުން، އެއީ ބާރުގަދަ ފޮތެއްކަން ކަށަވަރެވެ.\n(42) އެ ފޮތުގެ ކުރިމައްޗަކުންވެސް، އަދި އޭގެފަހަތަކުންވެސް އެފޮތަކަށް باطلކަމެއް ނާންނާނެތެވެ. (އެއީ) حمدލިބިވޮޑިގެންވާ، حكيمވަންތަރަސްކަލާނގެ حضرةން ބާވައިލެއްވި ފޮތެކެވެ.\n(43) ކަލޭގެފާނުގެ ކުރިންފޮނުއްވި رسولންނަށްވެސް ދެންނެވުނު ބަސްތަކެއްމެނުވީ، ކަލޭގެފާނަކަށް ނުދެންނެވެތެވެ. ހަމަކަށަވަރުން، ކަލޭގެފާނުގެ ވެރިރަސްކަލާނގެއީ، ފާފަފުއްސެވުމުގެ ވެރި، އަދި ވޭންދެނިވި عذابދެއްވުމުގެ ވެރިރަސްކަލާނގެކަން ކަށަވަރެވެ.\n(44) ތިމަންރަސްކަލާނގެ عربނޫން ބަހަކުން قرآنއެއް ބާވައިލެއްވިނަމަ، އެއުރެން ބުނީހެވެ. (عربބަހުން) އެ ފޮތުގެ آيةތައް تفصيلކުރައްވާފައިވާނަމަ، ކިހާރަނގަޅު ހެއްޔެވެ؟ އެފޮތް عرب ނޫން ބަހަކުން އޮވެފައި، އެ ފޮތް ބާވައިލެއްވީ، عربىއަކަށް ހެއްޔެވެ؟ ކަލޭގެފާނު ވިދާޅުވާށެވެ! އެ ފޮތަކީ، إيمانވި މީހުންނަށްވާ ތެދުމަގެކެވެ. އަދި شفاءއެއްވެސްމެއެވެ. އަދި إيمان ނުވާމީހުންގެ ކަންފަތްތަކުގައި ބީރުކަމެއްވެއެވެ. އަދި އެ ފޮތަކީ، އެއުރެންގެ މައްޗަށްވާ ކަނުކަމެކެވެ. އެއުރެން ދުރުތަނަކުން ގޮވައިލެވޭ ބަޔެއްފަދައެވެ.\n(45) ހަމަކަށަވަރުން، ތިމަންރަސްކަލާނގެ موسىގެފާނަށް ފޮތް ދެއްވީމެވެ. ފަހެ، އެ ފޮތާމެދު خلافވެވުނެވެ. ކަލޭގެފާނުގެ ވެރިރަސްކަލާނގެ حضرةން އިސްވެދިޔަ ބަސްފުޅެއް ނުވާނަމަ، އެއުރެންގެ މެދުގައި ނިޔާކުރެއްވީސްކަން ކަށަވަރެވެ. އަދި ހަމަކަށަވަރުން، އެއުރެންވަނީ އެކަމާމެދު ވަސްވާސްތެރިކަމުން ފުރިގެންވާ، شكއެއްގައިކަން ކަށަވަރެވެ.\n(46) صالح عملއެއްކޮށްފިމީހާ (ދަންނާށެވެ!) ފަހެ، އެކަމުގެ ދަރުމަހުރީ އެމީހާގެ އަމިއްލަ نفسއަށެވެ. އަދި ނުބައި عملއެއްކޮށްފިމީހާ (ދަންނާށެވެ!) ފަހެ، އެކަމުގެ ހަލާކުހުުރީ، ހަމަ އެ نفسގެ މައްޗަށެވެ. އަދި ކަލޭގެފާނުގެ ވެރިރަސްކަލާނގެއީ، އަޅުތަކުންނަށް އަނިޔާވެރިވެވޮޑިގެންވާ ކަލަކުކަމުގައެއް ނުވެއެވެ.\n(47) قيامةދުވަސް އައުމުގެ ވަގުތު ދެނެވޮޑިގަތުންވަނީ ހަމައެކަނި އެކަލާނގެއަށެވެ. އެކަލާނގެ ދެނެވޮޑިގަތުމާ އެކުގައިމެނުވީ، އެއްވެސް މޭވާއެއް އޭގެ ބޮށިގަނޑަކުން ނުނިކުންނާނެތެވެ. އަދި އަންހެނަކު މާބަނޑެއް ނުވާނެތެވެ. އަދި ނުވެސް ވިހާނެތެވެ. އަދި ތިމަންރަސްކަލާނގެއަށް شريكކުރިމީހުން ކޮބައިހޭ އެކަލާނގެ ގޮވައިލައްވައި وحىކުރައްވާ ދުވަހު، އެއުރެން ބުނާނެތެވެ. (އިބަރަސްކަލާނގެއަށް شريكއަކުވާކަމަށް) ހެކިވާ ހަމައެކަކުވެސް، ތިމަންމެންގެ ތެރޭގައި ނުވާކަމަށް އިބަރަސްކަލާނގެއަށް ތިމަންމެން މިދެންނެވީއެވެ.\n(48) އަދި މީގެކުރިން އެއުރެން دعاءކޮށް، އަޅުކަންކޮށްއުޅުނު ތަކެތި އެއުރެންގެކިބައިން ގެއްލިހިނގައްޖެއެވެ. އަދި (عذابން) އެއުރެން ފިލަންދާނެތަނެއް ނެތްކަން، އެއުރެންނަށް يقينވެއްޖެއެވެ.\n(49) ހެޔޮކަންތަކަށް دعاءކުރުމަކަށް އިންސާނާ ފޫއްސެއް ނުވާނެތެވެ. އަދި އޭނާއަށް ނުބައިކަމެއް ޖެހިއްޖެނަމަ، ފަހެ، އުންމީދުކެނޑި، ހިތްމަރުވެފައިވާ މީހަކަށް އޭނާ ވެދެތެވެ.\n(50) އަދި ހަމަކަށަވަރުން، އެ އިންސާނާއަށް ދަތި حالއެއް ޖެހިއްޖައުމަށްފަހު، ތިމަންރަސްކަލާނގެ حضرةން رحمةއެއްގެ ރަހަ އޭނާއަށް ދައްކަވައިފިނަމަ، މިއީ ތިމަންނާއަށްހުރި ތަކެއްޗޭ ބުނާނެކަން ކަށަވަރެވެ. އަދި قيامةވާނެކަމަކަށް ތިމަންނާ ހީއެއްނުކުރަމެވެ. އަދި ހަމަކަށަވަރުން، ތިމަންގެ ވެރިރަސްކަލާނގެ حضرةއަށް ތިމަން رجوعކުރެއްވިއަސް ހަމަކަށަވަރުން އެކަލާނގެ حضرةގައި ތިމަންނައަށްހުރީ ހެޔޮކަމެވެ. ފަހެ، ހަމަކަށަވަރުން، كافرވިމީހުންނަށް ތިމަންރަސްކަލާނގެ އެއުރެންކުރި عملތަކުގެ خبرއަންގަވާހުށީމެވެ. އަދި ހަމަކަށަވަރުން، ގަދަފަދަވެގެންވާ عذابއަކުން އެއުރެންނަށް ތިމަންރަސްކަލާނގެ عذابގެ ރަހަ ދައްކަވާހުށީމެވެ.\n(51) އަދި އިންސާނާއަށް ތިމަންރަސްކަލާނގެ نعمةދެއްވައިފިނަމަ، އަނެއްފަރާތަށް އެނބުރި ބޮޑާވެގަނެތެވެ. އަދި އޭނާއަށް، ނުބައިކަމެއް ޖެހިއްޖެނަމަ، ފަހެ، دعاءކުރުން ގިނަމީހަކަށް އޭނާ ވެދެތެވެ.\n(52) ކަލޭގެފާނު ވިދާޅުވާށެވެ! ތިޔަބައިމީހުން ނިކަންބުނެބަލާށެވެ! اللَّهގެ حضرةންއައި އެއްޗެއްކަމަށް އެ (قرآن) ވެފައި، ދެން ތިޔަބައިމީހުން އެއަށް كافرވެއްޖެނަމަ (ތިޔަބައިމީހުންގެ حالވާނީ ކޮންފަދައަކުން ހެއްޔެވެ؟ حقއާ) ދުރުވެގެންވާ، ދެކޮޅުވެރިކަމެއްގައިވާ މީހަކަށްވުރެ ފުރެދުންބޮޑީ ކާކުހެއްޔެވެ؟\n(53) އުދަރެސްތަކުގައްޔާއި، އެއުރެންގެ އަމިއްލަ نفسތަކުގައިވާ، ތިމަންރަސްކަލާނގެ ކުޅަދުންވަންތަކަމުގެ ހެކިތައް، ތިމަންރަސްކަލާނގެ އެއުރެންނަށް ނިކަންހުރެ ދައްކަވާހުށީމެވެ. އެއީ حقތެދުކަން އެއުރެންނަށް ބަޔާންވެ އެނގިއްޖައުމަށް ދާނދެނެވެ. ކަލޭގެފާނުންގެ ވެރިރަސްކަލާނގެއީ ކޮންމެކަމެއްގެ މައްޗަށް ހެކިވެވޮޑިގެންވާ ކަލަކުކަމުގައި ނުފުދޭހެއްޔެވެ؟\n(54) ދަންނާށެވެ! ހަމަކަށަވަރުން، އެއުރެންގެ ވެރިރަސްކަލާނގެއާ ބައްދަލުވާނެ ކަމާމެދު އެއުރެންވަނީ شكކަމެއްގައެވެ. ދަންނާށެވެ! ހަމަކަށަވަރުން، އެކަލާނގެއީ، ކޮންމެކަމެއް ފުރިހަމަޔަށް ދެނެވޮޑިގެންވާ ރަސްކަލާނގެއެވެ.


Psm ah sarukaaruge nufoozu foaraakamuge thuhumathuthakeh...\nޕީއެސްއެމްއަށް ސަރުކާރުގެ ނުފޫޒު ފޯރާކަމުގެ ތުހުމަތުތަކެއް މަޑުއްވަރީ ދާއިރާގެ މެމްބަރު ކުރައްވައިފި\n3 މަސް, 1 ހަފްތާ, 10 ގަޑި, 51 މިނެޓް, 46 ސިކުންތު ކުރިން 4060ފާތިމަތު ރިފާއަތު\n- މަޑުއްވަރީ ދާއިރާގެ މެމްބަރު އަދި ކުރީގެ ޑިފެންސް މިނިސްޓަރ އާދަމް ޝަރީފް އުމަރު -\nދައުލަތުގެ މީޑއާއަށް ސަރުކާރުގެ ނުފޫޒު ފޯރާކަމުގެ ތުހުމަތުތަކެއް މަޑުއްވަރީ ދާއިރާގެ މެމްބަރު އަދި ކުރީގެ ޑިފެންސް މިނިސްޓަރ އާދަމް ޝަރީފް އުމަރު ކުރައްވައިފިއެވެ.\nއާދަމް ޝަރީފު މިފަދަ ތުހުމަތު ތަކެއް ކުރެއްވީ ޕީއެސްއެމަށް ދެއްވި ޙާއްސަ ބަސްދީގަތުމެއްގައި ދެއްކެވި ވާހަކަތަކެއްގެ އަސްލު ގެއްލޭ ފަދަ ގޮތަކަށް ޕީއެސްއެމުން ޙަބަރު ފެތުރުމާއި ގުޅިގެންނެވެ.\nއިންޓަރވިއުގައި އާދަމް ޝަރީފު ވިދާޅުވީ އެމަނިކުފާނު އަސްކަރިއްޔާ އާއި ހަވާލުވުމުގެ ކުރިން އެ މަގާމުގައި ހުންނެވި ބޭފުޅާގެ ސަބަބުން އެމްއެންޑީއެފްއަށް ސިޔާސީ ނުފޫޒު ވަރަށް ބޮޑަށް ވަދެފައިވާ ކަމަށެވެ.\nއެހެންނަމަވެސް އެމްއެންޑީއެފްއާއި އެމަނިކުފާނު ހަވާލުވި ހިސާބުން ސިޔާސީ ނުފޫޒުން އެމްއެންޑީއެފް އެއްކިބާ ކުރުމުގެ މަސައްކަތް އޭގެ އެންމެ ފުރިހަމަ ގޮތުގައި ކުރެއްވި ކަމަށް އާދަމް ޝަރީފު ވިދާޅުވެފައިވެއެވެ. އަދި ރައީސް ޔާމީންގެ ސަރުކާރުގައި ވަޒީރުގެ ކަމުގައި ހޭދަވި ތިން އަހަރުގައި އެމްއެންޑީއެފް ގައި އޮތް ސިޔާސީ ނުފޫޒު ކަނޑުވާލެއްވި ކަމަށް އާދަމް ޝަރީފް ވިދާޅުވިއެވެ.\nއަދި ރައީސް ޔާމީންވެސް މަަސައްކަތް ކުރެއްވީ ދިވެހި އަސްކަރިއްޔާ އަކީ ސިޔާސީ ނުފޫޒުން އެއްކިބާވެފައިވާ ތަނަކަށް ހެއްދެވުމަށްކަމަށެވެ. އަދި ވަޒީރު ކަމާއި ހަވާލުވި އިރު ބޮޑެތި މައްސަލަތަކެއް އޭރު އެތަނުގައި މަަސައްކަތްކުރައްވަން ތިއްބެވި ބޭފުޅުންނާއި ލީޑާރޝިޕްގައި ހުރިކަމަށް ވިދާޅުވީ އެމަނިކުފާނު އެ މަގާމާއި ހަވާލު ވުމުގެ ކުރިން ވަޒީރުކަން ކުރެއްވި ބޭފުޅުންގެ ވާހަކަ ކަމުގައި ކަމަށް އާދަމް ޝަރީފު ވިދާޅުވިއެވެ.\nއެހެންކަމުން އިސްލާހަށް މަސައްކަތް ކުރައްވަން ވަޑައިގެންނެވި ސަރުކާރުން ދައުލަތުގެ މީޑިއާއަށް ނުފޫޒު ފޯރުވާކަމާމެދު އާދަމް ޝަރީފު ވަނީ ސުވާލު އުފައްދަވާފައެވެ. އަދި މިކަމަކީ ވަރަށް ދެރަވަރު ކަމެއްގެ ގޮތުގައި އާދަމް ޝަރީފު ވަނި ސިފަ ކުރައްވާފައެވެ.\nއާދަމް ޝާރީފް ދައުލަތުގެ މީޑިއާ ނުފޫޒު


CMD ah lease kurumuge huhdha dheefi - vNews.mv\nސީއެމްޑީއަށް ލީސްކުރުމުގެ ލައިސެންސް ދީފި\nމަރްޔަމް ލީން 09 January 2020, 11:28\nސީއެމްޑީ ފައިނޭންސް ލީސިންގް ކޮމްޕެނީ ޕްރައިވެޓް ލިމިޓެޑަށް ރާއްޖޭގައި ފައިނޭންސް ލީސިންގް ވިޔަފާރި ކުރުމަށް ބޭނުންވާ ލައިސަންސް، މަރުކަޒީ ބޭންކް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ދީފިއެވެ.\nސީއެމްޑީ ލީސިން ކުންފުންޏަށް ލައިސަންސުގެ ލިޔުން ހަވާލުކޮށްދެއްވީ އެމްއެމްއޭގެ ގަވަރުނަރު އަލީ ހާޝިމް އެވެ.\nއެމްއެމްއޭއިން ނެރެފައިވާ ބަޔާނެއްގައި ބުނެފައިވަނީ ސީއެމްޑީއަށް ރާއްޖޭގައި ލީސިން ވިޔަފާރި ކުރުމުގެ ހުއްދަ ދޫކޮށްފައިވަނީ 8 ޖެނުއަރީ އިން ފެށިގެން އަންނަ ޖޫން މަހުގެ އަށެއްގެ ނިޔަލަށް ކަމަށެވެ.\nއެމްއެމްއޭ އިން ބުނީ ސީއެމްޑީއިން ލީސިން ވިޔަފާރި ފެށުމުން ރާއްޖޭގެ މާލީ ދާއިރާ ހަރުދަނާކަމާއެކު ފުޅާކޮށް ތަރައްގީ ކުރުމާއި ވާދަވެރިކަން އިތުރުކުރުމަށް މަގުފަހިވެގެންދާނެ ކަމަށެވެ.\nސީއެމްޑީ ފައިނޭންސް ލީސިން ކުންފުންޏަކީ ރާއްޖޭގައި ރެޖިސްޓަރ ކޮށްފައިވާ ކުންފުންޏެއްކަމުގައިވާ ޖޭއެމްޓީ ޕްރައިވެޓް ލިމިޓެޑް އިން 99 އިންސައްތަ ހިއްސާ އޮންނަ ކުންފުންޏެކެވެ. ޖޭއެމްޓީ އަކީ 80 އިންސައްތަ ޖަޕާނުގެ ހިއްސާދާރު އޮންނަ ކުންފުންޏެކެވެ.\nފައިނޭންސް ލީސިން ވިޔަފާރި ކުރުމަށް ސީއެމްޑީއަށް ހުއްދަ ދީފައިވާއިރު ރާއްޖޭގައި އެންމެ ފުޅާ ދާއިރާއެއްގައި އެ ވިޔަފާރި ކުރާ އެއް ކުންފުންޏަކީ މޯލްޑިވްސް ފައިނެންސް ލީސިން ކޮމްޕެނީ (އެމްއެފްއެލްސީ) އެވެ.


ކަޅުފޮއި ރެއެއްގެ ޖިންނީންގެ ކުޅިގަނޑު | Atoll News\nކަޅުފޮއި ރެއެއްގެ ޖިންނީންގެ ކުޅިގަނޑު\nޝާއިޢު ކުރީ: އަޙްމަދު ނާފިޢު އޯގަސްޓް 8, 2017, 08:49\nމިއީ ހަޤީޤީ ހާދިސާއެއްގެ މައްޗަށް ބިނާކޮށް ލިޔެފައިވާ ހާދިސާއެކެވެ. މިހާދިސާގައި ބޭނުންކޮށްފައިވާ ތަންތަނާއި ނަންނަމަކީ އަސްލެއް ނޫނެވެ.\nމިއީ އަޅުގަނޑުގެ ރައްޓެއްސަކަށް ދިމާވި ބިރުވެރި ހާދިސާއެކެވެ. މިހާދިސާ ކިޔައިދެމުން ދިޔައިރު އޭނާގެ އަތުގެ އިސްތަށިތައް ކޮޅަށް ޖެހި ހީބިހި ނަގައިގެން ދިޔަ މަންޒަރުތައް އަޅުގަނޑުގެ ލޮލުން ދުށީމެވެ. އޭނާއަށް ކުރެވުނު އިހްސާސްތައް އެހާމެ ބިރުވެރިއެވެ. އެހެންކަމުން އޭނާ ކިޔައިދިންގޮތަށް މި ހާދިސާ ތިޔަ ކިޔުންތެރިންނަށް ހިއްސާކުރެވޭތޯ އަޅުގަނޑު މަސައްކަތްކޮށްލާނަމެވެ.\nއެއީ 1993 ވަނަ އަހަރުގެ މެދެއްހާ ހިސާބެވެ. އޭރު އަހަރެންގެ އުމުރުން އެންމެ 20 އަހަރެވެ. އަހަރެންނަކީ ހެލްކަޕްޓަރުގެ ކެބިން ކުރޫ އެއްގެގޮތުގައި މަސައްކަތްކުރާ މީހެކެވެ. ޢާއްމުކޮށް ދަތުރުކޮށް އުޅެނީ އަތޮޅު ތެރެއަށެވެ. މިގޮތުން އެއްދުވަހެއްގެ ހަވީރުގެ ވަގުތެވެ. އުޑުމަތި ސާފު ރީތި ދުވަހެކެވެ.\nއަހަރެންނާއި ބޯޓްގެ ކެޕްޓަނާއި އިންޖިނޭރާއި ތިންމީހުން ފަތުރުވެރިން ގޮވައިގެން އއ. ކަނދޮޅުދޫއަށް ދިއުމަށް ހުޅުލެއިން ފުރީމެވެ. ގާތްގަނޑަކަށް 30 މިނެޓްގެ ކުރު ރާސްތާއަކަށްފަހު އއ. ކަނދޮޅުދުއަށް ދެވިއެްޖެއެވެ. ރަށަށް ދެވުނީ އެދުވަހު ހަވީރު 5:30 ހާއިރު އެވެ. އެރަށުގައި ކުޑަކުޑަ ހެލްޕޭޑެއް އޮވެއެވެ. ރަށަށް ބޯޑު ޖެއްސުމާއިއެކު ކައިރި ރިސޯޓަކުން ފަތުރުވެރިން ބަލާ ލޯންޗެއް އައިސް އޮތެވެ.\nއެ ލޯންޗަށް ފަތުރުވެރިންނާއެކު ކެޕްޓަނާއި އަދި އިންޖިނިއަރުވެސް އަރައިގެން ރިސޯޓަށް ހިނގައްޖެއެވެ. އެއީ، ހަވީރު ކުރާ މިފަދަ ދަތުރުތަކުގައި އެނބުރި ހުޅުލެއަށް ނުގޮސް ރޭގަނޑު އާއްމުކޮށް މަޑުކުރަނީ ކައިރި ރިސޯޓެއްގައެވެ. ނަމަވެސް އަހަރެންނަކީ ފަޅުރަށަކަށް ގޮސްފިނަމަ އެރަށެއްގައި އޯވަނައިޓް ހަދަން އަބަދުވެސް އާދަވެފައި ހުންނަ މީހެކެވެ. އެހެންކަމުން އަހަރެން ބޯޓުން ފައިބައިގެން އެކަނިމައި އެކަނި ރަށުތެރެ ބަލާލަން ނިކުތީމެވެ.\nކަނދޮޅުދުއަކީ ފަޅު ރަށެކެވެ. ކުޑަ ކުޑަ ރީތި ރަށެކެވެ. މިރަށުގައި ގުދުރަތީ ރީތި ދޮންވެލި ތުނޑިއެއް އޮވެއެވެ. އަރިއަތޮޅަށް ހާއްޞަކޮށް މިރަށުގައި ހެލްޕޭޑެއް ހަދާފައި އޮވެއެވެ. އެހެންވެ މި ރަށަކީ ކޮންމެ ދުވަހެއް ކަހަލަ ގޮތަކަށް ފަތުރުވެރިން ގޮވައިގެން ހެލްކަޕްޓަރުގެ ދަތުރުތައް ކުރާ ރަށެކެވެ. އަދި ކައިރި ރަށްރަށުގެ މީހުން ޕިކުނިކުު އައިސް މަޖާކޮށްލާ ރަށެއްގެ ގޮތުގައި މިރަށް ވަނީ ހަދާފައެވެ.\nމިގޮތުން މިރަށް ބެލެހެއްޓުމަށް އުމުރުން 40 ވަރަކަށް އަހަރުގެ ބަކުރުބެ (އަސްލުނަމެއް ނޫން) ކިޔާ މީހަކު ހުރެއެވެ. ބަކުރުބެެ މިރަށުގައި ދިރިއުޅެނީ ފަނުން ގެގަނޑެއް އަޅައި ޓިނުން މަތި ހިޔާކޮށްގެންނެވެ. ގޭތެރެއިން ވަދެވޭގޮތަށް ފަނުން ވަޅު ގިފިއްޔެއް ހަދާފައި ހުރެއެވެ. ގޭގެ ބޭރުން ގާތްގަނޑަކަށް 20 ވަރަކަށް ފޫޓު ދުރުގައި ހުރި ގަހެއްގައި ބޮޑު އުނދޯއްޔެއް އެލުވާފައި ހުރެއެވެ.\nއަދި އެސަރަހައްދާއި މާދުރުނޫން ހިސާބެއްގައި ކުކުޅު ގެންގުޅެން ވަރަށް ބޮޑު ކޮށްޓެއް އަޅާފައި ވެއެވެ. މި ކޮށީގައި ގިނަ އަދަދެއްގެ ކުކުޅު ގެންގުޅެއެވެ. އެހެންކަމުން މިރަށަކީ އެދުވަސްވަރު ގިނަ އަދަދަކަށް ކުކުޅު އާލާކުރާ ރަށެއްކަން އެނގެއެވެ. ބައެއް މީހުން ސިފަކުރާގޮތުގައި އެދުވަސްވަރު މިރަށަކީ ބިރުވެރި، ނާމާން ރަށެކެވެ.\nއަހަރެން ރަށުތެރެއަށް ނިކުމެ ހިނގަމުންގޮސް މިރަށުގައި ހުންނަ ފަންގެގަނޑައި އަރާ ހަމަވިތަނާ ބަކުރުބެ ގޭތެރެއިން ނިކުމެ އަހަރެންނަށް ގޮވާލިއެވެ. އަދި ގެއަށް ވަނުމަށް އެދުމުން އަހަރެން ބަކުރުބެ އާއެކު އެގެއަށް ވަނީމެވެ. ގެއަށްވަދެ ގޭތެރޭގައި ހުރި ބޮޑާށި މަތީގައި އިށީދެލާ ހަމަޖެހިލީމެވެ. އަދި އަހަރެން މިކަހަލަ ރަށްރަށުގައި އޯވަނައިޓް ހަދާލަން ބޭނުންވާކަމަށް ބުނުމުން މިރޭ އެރަށުގައި މަޑުކުރުމަށް ބަކުރުބެ އެދުނެވެ. ނަމަވެސް ރަށުގެ ހަޤީޤަތް ބަކުރުބެ އަހަރެންނަށް އަންގައިދޭން މަސައްކަތްކުރިއެވެ. އަދި ބުންޏެވެ.\n“ކޮއްކޯ! މިރަށުގައި މިރޭ މަޑުކުރި ނަމަވެސް މިރަށަކީ އެހާ ރަނގަޅު ރަށެއް ނޫން. މިއީ ވަރަށް ނާމާން ރަށެއް. ބޭބެވެސް އިރުއޮއްސުމާއިއެކު ގެއަށް ވަންނަގޮތަށް އިރުއެރުމުން ނޫނީ ބޭރަކަށް ނުނިކުންނަށް. ވަރަށް އަޑުއަޑު އިވޭނެ.“\nބަކުރުބެ މިހެން ބުނުމާއެކު އަހަރެން ބުނީމެވެ.\n“އަހަރެން ބިރެއް ނުގަނޭ. ޖިންނި ސައިތާނުންނަކީ އަވަލާ އެއްޗެއްކަމަށްކަށް އަހަރެން ޤަބޫލެއް ނުކުރަން. މީހުންވެސް ބުނޭ ނާމާން ރަށެކޭ މީ. އެކަމު އަހަރެންނަކަށް ޤަބޫލެއް ނުކުރެވޭ. ކިހާ ރީތި މިރަށް.“\nއަހަރެން މިހެން ބުނުމުން ޖިންނި ސައިތާނުންގެ ކުޅިގަނޑު މިރޭ އަހަރެންނަށް ފެނިދާނެކަމަށް ބަކުރުބެ ބުންޏެވެ.\nއަހަރެން ބަކުރުބެ އާއި ވާހަކަ ދައްކަމުންދަނިކޮށް ގޭތެރޭގައި ހުރި ރޭޑިޔޯއަކުން މަޤްރިބް ނަމާދު ބަންގި ގޮވާއަޑު އިވިއްޖެއެވެ. އެހެންކަމުން ގިފިއްޔަށްވަދެ ވުޟޫކޮށްލައިގެން ބަކުރުބެ އާއެކު ގޭތެރޭގައި އިނދެ ނަމާދުކޮށްލީމެވެ. ނަމާދުކޮށް އަވަދިވެގެން އަނެއެކާވެސް ރަށުތެރެއަށް ނުކުމެލާ ހިތްވިއެވެ. އެހެންވެ ބަކުރުބެ އާއެކު ރަށުގެ އަތިރިމައްޗަށް ނިކުތީމެވެ.\nއެރެއަކީ ކަޅުފޮއެ ރެއެކެވެ. ނަމަވެސް އަހަރެމެން އަތިރިމައްޗަށް ނިކުތުމައެކު މުޅިރަށް އަލިވެއްޖެއެވެ. ހީވަނީ ސާދަވިލޭރޭގެ ހަނދުވަރެއް ދޭހެނެވެ. އެހާމެ ރީތި ހަނދުވަރެކެވެ. އެކަމަކު ހަނދެއް ނުފެނެއެވެ. އަތިރިމައްޗަށް ނިކުތުމާއެކު ކުއްލިއަކަށް ރަށުގެ ކުރިމަތިން ފެނުނީ ފުރަ މާލެ އެވެ. ވަރަށް ހައިރާންކަމާއެކު ބަލަން ހުރެވުނެވެ. އެއީ ހަމަ މާލެ އެވެ.\nދެވަނަ ދެތަނެއް ނޫނެވެ. އަހަރެންގެ ހިތުގައި އެތައް ސުވާލުތަކެއް އެއްފަހަރާ އުތިރި އަރަން ފެށިއެވެ. މާލެ އަކީ މިރަށާއި ވަރަށް ދުރު ރަށެކެވެ. މިއީ އެހެން އަތޮޅެކެވެ. ދެން މާލެ ފެންނަންވީ ކިހިނަކުން ހެއްޔެވެ. އަހަރެންގެ ދެފައި ބިރުން ތެޅެން ފަށައިފިއެވެ. މުޅި ގައިގެ އިސްތަށިތައް ކޮޅަށް ޖެހިއްޖެއެވެ. ހިތުގައި ބިރުވެރިކަން އުފެދި ހާސްވެ ތުރުތުރު އަޅާގޮތް ވެއްޖެއެވެ.\nމިއީ ކިހާބޮޑު އަޖައިބެއް ހެއްޔެވެ. މިފަދަ ކަޅުފޮއެ ރެއެއްގައި ހަނދުވަރު ދިނުމާއި މާލެ ފެނުން މީ ވަރަށް ބޮޑު އަޖައިބުކަމެކެވެ. ބަކުރުބެ ބުންޏެވެ. މިއީ މިރޭގެ އަލާމާތެވެ. ފަހުން ވާނެގޮތެއް ނޭގެއެވެ. ހިނގާށެވެ. އެހެންކިޔައި ބަކުރުބެ އަހަރެންގެ އަތުގައި ހިފައިގެން ހަލުވި ފިޔަވަޅުތަކެއްގައި އަވަސް އަވަހަށް ގެއާއި ދިމާލަށް ހިނގައިގަތީމެވެ.\nގޭދޮށަށްގޮސް އެތާހުރި ބޮޑު އުނދޯލީގައި ޖައްސާލީމެވެ. އިރުކޮޅެއްނުވެ، އަތިރިމަގުން ރަށުތެރެއަށް ބޮޑު ކަނކުނި އައިނެއް އަރައިގެން އަންނަތަން ފެނިއްޖެއެވެ. މަދެކަ ބައިވަރެއް ނޫނެވެ. ރަތްކުލައިގެ ބޮޑު ކަކުންޏެވެ. ކަކުނިތަކުގެ ލޯ ހީވަނީ ރަތް އަނގުރު އަލިފާންގަނޑެއް ހެނެއެވެ. އެކަކުނިތައް އެއްގަމަށް އަރައިގެން އައިސް އަހަރެމެން ތިބި އުނދޯލި ވަށާލިއެވެ.\nއަހަރެންނަށް ބިރުން ހަޅޭއްލަވައިގަނެވުނެވެ. ނަމަވެސް ހަޅޭއްނުލަވަން ބަކުރުބެ އެދުމުން އަގައިން ކިޔުނު ހެޔޮ އެއްޗެއް ކިޔަމުން ބަކުރުބެއާއެކު ކަކުނިތައް ހުރަސްކޮށް ގެއަށް ވަންނަން މަސައްކަތްކުރީމެވެ. އެހެންނަމަވެސް ގޭގެ ދޮރެއެ ނުފެނެއެވެ. އެންމެ ފަހުން އަހަރެމެންގެ ލޯމަތިން ގެ ގެއްލި އަހަރެމެންނަށް ނިކުމެވުނީ ހެލްޕޭޑު ހަދާފައި އޮތް ސަރަހައްދަށެވެ.\nއޭރުވެސް މުޅި އެ ސަރަހައްދުގައި އޮތީ ރެދަންލާ ފުރިފައެވެ. އަހަރެމެން އައި ބޯޓުގައިވެސް ހީވަނީ ނިވިދިއްލީ އަޅާފައި އޮތްހެނެވެ. މުޅި ސަރަހައްދުގައި ހުރި ރުއްގަސްތަކުގައިވެސް ވަނީ ރެދަން ލާފައެވެ. ހީވަނީ އަލިގަދަ ވޮއްތަކެއް ދިއްލާ އަޅާފައި ހުރިހެނެވެ. މުޅި ސަރަހައްދު ވަނީ ކާޅު ގޮވާ އަޑާއި ތުބުން ފުމޭ އަޑުފައްގަނޑުން ގުގުމާލާފައެވެ. ބައެއް ފަހަރު ނުފެންނަ ބަޔަކު އެތާ ނާޗަރަންގީ ކުޅޭހެން ހީވެއެވެ. ބަލާލި ކޮންމެ ދިމާލަކުން ފެންނަނީ ރެދަންގެ އަސަރެވެ.\nއެހެންކަމުން ކިޔުނު ހެޔޮއެއްޗެއް ކިޔައިގެން މަޑުމަޑުުން އަނެއްކާވެސް ގެއަށް ދެވޭތޯ ހިނގައިގަތީމެވެ. ވަކި ހިސާބަކަށް ދެވުނުތަނާ ކުއްލިއަކަށް ކުކުޅު ކޮށިތެރެއިން ކުކުޅުހާ ގޮވާ އަޑު ފައްގަނޑު އިވެންފަށައިފިއެވެ. ހީވަނީ އެކުކުޅުތަކަށް ބިރެއް ފެނިގެން އުޅޭ ހެންނެވެ. ކުކުޅު ކޮށްޓާއި ގެއާ އެހާ ދުރެއް ނުވާނެއެވެ. އެހެންވެ މަޑުނުކޮށް ދެ މީހުން ގެއަށް ވަންނަން ގައިގަހުރި ބާރެއްލާފައި ދުއްވައިގަތީމެވެ. “ އުމްބަހަހާ “ ކުއްލިއަކަށް އަހަރެމެންނަށް ހުއްޓުން އެރިއެވެ.\nބަކައްޓެއް ވަރަށް ބާރަށް ގޮވާލުމުންނެވެ. އޭރު ގެއާއި ދިމާ ކުރިމަތީގައި ކަޅު ބޮޑު ބަކައްޓެއް ފެންނަން އޮތެވެ. އޭތީގެ ދެލޯވެސް އެހާމެ ރަތެވެ. އެކަމަކު އެރަށަކީ ބަކަރި ގެންގުޅޭ ރަށެއްވެސް ނޫނެވެ. އަހަރެންގެ ދެފައި ތުރުތުރު އަޅަން ފެށިއެވެ. ހީވަނީ ދެންމެ ދެންމެ ވެއްޓި ދާނެ ހެންނެވެ. މިފަދަ ބިރުވެރިކަމެއް އިހްސާސް ކުރެވޭނީ މިކަމުގެ ތަޖުރިބާކޮށްފައި ހުރި މީހަކަށެވެ.\nބަކުރުބެއަކީ ބިރުކުޑަ ކެރޭ ހިތްވަރުގަދަ މީހެއްކަމުން ބަކުރުބެގެ ހިތްވަރުން އަހަރެމެން ދެމީހުން ފަހަތަށް ޖެހިލައި އައިކޮޅު ނޫން އަނެއްކޮޅަށް ދުވެފައިގޮސް ރަށުގެ އަތިރިމަތި ފަރާތު ތުނޑިއަށް ނިކުމެއްޖައީމެވެ. އޭރު މުޅި އެސަރަހައްދުގައިވެސް އޮތީ ރެދަންލާ ފައެވެ. ބިރުން ފިއްކަނޑައިގެން ގޮސްސިއެެވެ.\nއެތާގައި މަޑުކޮށްލައިގެން ދުލުން އައި ހެޔޮ އެއްޗެއް ކިޔަން ތިއްބާ އިރުކޮޅެއެްނުވެ ވާރޭވެހެން ފަށައިފިއެވެ. ވާރޭ ވެހެން ފެށުމުން ވާރޭ ފެނުގެ ރަހަ ބަލައިފީމެވެ. ފެނުގައި ލަނީ މޫދު ލޮނު ރަހައެވެ. އެވަގުތު އެއީ އަސްލު ވާރޭ އެއް ނޫންކަން އިހްސާސް ކުރެވުނެވެ. މާގިނައިރުތަކެއެް ނުވެ ވާރޭ ހުއްޓިއްޖެއެވެ. އަހަރެންގެ ހިތް ބާރަށް ތެޅެން ފެށިއެވެ.\nއެރޭ ސަލާމަތެއް ނެތްކަމަށް ވިސްނައި ކިޔުނު ހެޔޮ އެއްޗެއް ކިޔަމުން އެތާނގައި ތިބީއެވެ. މިހެން ތިއްބާ އެރޭގެ 11 ޖެހިފަހުން މަޑުމަޑުން ރެދަންގެ އަސަރު ކެނޑެމުންގޮސް އެއްކޮށް ކެނޑި މުޅިރަށް އަދިރިވެއްޖެއެވެ. އެހެންކަމުން އަނެއްކާވެސް ގެއަށް ދިއުމަށް މަޑު ހިނގުމެއްގައި ހިނގަމުންގޮސް މިފަހަރު ގެއަށް ވަދެވިއްޖެއެވެ.\nގެއަށްވަނުމާއެކު ދޮރުލައްޕާ ރަނގަޅަށް މަކުޑި އަޅުވާލީމެވެ. އަދި ގިފިއްޔަށްވަދެ ފައިދޮވެލައިގެން އައިސް އެދުގައި ޖައްސާލީމެވެ. ނަމަވެސް ބަކުރުބެއަކީ މިކަމުގެ ތަޖުރިބާހުރި މީހެއްކަމުން ބަކުރުބެ އެދުނީ ދެމީހުން އެރޭ ނުނިދައި ޤުރުވާން ޖަހައި ކިޔުނު ހެޔޮ އެއްޗެއް ކިޔަން ގޭތެރޭގައި ތިބުމަށެވެ. އެހެންކަމުން މިގޮތުގައި އެރޭގެ ވަގުތުތައް ގުނަމުން ދިޔައީމެވެ.\nހެޔޮ ދުޢާ ކުރުމުގައެވެ. މިހެން ތިއްބާ ކުއްލިއަކަށް ގޭގެ ބިއްގަނޑު ތެޅެން ފަށައިފިއެވެ. ހީވަނީ ބާރު ވަޔާއެކު ބިއްގަނޑު ނައްޓާލަ ފާނެ ހެންނެވެ. ހަމަ އެއާއެކު ރަށުތެރޭން ތަފާތު އެއްޗެހި ގޮވާ އަޑާއި، ފުރާޅު މައްޗަށް ބަންލާފައި އެއްޗެއް ޖެހޭ ބިރުވެރި އަޑުފައްގަނޑުވެސް އިވެއެވެ.\nދޭތެރެ ދޭތެރެއިން އަޑު މަޑުވި ނަމަވެސް ކުއްލި ކުއްލިއަށް އަޑު ގަދަވެ ގޭގެ ބިއްގަނޑު ތެޅެ ލައެވެ. އަހަރެން އިންނަނީ ބިރުން ސިހިސިހިއެވެ. އޭރުވެސް އަހަރެންގެ ގައިން ތުރުތުރު އަޅައެވެ. މިކަމުން ސަލާމަތްވާނީ ކޮންއިރަކުން ބާވައޭ ހިތަށް އަރައެވެ. ނަމަވެސް ކެތްތެރިކަމާއެކު މިގޮތުގައި އެރޭ ފަތިސްވަންދެން އަހަރެމެން ތިބީއެވެ.\nފަތިސްވެ އަލިވިލުމާއެކު އެ ބިރުވެރި އަޑުފައްގަނޑު މުޅިން ކެނޑިއްޖެއެވެ. އެހެންކަމުން ނަމާދުކޮށްލައިގެން އަހަރެމެން ގެއިން ބޭރަށް ނިކުތީމެވެ. އޭރު އަހަރެމެން އެރޭ ތިބި އުނދޯލި ކައިރިން ފެނުނު ކަކުނިތައް ރަށުން ފައިބައިގެން ގޮސްފައިވާ ފިޔަވަޅުތައް ފެންނަން ހުއްޓެވެ. އިތުރު ނިޝާނެއް ރަށުތެރެއަކުން ފެންނާކަށް ނެތެވެ.\nއެހެންވެ ހިނގާދިޔަ ކަންތަކާ ފުންކޮށް ވިސްނާލީމެވެ. ބަކުރުބެެ ބުނީ ހަމަ ތެދެކެވެ. އޭނާ އަކީ ހިތްވަރުގަދަ އިންސާނެކެވެ. އެ ނޫން މީހަކުނަމަ ބިރުން ގޮސް އަމިއްލައަށް ރަށުންވެސް ފައިބައިގެން ދިޔައީހެވެ. އެ ދުވަހު އަހަރެން ބަކުރުބެ ބުނިބަސް ތެދުކޮށް ޖިންނީންނަކީ އެކި ސިފަސިފައިގައި ފެންނަ އެއްޗެކަމާއި އަދި އެކަން ތަޖުރިބާކުރެވިއްޖެ ކަމަށް އެއްބަސް ވީމެވެ.\nއަދި ދުވަހަކުވެސް މިރަށަށް އޯވަނައިޓަކަށް ދެނެއް ނާންނާނަން ކަމަށް އަހަރެން ބުނީމެވެ. ނަމަވެސް މި ވަރުގެ ކަންތައްގަނޑެއް މިރަށުގައި އުޅޭއިރު ބަކުރުބެެ އެކަނި މިރަށުގައި ހުންނަނީ ކީއްވެތޯ ބަކުރުބެ ގާތު އަހާލީމެވެ. އަހާލުމައެކު ބަކުރުބެގެެ އިހްސާސްތައް އަހަރެންނަށް ކިޔައިދޭން ފެށިއެވެ.\nބަކުރުބެ މިރަށުގައި ހުންނަނީ އިތުރު މީހަކު މި ވަޒީފާގައި ހުރުމަށް ޖެހިލުންވެ ބިރުގަންނާތީއެވެ. ލިބުނު ވަޒީފާ ދޫކޮށްލަން އޭނަވެސް ބޭނުންނުވާތީއެވެ. އެ ފަޅުރަށުގައި ބަކުރުބެ ހުންނަނީ ރަށް ބަލަހައްޓާށެވެ. ރަށް ބަލަހައްޓަމުން ކުކުޅު ގެންގުޅެނީ އެވެ. ނަމަވެސް ކަޅުފޮއެ ރެއެއް އައިސްފިނަމަ ފަތިހު ތެދުވެ ބަލާލާއިރު ގިނަ އަަދަދެއްގެ ކުކުޅުތައް އޮންނަނީ ކޮށިތެރޭގައި މަރުވެފައެވެ.\nމިއީ ބަކުރުބެގެެ ވާހަކައިން ތަންކޮޅެކެވެ. ބަކުރުބެގެެ ވާހަކަތައް މިހެން ހުރުމުން އަހަރެންގެ ހިތަށް އިތުރު ބިރުވެރިކަމެއް ވަދެއްޖެއެވެ. އެއީ ހަމަ ތެދެކެވެ. އަހަރެންނަށް ފެނުނީ ހުވަފެނެއް ނޫނެވެ. މިއަދު އެކަން އިހްސާސް ކުރެވިއްޖެއެވެ. ޖިންނި ސައިތާނުންނަކީ އުޅޭ އެއްޗެއް ނަމަވެސް އެ މަހްލޫޤުންގެ ފަރާތުން މިކަހަލަ ކަންކަން ފެންނާނެކަމަކަށް ކުރިން އަހަރެން ޤަބޫލެއް ނުކުރަމެވެ. ނަމަވެސް މިއަދު އަހަރެންގެ ހަމަ ލޮލަށް މަންޒަރުތައް ފެނި އެކަން ޤަބޫލުކުރަން މަޖުބޫރު ވެއްޖެއެވެ. މިހާރުވެސް އެރޭ އެ ފެނުނު މަންޒަރުތައް ހިތުގައި ބިންވަޅު ނެގި އާވެ އާވެ ހުރެއެވެެ. އެއީ ހަމަ ކަޅުފޮއި ރެއެއްގެ ޖިންނީންގެ ކުޅިގަނޑެވެ.\n1 Comment on "ކަޅުފޮއި ރެއެއްގެ ޖިންނީންގެ ކުޅިގަނޑު"\nޝާމް 2018 | އޯގަސްޓް 21, 2017 at 13:38 | Reply\nވަރަށް ފުރިހަމަ ލިޔުމެެއް.


އިބްރާހިމް ރަޝީދު، އެމްޑީ (ޖީއެމްއައިޒެޑްއެލް)\nއޭޑީކޭ އަށް ހިޔާލު ހުށަހަޅަން ހާއްސަ ޕޯޓަލެއް\nއޭޑީކޭ ހޮސްޕިޓަލުން ހިދުމަތް ހޯދާ މީހުންނަށް އެ ހޮސްޕިޓަލާ ގުޅޭ ހިޔާލު ހިއްސާކުރުމަށް ހާއްސަ ޕޯޓަލެއް މިއަދު ތައާރަފްކޮށްފި އެވެ.\nއޭޑީކޭ ހޮސްޕިޓަލްގެ ސްކޮލާޝިޕްގައި ސްޕެޝަލައިޒްވި ފުރަތަމަ ތިން ޑޮކްޓަރުން ވަޒީފާ އަށް ގުޅިއްޖެ އެވެ.\nގުޅުވޭނެ ގޮތެއް ނެތިގެން ފައި ބުރިކޮށްލައިފި\nރ. އަތޮޅު ފަޅުރަށެއްގެ ބޭރުގައި އިއްޔެ ސްނޯކްލިން އަށް ގޮސް އުޅެނިކޮށް ޑިންގީއެއްގެ ބުރަފަތީގައި ޖެހި ފައި ބުރިވި ޒުވާނާގެ ފައި ގުޅުވެން ނެތިގެން މިއަދު ބުރިކޮށްލައިފި އެވެ.\nނިއުރޯ ސާޖަރީގައި ކުރިއެރުންތަކެއް ފެންނާނެ: އޭޑީކޭ\nސިކުނޑި އާއި މައިބަދައަށް ދިމާވާ މައްސަލަތައް ހައްލު ކުރުމަށް އޭޑީކޭ ހޮސްޕިޓަލުން ބޭއްވި ބައިނަލްއަގްވާމީ ކޮންފަރެންސްގެ ސަބަބުން ރާއްޖޭގައި އެ ފަދަ އޮޕަރޭޝަންތައް ކުރުމުގައި ކުރިއެރުންތައް ހޯދާނެ ކަމަށް އެ ހޮސްޕިޓަލުން މިރޭ ބުނެފި އެވެ.\nއޭޑީކޭ އިން ސައިންސް ޖާނަލްއަކާއި އެޕެއް ތައާރަފްކޮށްފި\nސިކުނޑީގެ ބަލިތަކާ ބެހޭ ދެ ދިރާސާއެއް އޭޑީކޭން ކޮށްފި\nބްރެއިން އެންޑް ސްޕައިން ކޮންފަރެންސަށް ބޭރުން ބޮޑު ތަރުހީބެއް\n"މޯލްޑިވްސް ބްރެއިން އެންޑް ސްޕައިން ކޮންފަރެންސް"ގެ ނަމުގައި އޭޑީކޭއިން އިންތިޒާމްކޮށްގެން ބާއްވާ މެޑިކަލް ކޮންފަރެންސަށް ދުނިޔޭގެ އެކި ގައުމުތަކުގެ ސިއްހީ މާހިރުންގެ ބޮޑު...\nބްރެއިން އެންޑް ސްޕައިން ކޮންފަރެންސަށް އެސްޓީއޯގެ އެހީ\nރޭ މަޣުރިބު ނަމާދު ވަގުތު އިސްކަންދަރު މިސްކިތަށް ބިދޭސީ އަންހެނަކު ވަދެ ނަމާދުކުރަން ތިބި މީހުންނަށް ހަމަލާދޭން އުޅުނު ކަމަށް ބުނެ ފެތުރިފައިވާ ވާހަކަތައް އެ މަންޒަރު ދުށް ބައެއް...\nMay 31, 2019 108\nދިރިއުޅުން އެންމެ 13 ދުވަސްތެރޭ ބަދަލުކޮށްލައިފި\nލ. ހިތަދޫ އާރާސްތުގެ އޭޑީކޭ ޓީމުގެ ލޮލުގައި އަޅައިގަތީ އެ ފަދަ ނިކަމެތި އާއިލާއެއް ހޯދުމަށް އެ މީހުން ރާއްޖޭގެ އެކި ރަށްރަށަށް ދަތުރުކުރަނިކޮށެވެ. ބައްޕަގެ އެހީތެރިކަމާ ނުލައި މަންމަ ފަސް ކުދިން ގެންގުޅެމުން އަންްނައިރު އެ މީހުންގެ އެންމެ އަސާސީ ބޭނުންތައް ވެސް ނުފުދެ އެވެ. ކުދިން ސްކޫލަކަށް ނުދެ އެވެ. ގޭގައި ފާހާނާއެއް ނުހުރެ...


ވަރުދާ –9– Esfiya\nFeatured ލޯބި 38 mins ago\nވަރުދާ – 9\n” އަހަރެންވެސް އަލްތާފް ދެކެ ލޯބިވޭ އަލްތާފް” އެ ޖުމްލަ ފެނުމުން އަލްތާފްގެ ހިތް އުފަލުން ފޮޅުނެވެ. އެ ކާޑު މޭގައި ލައްކޮށްލިއެވެ. އަލްތާފްއަށް ހީވީ އަރުތެރެ ހިތިވެގެން އުޅެނިކޮށް ފޮނިކާއެއްޗެއް ލިބުންހެނެވެ.އަލްތާފްއަށް ބޭރު ދޮރުން ވަރުދާ ބޯދިއްކޮށްލިތަން ފެނުނެވެ. އަލްތާފް ވަރުދާ ކައިރިއަށް ދިޔައެވެ. އަދި އެހިއެވެ.” މީ ހަމަ ވަރުދާ ފޮނުވި ކާޑެއްތަ؟” އަލްތާފްއަށް ޤަބޫލުނުކުރެވިގެން އަހައިލެވުނެވެ. ވަރުދާ ރަކިގޮތަކަށް ހީނލައި ބޯޖަހައިލިއެވެ. ” ވަރުދާ އަހަރެންގެ ގާރލްފްރައިންޑަށް ވާނަންތަ؟” އަލްތާފް އެހިއެވެ. ވަރުދާ އަނެއްކާވެސް ރަކިގޮތަކަށް ހީނލައި ބޯޖަހައިލިއެވެ. ” ވަރަށް އުފާވެއްޖެ. އަހަރެން ހީކުރީ ވަރުދާ ތިހައި ރީތިވީމައި ބިޓެއް ހުންނާނެކަމަށް” އަލްތާފް ބުނެލިއެވެ. ” އަހަރެން ވަރަށް ރީތިތަ؟” ވަރުދާ އެހިއެވެ.\n” ވަރަށް ރީތި. ރީތިނުވާނީ ކީއްވެ؟ ތިއީ ވަރުދާ. ފިނިފެންމާ” އަލްތާފް ބުނެލިއެވެ. ” ކީކޭ؟” ވަރުދާއަށް އަހައިލެވުނެވެ.\n” ވަރުދާގެ މާނައަކީ ފިނިފެންމާ” އަލްތާފް ބުނެލިއެވެ. ވަރުދާގެ ހަނދާނަށް އައީ އެންމެފުރަތަމަ ދުވަހު އަލްތާފް ފެނުނުދުވަހު ސައުދާގެ ގޭގައި ސައިބޯންއިންދައި އަލްތާފް ބުނި ޖުމްލައިގެ މަތިންނެވެ. ” ތިއީ ހަމަ ފިނިފެންމަލެއް” މިޖުމްލައެވެ. އެއީ ހީވީ ހީވުމެއްކަމަށް ވަރުދާއަށް ހީކުރެވުނެވެ.\n” ޢީދުދުވަހު އަހަރެންނާއި އަލްތާފް ސައުދާގެގޭގައި ސައިބޯން އިންދައި އަލްތާފް ބުނިންދޯ އަހަރެންނާއި ދިމައަށް ތިއީ ހަމަ ފިނިފެންމަލެކޭ.” ވަރުދާ އެހިއެވެ. އަލްތާފް ލަދުގަތެވެ. އިސްޖަހައި ހީނލައި ބޯކަހައިލިއެވެ. ” ވަރުދާއަށް އަހަރެން ފުރަތަމަ ފެނުނު ފަހަރަކީ އެއީ ކަމުގައިވިޔަސް އަހަރެން އީދުދުވަހު އޭގެ ކުރިން ވަރުދާ ދެކުނިން. އީދުނަމާދަށް މިސްކިތުހޯލުތެރެއަށް ވަންނަނިކޮށް.” އަލްތާފް ބުނެލިއެވެ. އަލްތާފް އެވާހަކަ ކިޔައިދިނުމުން ވަރުދާ ވަރަށް ހިތްހަމަޖެހުނެވެ.\nއޭގެފަހުން އަލްތާފްއާއި ވަރުދާގެ ހަޔާތަށް އައީ ބަހާރުމޫސުމެކެވެ. ލޯތަކަށް ސިއްރުން ބައްދަލުވެ ލޯބީގެ ކުލަރީތި މާތައް ފޮޅުވަމުންގެންދެއެވެ.ބައްދަލުވާ ރަސްމީ މާލަމަކީ ތުނޑިމައްޗެވެ. އެކަމަކު އެއީ ތުނޑީގައި ވަރަށް ދުރު ހިސާބެއްގައިވާ ތަނެކެވެ. އެ ހިސާބަށް ވަރަށް މީހުން ނާދެއެވެ.\nއެއްދުވަހެއްގެ މެންދުރެވެ. ވަރުދާ އެތާނގައި ދެކޮޅަށް ހިނގައިލައި ހިނގައިލައި ހުއްޓެވެ. އަލްތާފް ނައިސްގެންނެވެ. ވަރުދާ އަލްތާފް ގާތު ބައްދަލުކުރަން ބުނިތާ މިހާރު ކިތަންމެ އިރެކެވެ. އެކަމަކު އަދިވެސް އަލްތާފް ނާދެއެވެ. ވަރުދާ އެތާނގައި އިން ބޯކަށިކެޔޮ ގަހެއްގެ އޮތްޕެއްގައި އިށީނދެއްޖެއެވެ. ދަތްދޮޅީގައި އަތްވިއްދިއެވެ.\n” ވަރުދާ” އަލްތާފް އައިސް ކުޑަކޮށް ގުދުވެލައި ހީނލައިފައި ގޮވައިލިއެވެ. ވަރުދާ އިނީ ވަރަށް ނުރުހިފައެވެ. ލަހުން އައިމައި އެކަމާއި ޝަކުވާކުރަން ފެށިއެވެ. ” ސޮރީ” އަލްތާފް މައާފަށް އެދުނެވެ. އަލްތާފްގެ ދެއަތް ހުރީ ފުރަގަހަށް ލައިގެންނެވެ.\n” ކޯންޗެއް ފުރަގަހަށް ލައިގެން ތިއުޅެނީ؟” ވަރުދާ އެހިއެވެ. އަލްތާފް އޭނަގެ ދެއަތް ދައްކައިލިއެވެ. އެއްއަތުގައި އޮތީ ރަތްފިނިފެންމަލެކެވެ. އަނެއްއަތުގައި ޑައެރީމިލްކް ޗޮކްލެޓެކެވެ.\n“ޝުކުރިއްޔާ” ވަރުދާ އެ އެއްޗިހީގައި ހިފަމުން ބުނެލިއެވެ. ވަރުދާ ވަރަށް އުފާވިއެވެ. އެ ފިނިފެންމަލުގެ ވަސްބަލައިލިއެވެ.\n“ވަރަށް މީރުވަސް ދުވާ” ވަރުދާ ބުނެލިއެވެ. ” އެކަމަކު އަހަރެންނަށް ތި ވަރުދާގައި މާމީރުވަސްދުވާ. ތިއީ އަހަރެންގެ ވަރުދާ. އަލްތާފްގެ ވަރުދާ. ” އަލްތާފް ވަރުދާގެ ދެކޮނޑުގައި ހިފައިލަމުން ބުނެލިއެވެ.\nއާމިނާ އަފާފްގެ ކޮޓަރިދޮރު ހުޅުވައިލިއެވެ. އަފާފް އޮތީ ބެޑްމަތީ އިނގިރޭސި ވާހަކަފޮތެއް ކިޔައިށެވެ. ” ދަރިފުޅާ ކޮބައިތަ ދަރިފުޅުގެ ބޭބެ؟” އާމިނާ އަފާފް ކައިރިއަށް ގޮސް އަހައިލިއެވެ. ” ނޭނގެ ” އަފާފް ބުނެލިއެވެ.\n” މިހާރު އެއްގޮތަކަށްވެސް ނޭނގެ އަލްތާފް ވާތަނެއް. ބުނެވެސްނުލައި މިހާރު ދާތަނެއް” އާމިނާ ބުނެލިއެވެ. ” މަންމާ ބޭބެ މިހާރު އެއީ ބޮޑުމީހެކޭ” އަފާފް ހީނލައިފައި ބުނެލިއެވެ.\nއަލްތާފް ގެޔަށް އައިސް ވަދެއްޖެއެވެ.\n“މަންމާ” އަލްތާފް އަފާފްގެ ކޮޓަރިދޮރުމައްޗަށް އަރައި ގޮވައލިއެވެ. އާމިނާ އަލްތާފްއާއި ދިމަ ބަލައިލިއެވެ.\nވަރުދާ މަލެއްހެން އުފަލުން ފޮޅެމުން އަލްތާފް ދިން ފިނިފެންމަލާއި ޗޮކްލެޓް ހިފައިގެން ގޭބޭރު ދޮރުހުޅުވައިލައި އެތެރެއަށް ވަދެއްޖެއެވެ. އޭނަގެ ކޮޓަރީގެ ދޮރު ހުޅުވައިލިއެވެ. އަލްތާފް އެދިން ހަދިޔާތަކާއިއެކު ބެޑްމައްޗަށް ވެއްޓިގަތެވެ.\n” އަލްތާފް. އަލްތާފް ހާދަ ރަގަޅޭ” ވަރުދާ ހިނިތުންވެލައި ބުނެލިއެވެ. ވަރުދާ އެފިނިފެންމާ ޓުކުރިއެއްގައި ބޭންދިއެވެ. ޑައެރީ މިލްކް ޗޮކްލެޓަކީ ވަރުދާ ވަރަށް ކާހިތްވާ ޗޮކްލެޓެކެވެ. އެކަމަކު ވަރުދާ ބޭނުންވީ އެވެސް ބައިންދާށެވެ. ފޮރުވާށެވެ. ސަބަބަކީ އެއީ އޭނަގެ ބޯއީފްރައިންޑް ފުރަތަމަފަހަރަށް އޭނައަށް ހަދިޔާއެކެވެ. ވީމައި އެ ހަނދާނަކަށް ވަރުދާ ބޭނުންވީ އެ ޗޮކްލެޓް ފޮރުވާށެވެ.\n” ވަރުދާ “ނާހިދާ ވަރުދާގެ ކޮޓަރިދޮރުމައްޗަށް އަރައި ގޮވައިލިއެވެ. ވަރުދާއަށް މަންމައާއި ދިމައަށް ބަލައިލެވުނެވެ. ވަރުދާގެ އޭރު ހުރީ އެ ޗޮކްލެޓް ހިފައިގެންނެވެ.\n” ތި ޗޮކްލެޓް ކާލަންވީނު؟” ނާހިދާ ބުނެލިއެވެ. ” ފަހުން” ވަރުދާ ބުނެލިއެވެ. ” ވަރުދާ ތިއައީ ފިހާރައިންތަ؟ ކީއްވެ ތި ޗޮކްލެޓް މިހާރު ނުކެވެނީ؟” ވަރުދާގެ މަންމަ ނާހިދާ ސުވާލުތަކެއް ކޮށްލިއެވެ. ވަރުދާ އެއްޗެއް ނުބުންޏެވެ.\nޖޫންމަހުގެ 30ވީ ބުދަދުވަގެ ރެއެވެ. ރޭގަނޑު ބާރަޖަހައިރެވެ. އަލްތާފް ވަރުދާއަށް ގުޅިއެވެ. އޭރު ވަރުދާ ނިދީގައި ތަންމަތީގައި ފުރޮޅެނީއެވެ. މޯބައިލްފޯނުގެ ރިންގުގެ އަޑު ކަންފަތުގައި ޖެހިއްޖެއެވެ. ވަރުދާ ނިދީގައި އޮވެގެން ފޯނުނެގިއެވެ.\n” ހަލޯ” ވަރުދާ ބުނެލިއެވެ. ” ހެޕީ ބާތްޑޭ” އެއީ އަލްތާފްގެ އަޑެވެ. ވަރުދާއަށް ރަގަޅަށް ދެލޯ ހުޅުވައިލެވުނެވެ. ” އަލްތާފް . ޓެންކިޔޫ އެނގޭ” ވަރުދާ ބުނެލިއެވެ. ވަރުދާ އަލްތާފްއާއި ވާހަކަދައްކަން ވަރަށް ދަންވަންދެން އިނެވެ. އަލްތާފްގެ ފޯނުކޯލަށްފަހު ނިދިވެސް ފިލައިފިއެވެ. އަލްތާފްގެ އަޑުޖެހުނަސް ވަރުދާގެ ހިތްފުރެއެވެ. ” ވަރުދާ” ވަރުދާ” ނާހިދާ ވަރުދާގެ ކޮޓަރީގެ ދޮރުގައި ޓަކިޖަހަންފެށިއެވެ. އެ އަޑަށް ވަރުދާ ސިހުނެވެ. އަދި ބިރުވެސް ގަތެވެ. ” އަލްތާފް. މަންމަ އެބަ ގޮވާ.ބާއްވަނީ އެނގޭ.” ވަރުދާ ފޯނުބޭއްވިއެވެ. ވަރުދާ ފޯނު ބާއްވައިފައި އެނދުންތެދުވެ ދޮރާއި ހަމައަށް ދިޔައެވެ. ވަރުދާގެ މަންމަ ނާހިދާ ދޮރުގައި ޓަކިޖަހައި ވަރުދާއަށް ގޮވަމުން ދެއެވެ. ވަރުދާ ހުރީ ވަރަށްބިރުންނެވެ. ނިތްމަތިން ދާއޮހެރެނީއެވެ.\nއެންމެފަހުން ހިތްވަރުކޮށްފައި ދޮރުހުޅުވައިލިއެވެ.\n“މަންމާ ކިހިނތްވީ؟” ވަރުދާއެހިއެވެ. ” ކާކާއި ތިވާހަކަ ދައްކަނީ؟” ނާހިދާ އެހިއެވެ.\nހިތް ނުރޮއްވާ… (2)\nހަދިޔާ (ތިންވަނަ ބައި)\nދީނީ ލޯބި November 23, 2018


BREAKING | Covid-19: India In Record Adhadhakah Meehun Fassive, Maruvehje - Vaguthu\nނުރައްކާތެރި ކޮވިޑް-19 އަށް އަވައްޓެރި އިންޑިއާ އިން ރެކޯޑް އަދަދަކަށް މީހުން ފައްސިވެ، މި ބަލީގައި ގިނަ އަދަދެއްގެ ބަޔަކު މަރުވެއްޖެ އެވެ.\nމިކަން ހާމަކޮށް އިންޑިއާގެ އިދާރާތަކުން ބުނެފައި ވަނީ، މިއީ މިހާތަނަށް އިންޑިއާގައި ކޮވިޑް-19 ފެތުރެން ފެށިފަހުން އެއް ދުވަހެއްގެ ތެރޭގައި އެންމެ ގިނަ ބަޔަކު ބައްޔަށް ފައްސިވެ، މި ބަލީގައި މަރުވި ފަހަރު ކަމަށެވެ.\nއިއްޔެ އިންޑިއާގައި ކޮވިޑް-19 ޖެހިގެން މީހުން މަރުވެފައި ވަނީ އެޤައުމުގެ މަހާރަޝްތްރާ، ގުޖުރާތް، މަދިޔަ ޕްރަދޭޝް، އުއްތަރ ޕްރަދޭޝް، މުމްބާއީ އަދި އަހްމަދު އާބާދުންނެވެ. މީގެ ތެރެއިން އެންމެ ގިނަ ބަޔަކު މަރުވި ސްޓޭޓަކީ މަހާރަޝްތްރާއެވެ. އެ ސްޓޭޓުން އެކަނިވެސް އިއްޔެ 31 މީހަކު މަރުވިއިރު، މިއީ އެ ސްޓޭޓުގައި ވެސް މިހާތަނަށް އެއް ދުވަހެއްގެ ތެރޭގައި ކޮވިޑް-19 ޖެހިގެން އެންމެ ގިނަ ބަޔަކު މަރުވި ފަހަރެވެ.\nމަހާރަޝްތްރާއިން އިއްޔެ އެކަނިވެސް 729 މީހަކު އަލަށް ކޮވިޑް-19 އަށް ފައްސިވެފައި ވެއެވެ. އަދި ޓެމިލްނާޑޫ އިން 121 މީހަކަށް ބަލި ޖެހިފައިވާއިރު، ގުޖުރާތުން 226 އަދި ދިއްލީން 206 މީހަކު އިއްޔެ މި ބައްޔަށް ފައްސިވެފައި ވެއެވެ.\nމި ސަރަޙައްދުން ކޮވިޑް-19 ގެ ނުރައްކާ އެންމެ ބޮޑުވެފައިވާ ޤައުމުތަކުގެ ތެރޭގައި ހިމެނޭ އިންޑިއާއިން މިހާތަނަށް ޖުމްލަ 31360 މީހަކު ވަނީ މި ބައްޔަށް ފައްސިވެފައެވެ. އަދި އޭގެތެރެއިން މިހާތަނަށް މަރުވި މީހުންގެ އަދަދު ވަނީ 1008 އަށް އަރާފައެވެ.\nފަހުގެ މަޢުލޫމާތުތަކަށް ބަލާއިރު، މިހާތަނަށް އިންޑިއާގައި ކޮވިޑް-19 ޖެހިގެން ފަރުވާދެމުން ދިޔަ މީހުންގެ ތެރެއިން ބަލިން ރަނގަޅުވެފައި ވަނީ 7747 މީހެކެވެ.\nމި ބައްޔަށް އެންމެ މަދުން ޓެސްޓް ކުރާ ޤައުމުތަކުގެ ތެރޭގައި އިންޑިއާ ހިމެނޭ ކަމަށް ނޫސްތަކުން ބުނެއެވެ. ނަމަވެސް ބަލި ފެތުރެން ފެށުމާއި ގުޅިގެން އިންޑިއާގައި ދަނީ ރައްކާތެރިކަމުގެ ގިނަ ފިޔަވަޅުތައް އަޅަމުންނެވެ. ވައިރަސް ފެތުރުން ހުއްޓުވުމުގެ ގޮތުން އެޤައުމުން ފުރަބަންދުކޮށްފައި ވާއިރު، ނުރައްކާތެރި ގިނަ ސަރަޙައްދުތައް ކަނޑައަޅައި، އެ ސަރަޙައްދުތަކުގައި އާންމުން އެއްވެސް ވަރަކަށް ބޭރަށް ނިކުމެ އުޅުން ވަނީ މަނާކޮށްފައެވެ.\nއޭޕްރީލް 29, 2020 04:01\nރަނގަޅައް ވިއްޔާތިވާނީ ބަލިން ރަނގަޅުވާނެ ކަމައް ގަދަބަސްބުނެ، ގެރީގެ ކުޑަކަމުދާ އެއްޗެހި ބުއި ގްރޫޕްގެ ބަޔަކައް. ހާދަ ދެރައޭ\nއޭޕްރީލް 29, 2020 04:23\nރިކަވަރ (ބަލިން ފަސޭހަވާ) މީހުންގެ ރޭޓް އެންމެމަތީ އިންޑިއާގައި. ކުރިއަރާފައިވާ ގައުމުތަކަށްވުރެ އެތައް ގުނައެއް މަތި.\nއޭޕްރީލް 29, 2020 11:42\nއިންޑިޔާ އިން މަ ރުވި މީހުންގެ އަދަދު 2000 އަށް ވު ރެން ގިނަ. ރެކޯޑް ގަ ނުޖަހާ ވަގައް އުޅުނީ މިހާ ދުވަހަށް!!


ACC'ge memberunnah ithubaaru gellijje, vaki kuraa meehaku vakikoh...\nބޮޑެތި މައްސަލަތައް ބެލުމުގައި ލަސްވަމުންދާތީ ރައްޔިތުން ކަންބޮޑުވޭ\nކޮރަޕްޝަނަށް ފާރަވެރިވުމުގައި ފެއިލްވެފައިވާކަމަށް ގިނަ ބަޔަކު ބުނޭ\nރައްޔަތުންގެ އިތުބާރު ސަރުކާރުގެ ވުޒާރާތަކާ މިނިވަން މުސްތަޤިއްލު މުވައްސަސާ ތަކެއް އޮތުން އެއީ މި ސަރުކާރުގެ މުހިންމު ވައުދެއް\nކ. މާލެ | 21 އޮކްޓޯބަރ 2020 | ބުދަ 17:12 | 4,848\nއޭސީސީގެ މެމްބަރުން ހުވާކުރުމަށް ބޭއްވި ރަސްމިއްޔާތަށްފަހު ރައީސް ސޯލިހާއި ބައްދަލުކުރައްވަނީ - ރައީސް އޮފީސް\nމި ސަރުކާރު ވެރިކަމަށް އައީ އެތައް ރައްޔިތުންގެ ކުރިމަތީ އެތައް ވައުދުތަކެއްވުމަށްފަހު އެވެ. ރައީސް އަބްދުﷲ ޔާމީންގެ ސަރުކާރުން ގާނޫނުން ބޭރުގައި ހިންގާފައި ހުރި ކަންކަންވެސް އިސްލާހު ކުރާނެކަމުގެ ބޮޑު ވައުދުވެސްވި އެވެ. އޭގެތެރެއިންވެސް އެންމެ މުހިންމު އެއް ވައުދަކީ މިނިވަން މުއައްސަސާތަކަށް، މިނިވަންކަމާއެކު މަސައްކަތްކުރުމުގެ ފުރުސަތު ދެއްވާނެކަމަށްވީ ވައުދު އެވެ. ވަަައުދުގައި ހިމެނިފައިވަނީ ހަމައެކަނި މި ބުނި އިބާރާތެއް ނޫނެވެ. އޭގެއިތުރުން މިނިވަން މުއައްސަސާތަކަކީ ރައްޔިތުން އިތުބާރުކުރާފަދަ މުއައްސަސާތަކަކަށް ހަދާނެކަމަށްވެސް ވައުދުވި އެވެ.\nއެ ވާހަކަތައް ރައްޔިތުން ބަލައިގަނެ، ވެރިކަން ކުރާ މައި ޕާޓީ އެމްޑީޕީއަށް ރައްޔިތުންގެ މަޖިީހުންވެސް ބޮޑު ޢައުލަބިއްޔަތެއް ދިނެވެ. އެއާއިއެކު މި ވޭތުވެދިޔަ ދުވަސްތަކުގައި ރަނގަޅު އެތައް ކަމެއް ފެނުނެވެ. ސަރުކާރުގެ ވުޒާރާތަކުގެ އިސްވެރިން ޒިންމާދާރުކޮށް، ރައްޔިތު މީހާގެ އުދާސްތައް މަޖިލީހުގެ ތެރޭގައި ކުރިޔާއި ހިލާފަށް އިވެން ފެށިއެވެ. އޭގެއިތުރުން ވައުދާ އެއްގޮތަށް މިނިވަން މުއައްސަސާތަކަށް ބަދަލު ގެނައުމުގެ މަސައްކަތްވެސް މަޖިލީހުން ކުރިއަށްގެންދިޔަ އެވެ. އެކަމުގައި ރައްޔިތުންގެ އިތުބާރު ހޯދުމަށްޓަކައި، މަޖިލީހުގެ ގަވައިދަށްވެސް ބަދަލުތަކެއް ގެނެސް، މަޤާމުން ވަކިކުރެވޭނެ ގޮތާއި، މެމްބަރަކު އައްޔަންކުރާއިރު ކަންކުރަންޖެހޭ ގޮތްވެސް ތަފސީލްކުރި އެވެ.\nއެ މަސައްކަތުގެ ތެރެއިން ބަދަލުކުރި އެއް މުއައްސަސާއަކީ އެންޓި ކޮރަޕްޝަން ކޮމިޝަނެވެ. ނަމަވެސް ރައްޔިތުން ދެކޭގޮތުގައި އޭސީސީީގެ މެމްބަރުން ބަދަލުކޮށް، މަޖިލީހުން ކުރި މަސައްކަތަކީ ފޫނެއްފަޔަށް ފެންފުރުން ފަދަ ކަމެކެވެ. ގެނެވުނު ބަދަލާއެކުވެސް ނަތީޖާއެއް ނުނެރެވުނުއިރު، އެ ކޮމިޝަންގެ ގާބިލިއްޔަތުކަމާއިމެދު މިއަދު ވަނީ އެތަކަށް ސުވާލުތަކެއް އުފެދިފަ އެވެ.\nމާޒީގެ މިނިވަން މުއައްސަސާގެ ހާލުގެ ވާހަކަ ދައްކަންވެސް ހެޔޮނުވާނެއެވެ. މި ސަރުކާރުން ކޮރަޕްޝަނަށް ޒީރޯ ޓޮލަރެންސް ސިޔާސަތެއް ގެންގުޅޭއިރު މިފަދަ ކަންކަމުގައި އެންމެ ފާރަވެރިވާންޖެހޭ އެއްބަޔަކީ ހަމަ މިބުނާ މިނިވަން މުއައްސަސާއެވެ. އެއް ދުވަހު ރައްޔިތުން ލޮލުގައި އަނދުން އެޅުވުމަށް، މައްސަލައެއްގެ އަޕްޑޭޓް ހޯދުމަށް ބޭފުޅަކު ގުޅުއްވިކަމަށް ވިދާޅުވެ ވަރަށް މިނިވަންތަނެއްގެ ގޮތުގައި މީޑިއާތަކުގެ ފަލަސުރުހީތަކުން ޖާގަހޯދިއިރު، މިއަދު ބޮޑެތި ކޮރަޕްޝަންގެ މައްސަލަތައް ބެލުމުގައި ލަސްވުމާއި އެކު މުޅި މުއައްސަސާގެ ހަގީގީ ކުލަވަރު ފެނިއްޖެކަމަށް ގިނަ ބަޔަކު ދަނީ ބުނަމުންނެވެ.\nބޮޑެތި ކޮރަޕްޝަންގެ މައްސަލަތައް ބެލުމަށް އޭސީސީ ނުކުޅެދިފައިވާއިރު އެކަމާއި ގުޅޭ މައުލޫމާތެއް ހިއްސާކުރުމަށްވެސް އެހާ އުޒުރުވެރިވެއެވެ. އަބަދުވެސް، އަޑުއިވޭ އެއް ޝަކުވާއަކީ ކުރަންޖެހޭ މަސައްކަތް ގިނަވެ، މުއައްސަސާގައި މަސައްކަތް ކުރާ މީހުންގެ އަދަދު މަދުވާހަކައެވެ. ނުވަތަ، އެކަން ދަނީ ބަލަމުން.. މި ޖަވާބެވެ. އެ ޖަވާބުގައި އެތައް މަސްދުވަހެއް ވޭތުވެގެންދާއިރު އަލިމަގެއް ނުފެނެެއެވެ. ރައްޔިތުންނަށް ވެރިކަމަށް އައިއިރު ވެފައިވާ އެތައް ވައުދުތަކެއް ނުފުއްދި ދަނީ، މުއައްސަސާތަކަށް އައްޔަންކޮށްފައި ތިބޭ ބޭފުޅުންގެ ނާގާބިލްކަމުންނޭ ބުންޏަސް ދޮގަކަށް ނުވާނެއެވެ.\nވަކި ކުރަންޖެހޭ ބަޔަކު ވަކި ކޮށްފައި ނަމަވެސް ވުޒާރާތަކާ މިނިވަން މުވައްސަސާ ތަކަކީ ރައްޔަތުން ބަލައިގަންނަ އިތުބާރު ކުރާ ތަންތަނަށް ވާންޖެހެއެވެ. ވިލިފުށިި ދާއިރާގެ މެމްބަރު ހަސަން އަފީފް ކުރެއްވި ޓުވީޓެއްގައިވެސް ވަނީ ސަރުކާރުގެ އެ ވައުދުގެ މުހިންމުކަން ފާހަގަކުރައްވާފަ އެވެ. އަފީފް ވިދާޅުވީ "ރައްޔަތުންގެ އިތުބާރު ސަރުކާރުގެ ވުޒާރާތަކާ މިނިވަން މުސްތަޤިއްލު މުވައްސަސާ ތަކެއް އޮތުން" އެއީ މި ސަރުކާރުގެ މުހިންމު ވައުދެކެވެ.\nރައްޔިތުންގެ މަންދޫބުން މަޑުން ނުތިބޭނެ ކަމުގެ ހެއްކަކަށް، އެންޓި ކޮރަޕްޝަން ކޮމިޝަން (އޭސީސީ) ގެ މެމްބަރުން މަގާމުން ވަކި ކުރަން ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީއަށް ރައްޔިތުންގެ މަޖިލީހުގެ އިނގުރައިދޫ ދާއިރާގެ މެމްބަރު ހަސަން މުހައްމަދު ހުށަހެޅުއްވި ހުށަހެޅުއްވުމުންވެސް ދޭހަވެއެވެ. މެމްބަރު ވިދާޅުވީ، އޭސިސީގެ މެމްބަރުން މަގާމުން ވަކި ކުރުމަށް ހުށައެޅުއްވީ އެކަށިގެންވާ މިންވަރަށް މަގާމުގެ މައްސޫލިއްޔަތު އަދާކޮށްފައިވާ ކަމަށް ގަބޫލުނުކުރައްވާތީ ކަމަށެވެ. މިއީ މެމްބަރު ވިދާޅުވިޔަސް ރައްޔިތުންގެ އަޑެވެ.\nމަޖިލީހުގެ ގަވާއިދު ބުނާ ގޮތުން އެއްވެސް ބޭފުޅަކު މަޤާމަކުން ވަކި ކުރުމަށް ކޮމެޓީއަކަށް ފެނިއްޖެ ހާލަތުގައި މަޖިލީހުގެ ރައީސްގެ ސަމާލު ކަމަށް ގެންނަން ޖެހެއެވެ.\nއެގޮތުން މުސްތަޤިއްލު މުއައްސަސާތަކުގެ މެމްބަރުންނާއި މުސްތަޤިއްލު މަޤާމުތަކުގެ މީހުން ވަކި ކުރުމާއި ބެހޭ މާއްދާގައި ވާގޮތުން މީހަކު ވަކި ކުރުމަށްޓަކައި މަޖިލީހަށް ހުށަހެޅުމުން، އެ މީހެއްގެ ނަން މަޖިލީހުގައި އިއްވާ، ކަމާބެހޭ ކޮމެޓީއަށް ފޮނުވަން ޖެހެއެވެ. އަދި އެ މީހުން ވަކި ކުރެވޭނީ އެ މައްސަލަ އެ ކޮމެޓީއަކުން ދިރާސާ ކުރުމަށް ފަހު ނިންމާ ނިންމުމަށް އެކުލަވާލެވޭ ރިޕޯޓެއްގެ މައްޗަށް ބަހުސްކޮށް، ނެގޭ ވޯޓަކަށް ފަހުއެވެ.\nހިޔާލުތަފާތުވިކަމުގައިވިޔަސް ވެރިކަން ފެށިގެން އަންނަނީވެސް ރައްޔިތުންނާއި ހަމައިންނެވެ. މަޖިލީހުގެ ގޮނޑިއަކަށް އިންތިހާބުވާންވެސް ހަމަ ނިކަމެތި ރައްޔިތުމީހާގެ ވޯޓު ބޭނުންވެއެވެ. ރައްޔިތުމީހާގެ އަޑަށް ބީރު ކަންފަތެއް ދޭނަމަ ކަންވާގޮތުން، މާޒީގެ ތަޖުރިބާތަކުން ފެނިގެންދާނެއެވެ. ދުރު ނޫން މާޒީގައި ރައީސް ޔާމީންގެ ދައުރުންވެސް އެކަން ވާނީ ފެނިގެން ގޮސްފައެވެ.


ޤައުމީ ދުވަހުގެ ޕްރޮގްރާމްތައް ތިލަދުންމަތީ އުތުރުބުރީ އުތީމުގައި ކުރިއަށް އެބަދޭ\nޤައުމީ ދުވަހުގެ މުނާސަބަތުގައި ހއ.އުތީމުގައި ކުރިއަށް ގެންދާ ޕްރޮގްރަމް ފެށިގެން ކުރިއަށް އެބަދެއެވެ. މި ރަސްމިއްޔާތައް ފެށިގެން ދިޔައީ ރޭ 8:00 ގައި އުތީމު ބޮޑުތަކުރުފާނުގެ ހަނދާނީ މަރުކަޒުގައި ބޭއްވުނު ދިދަ ނެގުމުގެ ރަސްމިއްޔާތުންނެވެ. މީގެ އިތުރުން ޤައުމީ ދުވަހާއި ގުޅިގެން ބޭއްވުނު ޖަލްސާ އޮތީ މިއަދު ހެނދުނު 9:00 ގައި އުތީމު ބޮޑުތަކުރުފާނުގެ ހަނދާނީ މަރުކަޒުގައެވެ. މިޖަލްސާ އުތީމުގައި ހުރި ސަރުކާރުގެ މުއައްސަސާތަކުންނާއި، އަދި ސްކޫލްކުދިންނާއި، އުތީމުގެ ކަމުވޮށިވެގެންވާ ބޭފުޅުން ބައިވެރިވެ ވަޑައިގެންނެވިއެވެ. މި ޖަލްސާ ޝަރަފުވެރިކޮށްދެއްވީ މިނިސްޓަރ އޮފް އިސްލާމިކް އެފެއާޒްގެ ނާއިބު އައްޝައިޚް އިބްރާހީމް އަޙްމަދެވެ. މި ޖަލްސާގައި އުތީމު ކައުންސިލްގެ އިސްވެރިންނާއި، މިނިސްޓަރ އޮފް ހޯމްއެފެއާޒްގެ ނާއިބު އަލްފާޟިލް މޫސާ ފަތުޙީ އާދަމާއި، މިނިސްޓްރީ އޮފް ހޯމްއެފެއާޒްގެ އިސްބޭފުޅުން ބައިވެރިވެ ވަޑައިގެންނެވިއެވެ.\nމިޖަލްސާ ފެށުމުގެ ގޮތުން ކީރިތިޤުރުއާން ކިޔެވީ ޣާޒީ ބަންޑާރައިން ސްކޫލްގެ ދަރިވަރެއް ކަމުގައިވާ މުޙައްމަދު އައިލަމް ޢަބްދުﷲ އެވެ. އެއަށްފަހު ކިޔެވި އާޔަތްތަކުގެ ތަރުޖަމާ ކިޔައިދިނީ ޢާޒީ ބަންޑާރައިން ސްކޫލްގެ ދަރިވަރެއް ކަމުގައިވާ ޙައްވާ ރާނިއާ އެވެ. މި ޖަލްސާގައި ބާރަށު ސްކޫލް ދަރިވަރެއް ކަމުގައިވާ މަރްޔަމް ލީނާ އާއި، މަދަރުސަތުލް ޝަހީދު ޢަލީގެ ދަރިވަރެއް ކަމުގައިވާ މައިޝާ ޢަބްދުލްޤާދިރުގެ ވާހަކަ ދެއްކުން އޮތެވެ.\nމި ޖަލްސާގައި ޝަރަފުވެރި މެހްމާން އައްޝައިޚް އިބްރާހީމް އަޙްމަދުގެ ވާހަކަފުޅުގައި ޤައުމީ ދުވަހެއްގައި ޤައުމުދެކެ ލޯބިވުމުގެ އެންމެ މުހިންމު ކަމަކަށްވާންވީ ދީނަށް ކަމޭހިތަށް ދަރިންނަށް ދަސްކޮށްދިނުން ކަމަށް ވިދާޅުވިއެވެ. އަދި މީގެ އިތުރުން ރަސޫލާގެ ހަދީޡްފުޅުތަކުން ޤައުމީ ލޯބީގެ މިސާލުތައް ނަންގަވާ ދީނީ ބައެއް ކަންތައްތައް ފާހަގަ ކުރެއްވިއެވެ.\nމިޖަލްސާގައި ދުވަހާގުޅޭ ޅެން ހުށަހަޅައިދިނުންވެސް ކުރިއަށް ގެންދެވުނެވެ. މި ޖަލްސަ ނިމިގެން ދިޔައީ ޤައުމީ ސަލާމުންނެވެ.\nމީގެ އިތުރުން މިއަދާއި މިރޭވެސް ޤައުމީ ދުވަހާގުޅޭ ޚާއްޞަ ޕްރޮގްރާމްތައް ތިލަދުންމަތީ އުތުރުބުރީ އުތީމުގައި ކުރިއަށް ގެންދިއުމަށްވަނީ ހަމަޖެހިފައެވެ.


Shahid ge China dhathuru mi mahu 19 gai | Mihaaru\nފޮރިން މިނިސްޓަރު އަބްދުﷲ ޝާހިދު: ޗައިނާ އަށް ވަޑައިގަންނަވަނީ އެ ގައުމުގެ ފޮރިން މިނިސްޓަރުގެ ދައުވަތަކަށް. -- ފޮޓޯ: ހުސެއިން ވަހީދު/ މިހާރު\nމިއީ ފޮރިން މިނިސްޓަރުގެ މަގާމާ ޝާހިދު މިދިޔަ ނޮވެމްބަރު މަހު ހަވާލުވެވަޑައިގަތުމަށް ފަހު ޗައިނާ އަށް ކުރައްވާ ފުރަތަމަ ދަތުރެވެ. ދެ ދުވަހުގެ މުއްދަތަށް ކުރައްވާ މި ދަތުރަކީ އެ ގައުމުގެ ފޮރިން މިނިސްޓަރު ވާންގް ޔީ ގެ ދައުވަތަކަށް ކުރައްވާ ދަތުރެކެވެ.\nމި ދަތުރުގައި ޗައިނާގެ ނައިބު ރައީސް މރ. ވަންގް ގީޝާން އާއި ފޮރިން މިނިސްޓަރު ވާންގް ޔީއާ ޝާހިދު ބައްދަލުކުރައްވާނެ ކަމަށް ފޮރިން މިނިސްޓްރީން ބުންޏެވެ.\nފޮރިން މިނިސްޓްރީން ބުނި ގޮތުގައި އެ ގައުމުގެ ފޮރިން މިނިސްޓަރާ އެކު ޝާހިދު ބާއްވަވާ ބައްދަލުވުމުގައި ދެ ގައުމުގެ ގުޅުން އިތުރަށް ބަދަހިކުރެވޭނެ ގޮތާ މެދު މަޝްވަރާކުރައްވާނެ އެވެ. އަދި އެކި ދާއިރާތަކުން ދެ ގައުމުގެ ގުޅުން ބަދަހިކުރެވޭނެ ގޮތްތަކާ މެދު ވެސް މަޝްވަރާކުރައްވާނެ ކަމަށް ވެސް އެ މިނިސްޓްރީން ބުންޏެވެ.\nމީގެ އިތުރުން ޗައިނާ އަކީ ރާއްޖޭގެ ތަރައްގީ އަށް މުހިއްމު ބައިވެރިއެއް ކަމަށް އެ މިނިސްޓްރީން ބުންޏެވެ. އަދި ރާއްޖެ އިން ދަމަހައްޓަމުން އަންނަ "ވަން ޗައިނާ" ޕޮލިސީ ހިފަހައްޓާނެ ކަމަށާއި އެ ގައުމުގެ "ބެލްޓް އެންޑް ރޯޑް އިނިޝިއެޓިވް" ގެ ބައިވެރިއެއްގެ ގޮތުގައި ރާއްޖެ ދެމި އޮންނާނެ ކަމަށް ވެސް ފޮރިން މިނިސްޓްރީން ބުންޏެވެ.\nMinister Shahid anekka ves China ge dhathuru thaavalu koffi\nމީގެ ކުރިން ވެސް ރަސްމީ ދަތުރެއްގައި ޝާހިދު ޗައިނާ އަށް ވަޑައިގަތުމަށް ތާވަލްކުރި އެވެ. މިދިޔަ ޖޫން މަހު އެ ގައުމަށް ވަޑައިގަންނަވަން ހަމަޖެއްސި ނަމަވެސް، ތަފާތު ސަބަބުތަކާ ގުޅިގެން އެ ދަތުރު ފަސްކުރީ އެވެ.\nޗައިނާ އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ\n18 ކޮމެންޓް, 15 ރިއެކްޝަންސް\nމި ވުޒާރާ ބޭނުންވެގެން ބޮޑު ދެގެރި ހާދަ ބައްދަޔޯ ކިޔާތީ އަޑުއިވޭ؟\nއިންޑިޔާ ވަނީ ޗައިނާއިން 8ބިލިޔަންޑޮލަރނަގާފަ.\nބުނާތި އަހަރުމެންގެ ރޫހާނީ ލީޑަރދައްކާވާހަކައަށް އަޅާނުލާށޭ. އޭނާއަކީ ދުވާލަކުދެއިރުދެދޮގުހަދަންޖެހޭ މީހެކޭ.\nމޯދީ ހުއްދަ ދިނީތަ ޗައިނާ އަށް ދާން؟ ލޮލް\nވައްކަމަކީ ކޮންމެ މީހަކު ކުރިއަސް ހަމަ ވައްކަން\nނަޝީދު އުޅެނީ ޤައުމު އިންޑިޔާގެ ބާރުގެދަށަ ގެންދަން. މިކަމަ ދިވެހިން ފުރުސަތު ދީގެން ނުވާނެ.\nޗައިނާޔާ ގުޅިގެން ރާއްޖެ ކުރިއަރާނީ. އިންޑިޔާ ހައިރާން ވާވަރައް ރައިސް ޔާމިންގެ ދައުރު ކުރިއަރާގެން ދިޔަ. މީދޮގެއްނުން.\nމިސްރާބް ރަނގަޅު ކަމަށް ފެނޭ. ކުރިއަށް ވަޑައިގަންނަވާ\nއެއްކަލަ ކަމުނުދިޔަ ޗައިނާއަށް.. ޕިސްޕިސް.. އެކަމަކުވާ ފޮއްޓަށް އެއްޗެހި އެޅުމުގެކުރިން ހަދާނަށްގެނެސްބަލަ މިހުރިހާ ދުވަހު ޗައިނާއޭ ކިޔައިގެން ކީކޭތޯކިޔުނީ ދިވެހިވެސް އިގޭނެ ޗައިނާއަށް މޯދީއަށް އިގޭވަރަށް.. މަނަމަ ނުކެރޭނެ ޗައިނާމަތިންވެސް ދަތުރުކުރާކަށް.. މިސަރުކާރު މަސްތުރަ ކުރެވޭތޯ މަރިޔަންމަލެ ގެންނަންވާނެ.. ޗައިނާއަށް އެއްޗެހިކިޔަނީ ލޯނު ކުޑަކުރޭތޯޔޯ.. ހީހީހީ.. ބިރުދައްކައިގެން ބްލީކޮއްގެން ލޯނު ކުޑަކޮއްދޭތޯ ޔޯ. ހިނިނައިއްޔާ ދެރައެއްނުން\nވަޒީރުކަމުގެ އިއްޒަތާއި އަރާމު ވަރަށް ރަނގަޅަށް ހޯއްދަވަމުން އެބަގެނަދަވާ.


ޑަބްލިޔުއެޗްއޯ ގެ ރައްދު ޓްރަމްޕަށް: ކޮރޯނާ ވައިރަސް ސިޔާސީ ކުޅިވަރަކަށް ނުހަދާ! – Dhen.mv\nޑަބްލިޔުއެޗްއޯ ގެ ރައްދު ޓްރަމްޕަށް: ކޮރޯނާ ވައިރަސް ސިޔާސީ ކުޅިވަރަކަށް ނުހަދާ!\nApril 9, 2020 - 4:45 am\nކޮރޯނާ ވައިރަހަކީ ސިޔާސީ ކުޅިވަރަކަށް ނުހެދުމަށް ބުން ދުނިޔޭގެ ސިއްހަތާއި ބެހޭ ޖަމިއްޔާ އިން އެމެރިކާގެ ރައީސް ޑޮނާލްޑް ޓްރަމްޕަށް ވަރުގަދަ ރައްދެއް ދެއްވައިފިއެވެ. އެ ޖަމިއްޔާގެ ޑިރެކްޓަރ ޖެނެރަލް ޓެޑްރަސް އަދަނޮމް ވަނީ މަރުވި މީހުންގެ އަދަދު އިތުރަށް ގިނަ ކުރަން ބޭނުން ނޫންނަމަމިވަގުތު އެންމެ ރަނގަޅު ގޮތަކީ މި މައްސަލަ ސިޔާސީ ނުކުރުން ކަމުގައި ބުނެފައެވެ.\nމިޑިއާއަށް މައުލޫމާތު ދެމުން ޓެޑްރަސް އިތުރަށް ބުނިގޮތުގައި މިއީ ހުރިހާ ގައުމެއްގެ ލީޑަރުން ވެސް ވިސްނަން ޖެހޭ މުހިންމު ކަމެކެވެ. އަދި ކޮންމެސިޔާސީ ޕާޓީއަކަށް ނިސްބަތް ވީކަމުގައި ވިޔަސް އާޚިރުގައި އެއީ ހަމަ އެ ގައުމެއްގެ ރައްޔިތުން ކަމުގައި އޭނާ ވަނީ ފާހަގަކޮށްފައެވެ.\nމީގެ އިތުރުންވެސް މި ދަނޑިވަޅަކީ އެއްބައިވަންތަކަމާއެކު ރައްޔިތުންގެ ހައްގުގައި މަސައްކަތް ކުރަންވީ ވަގުތުކަމުގަޔާއި އެގޮތަށް އަމަލު ނުކޮށްފިނަމަ ގެއްލިގެންދާނީ އިތުރު ފުރާނަ ތަކެއް ކަމުގައި ވެސް އޭނާ ބުނެފައިވެއެވެ. އަދި ވައިރަހާއި ދެކޮޅަށް ހަނގުރާމަކުރުމަށް އޮތް ހަމައެކަނި ގޮތަކީ އެއްބައިވަންތަކަން ކަމުގައި އޭނާ ފާހަގަކޮށްފައެެވެ.\nދުނިޔޭގެ ސިއްހަތާއި ބެހޭ ޖަމިއްޔާއިން ވަނީ ވައިރަހާއި ގުޅިގެން ޗައިނާ އާއި އެމެރިކާ ބަދަލުކުރަމުންދާ ބަހުގެ ހަމަލާތައް ހުއްޓާލުމަށް ވެސް އެދިފައެވެ.\n2019 ވަނަ އަހަރު ޗައިނާއިން ފުރަތަމަ ފެނުނު ކޮރޯނާ ވައިރަހަކީ ދެވަނަ ބޮޑު ހަނގުރާމައަށް ފަހު ދުނިޔެއަށް ކުރިމަތިވި އެންމެ ބޮޑު ކާރިސާ ކަމުގައި މީގެ ކުރިން އދ. އިންވަނީ ބުނެފައެވެ. މި ވައިރަހުގެ އަސަރު މިހާތަަނަށް ދުނިޔެއިން ދޮޅު ލައްކަ އަށް ވުރެ ގިނަ މީހުނަށް ކޮށްފައިވާއިރު 88,331 މީހަކު ވަނީ މަރުވެފައެވެ.\nވައިރަސް އެންމެ ފުރަތަމަ ފެނުނު ޗައިނާއިން ވަނީ މިހާރު ވައިރަސް މުޅިން ކޮންޓްރޯލް ކުރެވިފައެވެ. ނަމަވެސް އެމެރިކާގެ އިތުރުން ޔޫރަޕުގެ ގިނަ ގައުމުތަކުގައި ވައިރަސް ދަނީ ހަލުވިކަމާއެކު ފެތުރެމުންނެވެ.\nއިދިކޮޅު މުޒާހަރާގައި އަނިޔާވި މީހެއްގެ ހާލު ސީރިއަސް\nއަދުރޭ އާއި ޝުޖާޢު ދޫނިދޫއަށް ގެންގޮސްފި\nހޮސްޕިޓަލުގައި ފަރުވާދޭ މީހުންގެ އަދަދު 100 އިން މައްޗަށް\nމިއީ އެއްވެސް ޕާޓީއަކުން އިހުތިޖާޖުތައް ކުރަން މުނާސަބު ވަގުތެއް ނޫން : ޢަލީ ޒައިދު\nގޫގްލް މެޕްސްއިން އައްޑޫގައި ހިންދޫދީނުގެ ފައްޅިއެއް ފެންނަ މައްސަލައެއް ފެންމަތިވެއްޖެ


Kithanme nuruhunas corruption ah huras alhaane: Dr Jameel\nކިތަންމެ ނުރުހުނަސް ކޮރަޕްޝަނަށް ހުރަސްއަޅާނެ: ޖަމީލް\nކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދު އަދި ނާއިބް ރައީސް ފައިސަލް ނަސީމް --\nކިތަންމެ ނުރުހުނަސް ސަރުކާރުން ހިންގަމުންދާ ކޮރަޕްޝަންގެ އަމަލުތަކަށް ދިވެހި ރައްޔިތުން ހުރަސްއަޅާނެ ކަމަށް ވިދާޅުވެ ކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދު، ނާއިބް ރައީސް ފައިސަލް ނަސީމަށް ރައްދު ދެއްވައިފި އެވެ.\nދިވެހިންގެ ގައުމީ އެއްބައިވަންތަކަމުގެ ދުވަސް ފާހަގަކުރުމަށް ހުވަދުއަތޮޅު ވިލިނގިލީގައި ރޭ އޮތް ޖަލްސާގައި ވާހަކަދައްކަވަމުން ނާއިބް ރައީސް ވަނީ ހިޔާލުތަފާތުވިޔަސް ރަށަށާއި ގައުމަށް އަންނަ ތަރައްގީއަށް ހުރަސްއަޅާ ބަޔަކަށް ނުވުމަށް އިލްތިމާސް ކުރައްވާފައެވެ. ހިޔާލު ތަފާތުވާން ޖެހޭނީ ބޭނުމަކު ކަމަށާއި އެއީ އެ ނޫން މޮޅު ގޮތެއް ހޯދުމަށްޓަކައި ކަމަށް ވިދާޅުވިއެވެ.\nފައިސަލްގެ އެ ވާހަކަފުޅަށް އިޝާރާތް ކުރައްވާ ޖަމީލް ވިދާޅުވީ އެއްވެސް ބަޔަކު ބްރިޖު ކައިރީގައި ގަސްޖަހަން ދެކޮޅެއް ހަދާފައި ނުވާ ކަމަށާ އެސްޓީއޯ އިމާރާތެއްގެ ނަން މި ސަރުކާރުން ބަދަލު ކުރުމުން އިހްތިޖާޖުވެސް ކޮށްފައިނުވާ ކަމަށެވެ. އަދި ޒުވާނުންނަށް އަމިއްލަ ބޭންކު ކާޑުން ވިޔަފާރި ނުކުރެވޭއިރުވެސް ރައްޔިތުން ނިކުމެ ކަންކަމަށް ހުރަސް އަޅާފައިނުވާ ކަމަށެވެ. ޖަމީލް އެ އިޝާރާތް ކުރައްވަނީ ކުރީ ސަރުކާރުގެ ދުވަސްވަރު ހެދި ސިނަމާލެ ބްރިޖާއި ޖެހިގެން މި ސަރުކާރުން ހެދި ޕާކާއި އެސްޓީއޯ އައިފާން އިމާރާތުގެ ނަން، އެފްއެސްއެމްއަށް ބަދަލުކުރި ކުރުމަށެވެ. އަދި ބެންކުން ޑޮލަރު ނެގޭ މިންވަރު ލިމިޓްކޮށްފައިވާތީ އެކަމަށެވެ.\nޖަމީލް ވަނީ ރައްޔިތުންނަށް ފެންނަންހުރި ކަންތައްތަކުގައި އޮޅުވާނުލެއްވުމަށް އެދިވަޑައިގެންފައެވެ.\n"އިތުރު ތަރައްގީއަކަށް ފެންނަނީ ކޮރަޕްޝަން. އެކަމަށް ކިތަންމެ ނުރުހުނު ކަމަށްވިޔަސް ރައްޔިތުން ހުރަސްއަޅާނެ،" ރައީސް ސޯލިހާއި ނާއިބްރައީސް ފައިސަލްގެ ފޮޓޯއަކާއެކު ޖަމީލް ކުރެއްވި ޓްވީޓެއްގައި ވިދާޅުވިއެވެ.\nނާއިބް ރައީސް ފައިސަލް ދެއްކެވި ވާހަކަފުޅަކަށް ކުރީގެ ނާއިބް ރައީސް ޖަމީލް ރައްދު ދެއްވާފައިވާއިރު އެ ދެ ބޭފުޅުންނަކީވެސް ފުވައްމުލަކަށް ނިސްބަތްވެވަޑައިގަންނަވާ ދެ ބޭފުޅުންނެވެ. އަދި އެ ދެ ބޭފުޅުން ކުރިން ނިސްބަތްވީވެސް ޖުމްހޫރީ ޕާޓީއަށެވެ. މި ސަރުކާރު ގެނައުމަށް ޖަމީލް ގިނަ މަސައްކަތްތަކެއް ކުރެއްވި ނަމަަވެސް ފަހުން ވަނީ މި ސަރުކާރަށް ވަރަށް ބޮޑަށް ފާޑުވިދާޅުވެ އިދިކޮޅު ޕީޕީއެމާއި ގުޅިވަޑައިގެންފައެވެ. ޖަމީލަކީ ޕީޕީއެމްގެ އެޑްވައިޒަރެއްވެސް މެއެވެ.\nޑރ. މުހައްމަދު ޖަމީލް އަހުމަދު ފުވައްމުލައް ފައިސަލް ނަސީމް + ހިޔާނާތް\nޕީޖީ މައްޗަށް ސަރުކާރުގެ ނުފޫޒް އޮތްކަން ކަށަވަރު\n"އަތޮޅުތެރޭ ކޮވިޑް ކޮންޓްރޯލް ކުރަން ސަރުކާރު ފެއިލް"\nޔާމީނަށް ހުކުމް އިއްވުން ފަސްކޮށްފި


Sarukaaruge dhifaaugai bodethi baeh viyafaariverin thedhuvejje\nރިރޭ ޓީވީއެމުން ދެއްކި ޕެނަލް ޑިސްކަޝަންގެ ތެރެއިން\n6 އޯގަސްޓު 2018 19 ކޮމެންޓް\nސަރުކާރުގެ ދިފާއުގައި ބޮޑެތި ބައެއް ވިޔަފާރިވެރިން ތެދުވެއްޖެ\nރައީސް އަބްދުﷲ ޔާމީނާއި މިސަރުކާރުން ހިންގާ ބޮޑެތި ޕްރޮޖެކްޓްތަކާއި އިންވެސްޓްމަންޓްތަކުގެ ވާހަކަ ދެއްކެވުމާއި އެކު ސަރުކާރުގެ ދިފާއުގައި ބައެއް ބޮޑެތި ވިޔަފާރިވެރިން ތެދުވެއްޖެއެވެ.\nރިޔާސީ އިންތިހާބަށް 50 ވަރަކަށް ދުވަހަށް ކައިރިވެފައި ވަނިކޮށް މިރޭ ދައުލަތުގެ މީޑިއާގެ ޓީވީއެމްއިން ދެއްކި "މައި ނޭޝަން މައި ފިއުޗާ" ޕެނަލް ޑިސްކަޝަންގައި ބައިވެރިވެވަޑައިގެންފައިވަނީ ޔުނިވާސަލް އެންޓަޕްރައިސަސްގެ ޗެއާމަން މުހައްމަދު އުމަރު މަނިކު، އެމްޔޫ މަނިކާއި، ޗަމްޕާ ބްރަދާސްގެ ޗެއާމަން ހުސައިން އަފީފާއި، ކްރައުން ކޮމްޕެނީގެ ޗެއާމަން އަހުމަދު ނަޒީރާއި، ހޮޓެލް އެންޑް ރިސޯޓް ކަންސްޓްރަކްޝަން، އެޗްއާރުސީގެ ޗެއާމަން މުހައްމަދު އަލީ ޖަހާން، ޖަނާއެވެ. މީގެ އިތުރުން ވިޔަފާރިވެރިންގެ ޖަމިއްޔާގެ ރައީސް އިސްމާއިލް އާސިފްވެސްވަނީ ޕެނަލް ޑިސްކަޝަންގައި ބައިވެރިވެވަޑައިގެންފައެވެ.\nމިބޭފުޅުންވަނީ ސަރުކާރުން ހިންގާ މަޝްރޫއުތަކަށް ވަރަށް ބޮޑަށް ތާއީދުކުރައްވާ ރައީސް އަބްދުﷲ ޔާމީންގެ ސިޔާސަތުތަކަށް ވަރަށް ބޮޑަށް ތާއީދުކުރައްވާ ވާހަކަފުޅު ދައްކަވާފައެވެ. އަދި ސަރުކާރުން ހިންގާ ޕްރޮޖެކްޓްތަކުގެ ސަބަބުން ގައުލަތުގެ ދަރަނި ބޮޑުވި ނަމަވެސް އެ ދަރަނި ދެއްކޭނެކަމަށް އެބޭފުޅުން ވިދާޅުވިއެވެ.\nމި ޕްރޮގްރާމްގައި ވާހަކަ ދައްކަވަމުން ޗަމްޕާ ހުސައިން އަފީފްވަނީ ތަރައްގީ ކުރެވޭނީ ފައިސާ ހަރަދުކޮށްގެން ކަމަށާއި އަމިއްލަ ވިޔަފާރި ތަކުން ފެންނަ ގަގީގަތަކީވެސް އެއީކަމަށް ވިދާޅުވިއެވެ.\nއެމްޔޫ މަނިކުވެސްވަނީ އެބޭފުޅާ ރިސޯޓް ވިޔަފާރި ފެއްޓެވިއިރު ކުރިމަތިވި ގޮންޖެހުންތައް ހިއްސާ ކުރައްވާ މިހާރު ސަރުކާރުން ހިންގާ އެއާޕޯޓް ތަރައްޤީ ކުރުމުގެ މަޝްރޫއަށް ވަރަށް ބޮޑަށް ތާއީދު ކުރައްވާ ވާހަކަދައްކަވާފައެވެ.\n300 ވަރަކަށް މިލިއަން ޑޮލަރަށް އެއާޕޯޓް ތަރައްޤީ ކުރުމަށް އިންޑިއާގެ ޖީއެމްއާރު ކުންފުންޏާއި ރައީސް ނަޝީދުގެ ސަރުކާރުން ހަވާލުކޮށްފައިވަނިކޮށް އެތައް ރައީސް ވަހީދުގެ ސަރުކާރުގައިވަނީ ޖީއެމްއާރު އަތުން އަތުލާފައެވެ. އަދި މިހާރު އެއާޕޯޓް ތަރައްގީ ކުރުމަށް އޭގެ ތިން ގުނަ އަށްވުރެ ބޮޑު އަދަދެއްކަމަށްވަ ގާތްގަނޑަކަށް ބިލިއަނެއްހާ ޑޮލަރު ވަނީ ބަޖެޓްކޮށްފައެވެ.\nކްރައުން ކޮމްޕެނީގެ ޗެއާމަން އަހުމަދު ނަޒީރުވެސްވަނީ ވެލާނާ އިންޓަނޭޝަނަލް އެއާޕޯޓް ތަރައްޤީ ކުރުމަށް ސަރުކާރުން ގެންގުޅޭ ސިޔާސަތަށް ވަރަށް ބޮޑަށް ތާއީދު ކުރައްވާފައެވެ. އަދި ޖީއެއްއާރު އަތުން އެއާޕޯޓް އަތުލައި އެމްއޭސީއެލުން ހިންގަން ފެށިފަހުން 400 މިލިއަން ޑޮލަރުގެ ފައިދާ ވެފައިވާކަމަށް ނަޒީރު ވިދާޅުވިއެވެ.\nއެޗްއާރުސީގެ ޗެއާމަން ޖަނާ ވިދާޅުވީ ސަރުކާރުން މަޝްރޫއުތައް ހިންގަނީ ވަރަށް ބޮޑަށް ބެލުމަށް ފަހުގައި ކަމުގައެވެ. އަދި މަޝްރޫއުތައް ހިންގަނީ ފީސިބިލިޓީ ސްޓަޑީސްތައް ހެދި ލޯން ދެއްކޭނެކަން ޔަގީންކޮށްފައި ކަމަށްވެސް ޖަނާ ވިދާޅުވިއވެ.\nމީގެ އިތުރުން އެއްވެސް ހާލަތެއް މެދުވެރިވެ ލޯން ނުދެއްކި ގައުމަށް ދެރަގޮތެއް ވާނަމަ ފިޔަފާރި ވެރިން ތެދުވެ ސަރުކާރަށް އެހީތެރިވާނެ ކަމަށްވެސް ޖަނާ ވިދާޅުވިއެވެ.\nވިޔަފާރި ވެރިން އަބަދުވެސް ބަލާނީ ރައްއިތުމީހާ ފެލާލެވޭތޯއެވެ\nޔަމީނު ނެތަސް ގައުމު ތަރައްގީވާނެ ވިޔަފަރި ވެރިން އޭރަކު އޮންނަ ސަރުކާރަކައް އެއްބަރުލުން ދޭނަމަ ތީހަމަ ނުހައްގުން ލިބިފަވާ ރައްރައް ބީވެދާނެތީ ދައްކަވާހަކަ ކޮބާރިސޯޓު މުވައްޒަފަކައް5އަހަރު ތެރޭ ލިބުނު ކުރިއެރުމެއް ލޯނެއްނެގިޔަސް އިންޓްރަސްޓް އެހާބޮޑު5ލައްކަ މިނަގަނީ ގެހަދަން ދައްކަންޖެހޭ މިލިޔަނެއް ހެޔޮވާނެތޯ\nއިބޫ އަތްޕުޅުގައި އޮތީ ނަޝީދުގެ ފުރިހަމަ ކޮންޓްރޯލްގެ ދަށުގައި އޮތް އެމްޑީޕީގެ ރިޔާސީ ޓިކެޓެކެވެ. އިބޫއަށް ޓިކެޓް ދިނީ ދޮޅު އަހަރު ދުވަހުގެ މުއްދަތަށެވެ. އިބޫއަށް ވެރިކަން ލިބިވަޑައިގަންނަވާއިރަށް ނަޝީދު މިނިވަންވެއެވެ. އެއަށްފަހު އެއޮޑީގައި ހަމައެކަނި ވިކޭނީ ނަޝީދުގެ ބަހެވެ. ކޯލިޝަނުން ބައިއަޅައިގެން އެބުނާ ޖޭޕީގެ ނުވަތަ ޤާސިމު އިބްރާހީމަށް ވީ ބަޔަށް ނެގި ރަނިން މޭޓް އެހާ ހިސާބަށް ދާއިރު ހުންނާނެ ހިސާބެއް ނުވެސް އެނގެއެވެ. ހަމަ ގައިމުވެސް އެއޮޑިއަކު އޭނާއެއް ނުހުންނާނެއެވެ. ވަރަށް ހަރުބަސްކޮޅެއް...\nވފޕ ވަރައް ދެރަވެއްޖެދޯ؟ހެހޭ\nގިސްލާ ރޮމުންތާދޯ މި އާޓިކަލް ލިޔުނީ!ހެހޭ\nރައީސް ޔާމީން ޖައްސަވާ ފޮޑީ ގެ ވަހާހިސާބައްވެސް ކެނެރީގެ ގައިދީކަށް ނާދެވެނޭ.ހެހޭ\nދެއްކި ވާހަކައިގެ ރާގަށް ބަލާއިރު ކޮންމެވެސް ކަމެއްގެ ނުވަތަ ބައެއްގެ މަޖުބޫރު ކަމެއް އޮވެގެން ދެއްކި ވާހައެއްގެ ރާގުގައި ދައްކާފައިވަނީ! އެއްވެސް ހަރުކަމެއް ވަހަކައަކުން ނުފެނުނެ. އަދި ޖީއެމްއާރު އަށް 300 މިލިއަން ޑޮލަރުން ހެދެން އޮތް އެއާޕޯރޓް 1 ބިލިއަން ޑޮލަރަށް ހަދުނީމަ އެވަނީ ޤައުމަށް ފައިދާތޯ ނުވަތަ ގެއްލުންތޯ ނޭގޭ ވިޔަފާރިވެރިއެއް ޓީވީއަށް އަރާ މަޖުބޫރުވިއަސް ދެން ދައްކަން އޮންނާނީ ކޮންވާހަކައެއްބާ! "މައި ނޭޝަން މައި ފިއުޗާ" މުޅިން ޚަރާބު\nތިޔަބޭފުޅުން ވެގެން އެއަރޕޯޓެއް ސަރުކާރަށް ދެއްވިނަމަ، ތިޔަބޭފުޅުން އެއަށްވުރެ މުއްސަދި އަދި މއެކަމުން ތިޔަބޭފުލުންނަށް އެންމެ ފައިދާވާނީވެސް. ފީސިބިލިޓީ ހެދިނަމަވެސް މިގޮތަށް ފެންނާނީ ނަމަވެސް ތިޔަބޭފުޅުން އަމިއްލަ އަށް ނުކޮށް ސަރުކާރު ލައްވާކުރަން މަޑުކުރީ. ތިޔަބޭފުޅުންގެ ވިޔާފާރީގެ އާއްމުދަނީއިން ކިތަށް ޕަސެންޓްތޯ "ފިލަންތޮރޮޕީއަށް" ޚަރަދު ކުރަނީ ؟ އަޑުއިވިފައިވާގޮތުގައި 3%ވެސް ނުވޭ! ސްޓީލް ޔޫޕީޕަލް ޓޯލްކިން؟؟؟؟؟؟؟\nޔުނިވާސަލް، ޗަންޕާ،ކުރަން،ހޮޓެލް ... އާސިފް މިމީހުން އަމިއްލަ ވިޔަފާރި އާއިގެން ތެޅިގަތީ ދޯ . ގައުމަށް ވަމުން ދާގޮތް މި މީހުންގެ ލޮލަށް ނުފެން ނަނީބާ. އެމް ޑީ ޕީ ވެރިކަމުގައި ގައުމހަލާކު ކޮއްފައި މިހާރު ތިއުޅެނީ މޮޔަފުޅުވެގެން.\nޤާނޫނާއި ޚިލާފަށް ރައްޔިތުންނަށް އެތައް އަނިޔާއެއް ދެމުން ގެންދާއިރު، މިވެރިންނަށް ހިންދެމިލެވޭވަރު ވީމަ އެ ނިމުނީ. ހުރި ނުލަފާކަމާއެވެ.\nމަހުޖަނުން ދާންވީ މަހައް..\nޖަނާ އަތުގަ އެއް އެއާޕޯޓު، އުއްޗުއައް ދެންއޮތް އެއާޕޯޓު، ޔުނިވާސަލް އަށް ދެންއޮތް އެއާޕޯޓު، ދެންވާނީ މިހެން. ވިޔަފާރި ހިމާޔަތް ކުރަން އެބަޖެހޭ ދެއްތޯ. ނޫސް ވެރިން އެބަޖެހޭ މި އެއާޕޯޓުތަކުގެ ހަގީގަތް ހޯދަން.\nތިހާރައްޔިތުން ދެކެ ލޯބިވާތީތޯ އެމްޔޫމަނިކު، ޗަންޕާ އަފީފު، ކުރަން ނަޒީރު، ޖަނާހު މެން އިންކަމް ޓެކުސް ނުދައްކަން ވެގެންވގާނޫނެއް ހެދިޔަ ނުދީ ނުފޫޒު ބޭނުންކޮއްގެން ތިތިބެނީ؟؟؟ ޖީއެސްޓީ ނަގަން އުޅުނީމަ އަންނި ވެރިކަން ވައްޓާލީ، އަންނި ގެސްޓް ހައުސްވިޔަފާރި ރާއްޖޭގަ ރައްތަކުގަ ހަދަން ނިންމީމަ އެކަމާ ރުޅިއައިސްގެން އަދިވެސް އުޅެނީ؟؟ ރައްޔިތުންދެކެ ލޯބިވާ ބައެއްނޫންތީކީ އަކީ؟ތީ މިގައުމުގަ އޮތް މުއްސަދިކަން ފޭރިގަނެގެން އުޅޭ7ވަރަކައް ދަހި ސާދާ އޮގަރުތައް؟؟؟ ކާކު ކަޔެމެނައް ސަޕޯރޓްކުރަނީ؟؟؟\nއީޔޫ ލިސްޓަށް ފަލައަކުރުން ފަވާލަން ޖެހޭމީހުން މީ\nލަދެއް ހަޔާތެއްވެސް ނެތޭ ތަންތަނަށް އަރާ ފާޑުފާޑު ވާހަކަދައްކާއިރު...މިމުޅި ދިވެހިރާއްޖެ ބަނޑުއަޅާލާ، ސަރުކާރުން ރައްޔިތުން ދަރަނިވެރިކޮށް ބޮޑެތި ލޯނުނަގާ ހިންގާ ގިނަކަންތަކުން މަންފާވާ ބައިގަނޑުތީ، ތީގަތެރޭ ނުހުންނާނެ ދިވެއްސަކަށް ހެޔޮއެދޭ އެކަކުވެސް، މިހާރު ޔާމީނު ވެރިކަމުންވެސް އެންމެ ބޮޑަށް ފައިދާވާ ގުރޫޕްތީ...މަގޭވޯޓް އަދި މަގޭ އާއިލާގެ ވޯޓްވެސް ތިބައިގަނޑަށާއި ޔާމީނަށް ހަރާމްވާނެ...\nއެއްކަލަލުސްޓުގާތިބިނަންތައްމިހާމަވަނީ ދެއްތޯ .. ކޮއެފުޅުމެންނޭ އެއާޕޯޓްހަދާތީ އެކަކުވެސްކަންބޮޑުވެގެންނޫޅޭ .. އެކަމަކު ފ އަތޮޅުވިއްކާލަންއުޅުނީމާ އެކަމާދެކޮޅުހެދި . މިހާރުތިއޮތްފެންނައެއާޕޯޓްވެސްހެދީ އޭރަށްބަލާފަ މިހާރަށްވުރެފެންވަރުދެރަކޮށެންނޫން އިނގޭތޯ . ދެންމިހާރު ވިޔަފާރިވެރިން އެއާޕޯޓަށްތައުރީފުކުރީމާ ކޮބާމައްސަލައަކީ . ދެންތިކިއަނީ ގޮރުންގޮރުދޮންނަވާހަކަ .\nތިޔައީ މިވޭތުވެ ދިޔަ ގިނަޒާމާން ތަކެއްވަންދެން މިޤަވްމު ފެނާނުލާބޯ ގުރޫޕް\nތިތަނު ނެއް މިރާއްޖޭގެ ރައްޔިތަކައް ހެޔޮއެދޭ އެކަކުވެސް އަމިއްލައެދުމުންފޯވެފަސްބައިހަޑިވެފަތިބި ގުރޫޕެއް ބިރުން ހިތާދެކޮޅަށްނުކުމެ ކީއެއްޗެއް.އަހަރެމެން ރައްޔިތުން ބަލައެއްނުގަންނާނަން .\nއޭ ތީ އެއްކަލަ ޔާމީނު ބުނެލާއީރައް ޑޮލަރު ދަތީކޮއްގެން ރައްޔީތުން ގެ ކަރުގަ މަޅީއަޅުވައީބާރު ކޮއްގަންނަ ވީޔަފާރީވެރީން ދޯ.. ރައްޔީތުންނަ ތީޔަ ވީޔަފާރީވެރީން ވަނީ ފީސާރީ ރަނގަޅައް ދަސްވެފައީ..\nމައީ ކަރަޕްޝަން މައީ ބީޒުނަސް..\nތީޔަ ވީޔަފާރީވެރީންނާއީ ސަރުކާރާ އޮންނަ ގުޅުމުގެ ސަބަބުން ނޫންތޯ ރައްޔީތުން އަބަދު އަޅުވެތީވެފަ ތީބެންޖެހެނީ.. ތީބުނާ އެޔާޕޯޓަކުންވެސް ފައީދާއެއްވަނީ ތީޔަ ވީޔަފާރީވެރީންނައް.. ރައްޔީތުމީހާ ފެލައީގެން ނަގާ އެޔާޕޯޓު ޑީވެލޮޕްމެންޓު ޓުކުހާއީ އަދީ އެނޫންވެސަ ޒާތްޒާތުގެ ޓެކުހުންނެއް ނޫންތޯ ތީބުނާ ލޯނުދައްކަން ތީޔަ އުޅެނީ.. ތީ ވީޔަފާރީވެރީން ބީލީޔަނުން ލާރީހޯދާއީރު ރައްޔީތަކައް ތީގެ މީހެއްގެ ކުންފުނީގެ ހީއްސާއެއްހާ ހީސާބު ނުދޭންވެގެން ރީސޯޓުތައް ޕަބްލީކު ކުންފުނީތަކައް ބަދަލު ނުވެތީބެނީވެސް.. ދެން ރައްޔީތުންނައް މާ ހެޔޮ އެދީގެންކަމައްހެދީގެން އަރާތީބެ ލަފާދޭން ނޫޅޭށެވެ..\nތީގެން އެންމެ މީހަކަށްވެސް އެނގޭތޯ އާދައިގެ ދިވެހި ރައްޔިތުމީހާ އުޅޭހާލު؟


BREAKING NEWS: America Gai Badi Jahaa Gina Bayaku Maraalaifi - Vaguthu\nއެމެރިކާގައި ބަޑި ޖަހާ ގިނަ ބަޔަކު މަރާލައިފި\nބަޑި ޖެހުމުގެ ހާދިސާ ހިނގި ބާގެ ބޭރުގައި ބަޔަކު މަޑުކޮށްގެން\nއެމެރިކާގެ ކެލިފޯނިއާގައި ހުންނަ ބާއެއްގެ ތެރޭގައި ހިންގި ބަޑި ޖެހުމުގެ ހާދިސާއެއްގައި މަދުވެގެން 13 މީހުން މަރާލައިފިއެވެ. އޭގެ ތެރޭގައި ބަޑި ހިފައިގެން ބާގެ ތެރެއަށް ވަދެ މީހުންގެ ގަޔަށް ބަޑި ޖެހި މީހާ ވެސް ހިމެނެއެވެ.\nމިހާރު ކަށަވަރު ވެފައިވާ ގޮތުގައި ބާގެ ތެރެއަށް ވަދެ މީހުންގެ ގަޔަށް ބަޑި ޖަހާފައި ވަނީ އުމުރުން 28 އަހަރުގެ އިއާން ޑޭވިޑް ލޯންގް ނަމަކަށް ކިޔާ މީހެކެވެ.\nމީޑިއާ ރިޕޯޓްތައް ބުނާ ގޮތުގައި ބާގެ ތެރެއަށް ވަދެ ޑޭވިޑް ބަޑި ޖެހުމުން އެތައް ބަޔަކު ވަނީ ޒަހަމް ވެފައެވެ. ޒަހަމްވި މީހުންގެ އަދަދު އަދި ކަށަވަރެއް ނުވެއެވެ.\nބަޑި ޖެހުމުގެ ހާދިސާ ހިނގި އިރު ބާގެ ތެރޭގައި އެތައް ސަތޭކަ ބަޔަކު ތިބި ކަމަށް ވެއެވެ. ބަޑި ޖަހަން ފެށުމުން ބައެއް މީހުން ވަަނީ ބާގެ ކުޑަ ދޮރުން ބޭރަށް ފުންމާލާފައެވެ. ކުޑަދޮރުތަކުން މަގުމައްޗަށް ފުންމާލުމުގެ ތެރޭގައި ވެސް ބައެއް މީހުންނަށް ވަނީ އަނިޔާވެފައެވެ.\nބަޑި ޖެހި ހާދިސާ ހިނގިއިރު ބާގައި ހުރި މީހަކު ބުނީ ބަޑި ޖަހަން ފެށީ ކުއްލިއަކަށް ކަމަށާއި ބަޑި ޖެހުމުގެ ކުރިން އެއްވެސް އިންޒާރެއް ދީފައި ނުވާ ކަމަށެވެ. "އޭނާ ކުއްލިއަކަށް ބަޑި ނަގައިގެން ޖަހަން ފެށީ. ބަޑި ޖަހަން ފެށީމަ ގިނަ މީހުން ވަނީ ތަޅުންމަތީގައި އޮށޯއްވެފައި. އަހަރެން ވެސް އޮށޯންނިން. އޭގެ ފަހުން ވެސް ބަޑީގެ އަޑު އިވުނު." މައުލޫމާތު ދިން މީހާ ބުންޏެވެ.\nބަޑި ޖެހި މީހާ މަރުވީ އަމިއްލަ އަށް ކަމެއް ނުވަތަ ފުލުހުން އޭނާ މަރާލީ ކަމެއް އަދި ފުލުހުން ހާމައެއް ނުކުރެއެވެ.\nބަޑި ޖެހުމުގެ ހާދިސާގައި މަރުވި މީހުންގެ ތެރޭގައި ފުލުހަކު ވެސް ހިމެނެއެވެ. އޭނާ އަކީ ބަޑި ޖެހުމުގެ ހާދިސާގެ ރިޕޯޓް ލިބުމުން އެތަނަށް ދިޔަ މީހެއް ކަމެއް ނުވަތަ ހާދިސާ ހިނގި އިރު އެތަނުގައި ހުރި މީހެއް ކަމެއް އަދި ކަށަވަރެއް ނުވެއެވެ.\nނޮވެމްބަރު 8, 2018 - 22:37\nމުސްލިމެއްނޫނެއްނު؟ އެހެންވިއްޔާ ތިޔަވާނީ ސިކުނޑިހަމަނުޖެހޭ މީހަކަށް.\nގ ރ ދ\nނޮވެމްބަރު 8, 2018 - 22:39\nނޮވެމްބަރު 9, 2018 - 01:51\nތިނުވާނެ ޓެރަރިސްޓަކަށް. މުސްލިމެް ނޫން ވީމާ\nނޮވެމްބަރު 9, 2018 - 05:14\nއެމެރިކާއަށް މީހުންމެރުން، އިންޑިޔައަށް ރޭޕްކުރުން، ދިވެހިރާއްޖެއަށް މެމްބަރުން


ބ.އޭދަފުށީގައި އަނެއްކާވެސް ކާފިއު ވަގުތު އިތުރުކުރަނީ ބ.އޭދަފުށީގައި އަނެއްކާވެސް ކާފިއު ވަގުތު އިތުރުކުރަނީ\nބ.އޭދަފުށީގައި އަނެއްކާވެސް ކާފިއު ވަގުތު އިތުރުކުރަނީ\nއޭދަފުށީގައި ހަދާފައިވާ ކޯވިޑް ފެސިލިޓީގައި ބަލިމީކަށް ފަރުވާދެނީ ފޮޓޯ ބ.އަަތޮޅު ހޮސްޕިޓަލް\nކޯވިޑްގެ ބަލި ފެތުރޭ މިންވަރު އިތުރުވަމުން ދިއުމާ ގުޅިގެން ބ.އޭދަފުށީގައި ކަރފިއު ވަގުތު އިތުރުކުރަން ނިންމައިފިއެވެ.\nއެޗްޕީއޭއިން ނެރުނު ބަޔާނެއްގައިވަނީ އޭދަފުށީގައި މާދަމާއިން ފެށިގެން ހަވީރު ހަތަރަކުން ފަތިހު ހަތަރަކަށް ކަރފިއު ވަގުތު އިތުރުކުރަން ނިންމާފައިވާ ކަމަށެވެ. އެބަޔާނުގައިވާ ގޮތުން މިވަގުތުގައި އެއްގަމު އުޅަނދު ދުއްވުމާ މަގުމައްޗާ އާންމު ތަންތަނަށް މީހުން ނުކުމެ އުޅުން ވަނީ މަނާކޮށްފައެވެ. ކަރފިއު ވަގުތު އިތުރުކުރަން ނިންމީ އޭދަފުށީ ކައުންސިލްގެ އެދުމުގެ މަތިން ކަމަށް އެޗްޕީއޭއިން ނެރުނު ބަޔާނުގައިވެއެވެ. އޭދަފުށީ ކައުންސިލުން ބުނީ ކާފިއު ގަޑިއަށް ބަދަލު ގެނައުމަށް ނިންމީ ބަލި ފެތުރޭ މިންވަރު އިތުރުވެ ކޮންޓްރޯލް ކުރުމުގައި ދަތިތަކެއް ހުރުމުން އެރަށުގައި ހުންނަ ހޮސްޕިޓަލާއި ފުލުހުން ހިމެނޭ ގޮތަށް އެކުލަވާލާފައިވާ ޓާސްކް ފޯސްގެ އެދުމުގެމަތިންކަމަށެވެ.\nއޭދަފުށި މޮނިޓަރިންއިން ނެގުމަށް އެއަތޮޅު ހޮސްޕިޓަލާއި އެރަށު ކައުންސިލުން މަސައްކަތްތަކެއް ވަނީ ކޮށްފައެވެ. އެގޮތުން ބަލި އޮތްވަރު ދެނެގަތުމަށް ރެންޑަމް ސާމްޕަލް ތަކެއްވަނީ ނަގާފައެވެ. ކާފިއު ވަގުތު އިތުރުކުރީ ރެންޑަމްކޮށް ނެގި މިސާމްޕަލްތަކުގެ ތެރެއިން ބަޔަކު ޕޮޒިޓިވްވުމާ ގުޅިގެން ކަމަށް އެރަށު ކައުންސިލުން މައުލޫމާތުދެއެވެ.\nއޭދަފުށީގައި އެންމެ ފުރަތަމަ ކާފިއު ހިންގަން ފަށާފައިވަނީ މިދިޔަ މޭމަހުގެ7ވަނަ ދުވަހުއެވެ. އޭގެ ފަހުން ބަލި ފެނުން މަދުވުމާ ގުޅިގެން ކާފިއު ގަޑި ރޭގަނޑު 9ން ހެނދުނު4އަށް ބަދަލު ކުރިއެވެ.\nއޭދަފުށިން ކޯވިޑް ބަލި ރަށު ތެރެއިން ފެނުނީ މިދިޔަ އޭޕްރީލް މަހުގެ 19 ވަނަ ދުވަހުއެވެ. އެދުވަހުން ފެށިގެން މިހާތަނަށް 304 މީހަކު ވަނީ މިބައްޔަށް ޕޮޒިޓިވްވެފައެވެ. މީގެތެރެއިން މިހާރު ބަލިން ރަނގަޅުނުވެ ތިބީ 21 މީހުންނެވެ. މިބަލީގައި އޭދަފުށިން ދެމީހަކުވަނީ ނިޔާވެފައެވެ.


Kuruvaahaka: Alanaasi pizza - AO News Kuruvaahaka: Alanaasi pizza\nމަންމަ ނުގުޅާނެ އިރެއް ނޯންނާނެއެވެ. މިހާރު އެހެރަ މެންދަމު ބާރަ ޖަހަނީއެވެ. ކޮލެޖްގައި އުޅެފައި ފުލެޓަށް އާދެވުނީ އަދި ކިރިޔާއެވެ. މިރޭ ފެރީ ތަންކޮޅެއް ލަސްވީއެވެ. އާންމުކޮށް އަހަރެން ދިހައެއް ޖަހާކާއިރަށް އަންނަމެވެ. އާދެވޭ އިރު ހުންނަނީ ވަރުބަލިވެ ބަނޑުހައިވެ ހާންތި ވެފައެވެ.\n“ދަރިފުޅާ ކައިފިންތަ؟ ބޭރުން ތަންތަނުން ނުކާތި. ގެޔަށް އައިސް އަވަހަށް ރަނގަޅަށް ދޮރުލައްޕާތި. “\nމަންމަގެ ލެކްޗަރު ނުނިމެނީސް ފޯނުގެ ބެޓްރީ ހިނގައްޖެއެވެ. އަވަހަށް ގޮސް ޗާޖް ކުރަން ޖަހާލިތަނުން އެދިޔައީ ކަރަންޓެވެ.\nއަހަރެން އުޅެނީ ފްލެޓްގެ3ވަނަ ބުރީގައެވެ. ކަރަންޓް ނެތިއްޔާ ޖެހެނީ ބެލްކަންޏަށް ނުކުންނާށެވެ. ކިރިޔާވެސް ފިނިކަމެއް ވާނީ އެތަނުގައެވެ. މިތަނުގައި މިދުވަސްކޮޅު އަހަރެން އުޅެން ޖެހިފައި މިވަނީ އެކަންޏެވެ. މަންމަ ވީ އައްޑޫގައެވެ. މި ހަފްތާ އަހަރެން އުޅެން ޖެހޭނީ މިކަހަލަ ގޮތަކަށެވެ. އަހަރެންނާއެކު މިތަނުގައި މަންމަ އަންނަންދެން ހުރެދޭނެ މީހެއް ނުވިއެވެ. ތިމާގެ އެންމެން ތިބީ އައްޑޫގައެވެ. ރައްޓެހިން ތިބީ މާލޭގައެވެ. މިތަނަށް އަހަރެން ބަދަލުވިފަހަކުން މި އިމާރާތުގައި އުޅޭ މީހަކާ ރައްޓެހިވާނެ ފުރުސަތެއް ނުލިބެއެވެ. އެއްވެސް މީހަކު ނުވައްދާށޭ މަންމަ އޮންނަނީ ބުނެފައެވެ. މަންމަ ކިތަންމެ ދުރުގައި ހުއްޓަސް އަހަރެންނަކަށް މީހަކާ ވާހަކައެއް ދެއްކިޔަކަ ނުދޭނެއެވެ. ސިކުންތަކު ދެކޮޅު އެހާވަރަށް ގުޅާނެއެވެ. އަހަންނަށް ނިދޭނީވެސް މަންމަގެ ލެކްޗަރުގައި އޮތްވައެވެ.\nއަހަރެން ބެލްކަންޏަށް ނުކުތްފަހުން ފަސް މިނިޓް ނުވާނެއެވެ. ކަރަންޓު ލިބުނުތާ އިރުކޮޅެއް ވެއްޖެކަން އަހަންނަށް އެނގުނެވެ. އެއީ ފޯނު ރިންގްވާން ފެށީމައެވެ. އެހެންވެ އަހަރެން އަވަހަށް އެތެރެއަށް ވަންނަން ދޮރުގައި ހިފައިފީމެވެ. އެކަމަކު ދޮރު ހުޅުވޭ ގޮތެއް ނުވިއެވެ. ތަޅު ހުރީ އެތެރޭފަރާތުން ލޮކް ކުރެވިފައި ކަމެއް އަހަންނަކަށް ނޭނގެއެވެ. އެ ދޮރަކީ ބެލްކަނީއާވީ ފަރާތުން މީހަކަށް ނުވަދެހޭނެހެން ވަރަށް ރައްކާތެރިކޮށް ހަދާފައި ހުރި ދޮރެއްވީމައެވެ.\nއަހަރެން ހާސްވެ ބާރަށް މޭތެޅެން ފަށައިފިއެވެ. ގެޔަށް ވަދެވޭނެގޮތެއް ނެތީމައެވެ. މުޅިރޭ މިތާ ހޭދަކުރާނީ ކިހިނެއްހެއްޔެވެ؟ އެހާ މަދިރި ހަފައެވެ. އެހާ ބަނޑުހައިވެއެވެ. ފެންބޮވައެވެ. މި ދަންވަރު އެހީއެއް ވާނީ ކާކު ހެއްޔެވެ؟ އަހަންނަށް ގޮތް ހުސްވެގެން ރޮވެން ފަށައިފއެވެ. މަގުމަތީންވެސް މީހަކު ފެންނާކަށް ނެތެވެ. ފެނުނަސް ފެންނަނީ ކާރެއް ނުވަތަ ސައިކަލެއް ބޫން ކަނޑާފައި ދާތަނެވެ.\nއަހަރެންނަށް ހަމަ ރަނގަޅަށްވެސް ގޮތް ހުސްވެއްޖެއެވެ. ފޯނު އޮތީ އެތެރޭގައެވެ. ދޭތެރެއަކުން ފޯން ރިންގުވެއެވެ. އެކަމަކު ނަގާނީ ކިހިނެއްހެއްޔެވެ؟ އެވާނީ އަނެއްކާވެސް މަންމަ ކަމަށެވެ. މަންމަ ނޫނަސް އަހަންނާ ގުޅަން ބައެއް ކުދީން މަސައްކަތް ކުރާނެއެވެ. މިރޭ އޮތީ ކުއްޖެއްގެ ދައުވަތެއް ވެސް ލިބިފައެވެ. ވިޔަސް މި ވެގެން އުޅޭ ގޮތެއް އެކަކަށްވެސް އަންގާނީ ކިހިނެއްހެއްޔެވެ؟ ދެ ފަހަރަކު ގުޅީމާ އަހަރެން ފޯން ނުނެގީމާ މަންމަ ހީކުރާނީ އަހަރެން ނިދީކަމަށެވެ. އެހެންވެ މިހާރަކު ގުޅާ އަޑެއް ނީވެއެވެ. ދެން ގުޅާނީ އަހަރެންނާ ރައްޓެހިވާ މަސައްކަތް ކުރާ ކުއްޖެކެވެ. އަހަރެންނަކަށް އޭނާ ކަމަކު ވެސް ނުދޭމެއެވެ. މަންމަ ގަބޫލެއް ވެސް ނުވާނެއެވެ.\nއަހަރެން ހާސްވެ ތެޅިފޮޅެމުން ދިޔައިމެވެ. އެވަގުތު އެދިމާ މަތީބުރީން މީހަކު މަޑުމަޑުން ގިޓާ ކުޅޭ އަޑު އިވެން ފަށައިފިއެވެ. މިގަޑީގައި މިއެޕާޓްމެންޓްގައި ހޭލާ ހުރީ އަހަރެން އެކަނި ނޫންކަން އެނގުމުން އަހަންނަށް ހަމަޖެހުމެއް ލިބުނެވެ. އެއާއެކު އިޚްތިޔާރެއް ނެތި ހަޅޭއްލަވައިގަނެވުނެވެ.\n“އޭ މީހަކު އެބަ އުޅޭތަ. “\nއެއާ އެކު ގިޓާގެ އަޑު ކެނޑިގެން ދިޔައެވެ. އަދި އަހަރެން ހުރި ބެލްކަނީއާ ދިމާ މަތިން މީހަކު ބުނިއަޑު އިވުނެވެ.\n“އޭ އަންހެން ކުއްޖާ! ކީއްވެ ހަޅޭއްލަވަނީ. މީހުން ތިބޭނީ ނިދާފަ. އެމީހުންނަށް އުނދަގޫވާނެ.”\nއެއަޑު ހީވީ އަހަރެން ހުރި ޕޯޓިކޯއިން އައި އަޑެއްހެންނެވެ. އޭނާ ވާހަކަ ދެއްކީ އެހާ ބާރަކަށް ނޫނަސް ރޭނގަޑުގެ މިހިމޭން ވަގުތު ހީވީ އަހަރެންނާ ޖެހިގެން ހުރެ އޭނާ ވާހަކަ ދައްކާހެންނެވެ. އެއީ ޒުވާން އަޑެކެވެ.\n“ތިހެންވީ އިރު ކީއްވެ ކަލޭ ތިޔަ ގިޓާގަނޑެއް ތިކުޅެނީ. “ އަހަރެން ވާހަކަ ދެއްކީ އަހަރެންގެ އުމުރުގެ މީހަކާ ވާހަކަދައްކާނެ ފަދަ ރާގެއްގައެވެ. އެއީ މިވަގުތު އަހަރެންގެ ބައިވެރިޔަކަށް މިދުނިޔޭގައި ހުރި ހަމަ އެކަނި މީހާ ވީމައެވެ.\n“އަހަރެންގެ ފުލެޓް މިހިރީ ތަޅުލެވިފަ. “ އަހަރެން އަވަހަށް އޭނާގެ އެހީ ހޯދަން އުޅެގަތީމެވެ. “އަހަރެން މިހިރީ މިތާ ޕޯޓިކޯގަ ތާށިވެފަ. އަޅެ މިތަން ހުޅުވާ ދީބަލަ.”\n“އަހަރެން ތިފުލެޓް ހުޅުވާނީ ކިހިނެއް؟ އަހަރެންގެ އަތަށް ކޮންމެވެސް ގޮތަކަށް ބޭރުދޮރުގެ ތަޅުދަނޑި ދިއްކޮށްލަ ބަލަ.”\n“ކިހިނެއް ތަޅުދަނޑި ނަގާނީ؟ އެވެސްވީ އެތެރޭ ފަރާތުން ދޮރުގައި ޖަހާފައި.”\n“ތިހެންވީ އިރު އަމުދުން އަހަރެންނަކަށް ތިޔަ ތަޅެއް ހުޅުވައެއް ނުލެވޭނެ.”\nއެއީ ތެދުވާހަކައެއް ކަމަށް އަހަންނަށް ވެސް ގަބޫލުކުރެވުނެވެ. އެކަމަކު އޭނާ ދަންނަ މީހަކު ހުރެދާނެއެވެ. އެހީ ދެވޭނެ ގޮތެއް އޭނައަށް ހޯދިދާނެއެވެ.\n“އަޅެ ގުޅާބަލަ ކޮންމެވެސް މީހަކަށް. އަހަރެން ބަނޑުހައިގެންވެސް ހަލާކުވަނީ. ހެނދުނު ކޮލެޖަށް ވެސް ދާން ޖެހޭނެ. އަހަރެން ނިދާނީވެސް ކިހިނެއް؟”\nއޭނާގެ އިރުކޮޅަކަށް އެތެރެއަށް ދިޔައީހެން ހީވެއެވެ. އަދި ކޮންމެވެސް މީހަކާ ވާހަކަ ދައްކާއަޑު ވެސް އިވެ އެވެ.\nއަނެއްކާވެސް އޭނާ ވާހަކަ ދައްކަން ފެށިއެވެ. “އަހަރެން މިތާ ސެކިއުރިޓީއާ ގުޅައިފިން. އެކަމަކު އޭނާގެ އަތުގައި އެއްވެސް ފުލެޓެއްގެ ތަޅުދަނޑިއެއް ނޯވޭ. އޭނާ ބުނީ ތަޅު ހުޅުވާލެވޭނީ ހެނދުނުން ތަންތަން ހުޅުވީމަ ކަމަށް.”\nއަހަރެންނަށް ދެން މިޖެހުނީ މުޅިރޭ މިތާ ހޭލާ ހުންނަންހެއްޔެވެ؟ ހޫނެއް ނުވެއެވެ. އެކަމަކު ހައިހޫނެއް ނުފިލައެވެ. މުޅިރޭގަނޑު މިކަހަލަ ޖަލެއްގައި އަހަރެން ހޭދަ ކުރާނީ ކިހިނެއްހެއްޔެވެ؟ ތިރިޔަށް ފޭބޭކަށް ނެތެވެ. މައްޗަށް އެރޭކަށް ނެތެވެ.\n“އަންހެން ކުއްޖާ!” މަތީގައި ހުރި މިހާ އަހަންނަށް ގޮވާލީ މިހެންނެވެ. އެކަމަކުވެސް އަހަރެންގެ ނަން ބުނާކަށް ބޭނުމެއް ނުވިއެވެ. “އެއްޗެއް ކާނަންތަ؟” އޭނާ މިހެން އެހި އިރުވެސް އަހަރެން ހުރީ ބަނޑުހައިގެންފައި ކަން އަހަރެން ވާނީ ބުނެފައެވެ.\n“ބޭނުން. އެކަމަކު ބޭނުންހާ ކަމެއް ވޭތަ؟” އަހަރެން ފޫހިގޮތަކަށް ބުނެލީމެވެ. “އަހަރެން ބޭނުން މި ދޮރު ވައްޓާލާފައިވެސް އެތެރެއަށް ވަންނަން.”\n“މިތާ ބެލްކަނީގައިވެސް ހުންނަނީ ތިޔަ ކަހަލަ ދޮރެއް.” އޭނާ ވިސްނާދިނެވެ. “މިދޮރު އެހާ ފަސޭހައިން ހަލާކުކޮށްލެވޭކަށްނެތް. އަދި ތަޅުވެސް ނުހުޅުވޭނެ އެއްވެސް ގޮތަކަށް. “\n“ އެއްޗެއް ކާން ބޭނުންނަމަ އަހަރެން ތިރިޔަށް މިބާލާ ވަށިގަނޑު އަތުޖެހޭތޯ ބަލާބަލަ.”\nއެއީ އޭނާ ވަރަށް މޮޅަށް ބަނދެފައިވާ ވަށިގަނޑެކެވެ. އެއްޗެހި ހިއްކަން އަޅާ ކަހަލަ ރޯނެއްގައި ޖަހާފައި އޭނާ ތިރި ކުރިއެވެ. އޭގައި އޭނާ ހުރީ ހުރަހަށް ބްރޫމް ދަނޑިއެއްވެސް ބަނދެފައެވެ. އެހެންވެ ވަރަށް ފަސޭހައިން އަހަންނަށް އޭގައި ހިފާ ދަމައިގަނެވުނެވެ.\nއަހަރެން ބެލިއިރު އެވަށިގަނޑުގައި އޮތީ ޕިއްޒާއަކާ ފެންފުޅިއަކާ މޮސްކިޓޯ ރެޕެލެންޓް ފާޑުގެ ފުޅިއެކެވެ.\n“ ޗިކަން ޕިއްޒާ މީރުތަ؟” އޭނާ އެހިއެވެ.\n“މޮޔަވާހާ މީރު އެއްޗެއް އަހަންނަށް.” އަހަރެން އޭގައި ހުރި އަލަނާސިކޮޅުތައް ނައްޓަމުން ބުނީމެވެ. “މިއަލަނާސި ނެތްނަމަ އަދި މާމީރުވީސް. “\n“އެހެންވެ އަހަރެން ތިޔަ ނުކެއީވެސް.” އޭނާ ބުނެލިއެވެ.\nއެވަގުތު އޭނަ ފެންނަ ހިސާބުގައި ހުރިނަމަ އެޕިއްޒާއިން އޭނާގެ މޫނުމަތީގައި ޖަހާހާވަރަށް އަހަރެން ގާތަށް ރުޅިއައެވެ. އަހަންނަށް ދޭން ޖެހޭނީ އޭނާއަށް ކަމުނުދާ ޕިއްޒާ އެއްހެއްޔެވެ؟\n“މިފަހަރު މީތި އަހަރެން ޖެހޭނީ ކާން. “ އަހަރެން ބުނެލީމެވެ. ދެން ފަހަރަކުން ތިމީހާއަށް ކަމުނުގޮސްގެން ނުކެވި އޮތް އެއްޗެއް މަށަށް ދޭން ނޫޅޭތި.” އަހަރެން އިންޒާރު ކުރީމެވެ. އެކަމަކު ދެން ފަހަރެއް އަންނާނެހެއްޔެވެ؟ އެއީ އަހަރެން ނުވެސް ދަންނަ މީހެކެވެ. މީހަކާ ރައްޓެހިވެގެން ނުވަތަ އިނދެގެން އުޅޭ މީހަކަށް ވެސް ވެދާނެއެވެ. ނޫނީ މުސްކުޅިއަކަށް ވެސް ވެދާނެއެވެ.\nއަހަރެން އެޕިއްޒާ ކެއީ ތިން ދުވަސްވަންދެން ކާއެއްޗެއް ނުލިބި ހުރި މީހަކު އެއްޗެއް ކާނެހާ އަވަސް އަރައިގެންނެވެ. އަދި ފެންފުޅިވެސް އެއްކޮށް ބޮއި ހުސްކޮށްލައިފީމެވެ.\nދެން ޖެހުނީ އަނެއް ބޮޑު މަސްއަލައެވެ.\n“އޭ މީހާ!” އަހަރެން ގޮވާލީ އެގޮތަށެވެ. “ ކަލޭ ދެން ގިޓާ ކުޅެން ދޭބަލަ. ބެލްކަނީގައި ނުހުރެ.”\nއަހަރެން މިހެން ބުނީ އޭނާ އެތަނުން ފޮނުވާލަން އަހަރެން އުޅޭ ސަބަބު ނުވިސްނޭނެ ކަމަށެވެ.\n“ތިތާ ފުޅިއެއް ކަހަލަ އެއްޗެއް އެބަ ހުރިތަ؟” އޭނާއަށް އެވަރު ވިސްނިއްޖެ ކަން އެނގުމުން އަހަރެން ދެން ސިއްރެއް ނުކުރީމެވެ. “ގަސް މުށިގަނޑެއް އެބަހުރި.”\n“އަަންހެނަކަސް ފިރިހެނަކަސް ކުރަން ޖެހޭނެ ޒަރޫރީ ކަންތައް އަހަންނަށް ވެސް އެނގޭނެއެއްނު؟”\nމިހެން ބުނެފައި އޭނާ ގޮސް ކުޅެން ފެށީ އަހަރެން ހީނުކުރާކަހަލަ ރާގެކެވެ. އެއީ ހިންދީ މުސްކުޅި ރާގެކެވެ. އެކަމަކު އޭގެ މާނަ އަހަންނަށް އަބަދުވެސް ރީއްޗެވެ.\n‘މި އެކަނިވެރި ރޭ ކަލޭ އަހަންނަށް ނުގޮވަ ބަލާށެވެ. ކަލޭގެ އަޑު ނީއްވަ ބަލާށެވެ. އަހަރެންގެ ހިތަށް އިތުރަށް ތަދު ނުކޮށް ބަލާށެވެ. ‘\nއަހަންނަށް ހުރެވުނީ އެރާގު ރީތިކަމުން އަޑުއަހާށެވެ. ރާގު ކުޅެ ނިންމާލާފައި އޭނާ އެއްސެވެ. “ މިހާރު އޯކޭ ވެއްޖެ ތަ؟”\n“މިވަގުތަށް އޯކޭ. އެކަމަކު އަހަރެން މިތާ ތަޅުންމަތީ ނިދާނީ ކިހިނެއް؟”\nއޭނާ ކުރީ މުޅީން އެހެން ސުވާލެކެވެ. “އަންހެން ކުއްޖަކު އެންމެ ބޮޑަށް ބޭނުންވާނީ ކޮންކަހަލަ ހަދިޔާއެއް؟”\n“އެއީ ރޭގަނޑުގެ ކެއުމަކާއި ޗޮކްލެޓެއް.”\nއެއީ އަހަރެން ހީކުރިވަރަށް ވުރެން އެހީތެރި މީހެކެވެ. އޭރު އޭނާ އަނެއްކާވެސް ވާގަނޑުގައިލާފައި ރަޖާގަނޑަކާއި ބާލީހެއް ތިރި ކޮށްފިއެވެ. އޭގެ ތެރެއަށްލާފައި ފިނިއެއްޗެއް ވެސް އޮތެވެ. އަހަރެން ބަލާލިއިރު އެއީ ޓޮބްލެރޯން ޗޮކްލެޓެކެވެ. އަހަރެން މިވަގުތު އެމީހަކަށް ދަރާފައިވާ މިންވަރު ވިސްނުނީ އަދި ކިރިޔާއެވެ. “ޝުކުރިއްޔާ.” އަހަރެން ބުނެލީމެވެ. “ނިދާލާނެ ތަންމައްޗެއްވެސް ބޭނުންވާނެ. “\nއޭނާ އެކޮށްދިން ކަންތަކަށް އަހަރެން ހަގީގަތުގައި ޝުކުރު އަދާ ކުރާނީ ކިހިނެއްހެއްޔެވެ؟ ފިރިހެން ކުއްޖެއްގެ ކިބައިން އަންހެން ކުއްޖަކު އެންމެ ބޭނުންވާނެ ހުރިހާ އެއްޗެއްހެން އޭނާ އަހަންނަށް މިރޭ ދީފިއެވެ. އެކަމަށް އަހަރެން ޝުކުރު އަދާކުރަން ޖެހޭނީ ދުލުކުރީން އެކަންޏެއް ނޫނެވެ.\nއަހަންނަށް ހޭލެވުނީ އިރުއެރިތާވެސް ކިތަންމެ އިރެއް ފަހުންނެވެ. އެހާ ލަހުން ހޭލެވުނީ އެއީ ބަނަ ދުވަހެއް ވީމާ ކަމަށް ވެދާނެއެވެ. އަހަރެން އަވަހަށް ތެދުވެ މޯޅިއަކަށް ދެމިލައި ނިދިން ހޭލެވޭތޯ ބެލީމެވެ. ރޭގައި ކަންތައް ވީގޮތް ހަނދާންވުމުން އަވަހަށް އެމީހާއަށް ގޮވާލަން ބޭނުންވިއެވެ. އޭރު ފްލެޓްގެ ބޭރުން ބަޔަކު ވާހަކަ ދައްކައި ކަންތަކެއް ކުރާ އަޑު އަހަންނަށް އިވެމުން ދިޔައެވެ. އިސާހިތަކު އެބަޔަކު އަހަރެންގެ ކޮޓަރީގެ ބޭރުދޮރު ހުޅުވާލައިފައި ވަދެއްޖެއެވެ. އަހަރެން ތަޅުލެވިފައި ހުރި ބެލްކަނީ ހުޅުވައި ދިނީ ޒުވާނެކެވެ.\nތަޅު ހުޅުވައިދިންމީހާއަށް އަގުދޭން އުޅުމުން އޭނާ އެޒުވާނާއަށް އިޝާރާތް ކުރިއެވެ. “އަގު ލިބިއްޖެ.”\nއެމީހުން އެނބުރި ހިނގައިގަތުމުން އަހަރެން އެ ޒުވާނާއަށް ގޮވާލީމެވެ. “އޭ މީހާ!”\n“އަހަރެން މީ އިކްރާމް. “ އޭނާ ބުނެލިއެވެ.\n“އަހަރެން މީ ޝިޔާދާ.” އަހަރެންވެސް ބުނެލީމެވެ.\nއެއީ އަކީ ފިލްމުސްޓާރެއްގެ ސިފައިގައި ހުރި މީހެއް ނޫނެވެ. އެކަމަކު އެއީ ހިތްގައިމު އުފާވެރި މިޒާޖެއްގެ ޒުވާނެކެވެ. އަހަންނަށް ބޭނުން ޖެހުނު ހިނދު އެންމެ ބޮޑު އެހީތެރި ކަމެއް ވެދިން މީހާއެވެ.\n“ފިރިހެނަކަށް އެންމެ ބޭނުންވާނީ ހެނދުނުގެ ބްރެކްފާސްޓަކާ އައިސް ކްރީމެއް ނޫންތަ؟” އަހަރެން އަހާލީމެވެ.\nއެއީ އަހަރެންގެ އޭނާއަށް އަދާ ކުރި ޝުކުރިއްޔާއެވެ. އެދުވަހު އަހަރެމެން ބްރެކްފާސްޓް ނެގީ އެކުއެކީގައެވެ.\nއޭނާ ބުނި ގޮތުން އަހަންނަކީ އޭނާގެ ފުރަތަމަ ގަރލްއެވެ. އަހަރެންގެ ދެވަނަ ބޮއީ އެއް ނެތްކަމަށްވެސް އަހަރެން ބުނީމެވެ.\nކިތަންމެ ކުޑަ ހިނދުކޮޅަކުންވެސް ލޯބީގެ ހުޅު ރޯވެ މުޅި ހަޔާތުގައި އެލޯބީގެ އަލިފާން ހިފާފާނެކަން އަހަންނަށް އެނގުނީ އެދުވަހު އެވެ. އޭގެ ފަހުން އަހަރެމެންނަކަށް އެކަނިވެރި ރެއެއް ނާދެއެވެ. އަދި އަލަނާސި ހުރި ޕިއްޒާއެއް ކާކަށް ވެސް ނުޖެހެއެވެ.\nކޮރޯނާއެވެ! އަހަރެން ލޯބިވާ މީހުން ނުގެންދާށެވެ!\nކުރުވާހަކަ: އެ ހޯދި ކޮކާ\nކުރުވާހަކަ: އަޅުއަނބިމީހާ- 4